cyanic-selkie/wikianc huggingface dataset:
ᱯᱩᱨᱱᱤᱭᱟ ᱠᱷᱚᱸᱰ
ᱦᱚᱲ ᱮᱞ
ᱯᱩᱨᱱᱤᱭᱟ ᱠᱷᱚᱸᱰ ᱨᱮᱱᱟᱜ ᱫᱷᱚᱨᱚᱢ ᱦᱚᱲ ᱮᱞ ᱫᱚ ᱛᱟᱨᱟ ᱵᱤᱦᱟᱨ ᱠᱷᱚᱱ ᱟᱹᱰᱤ ᱵᱷᱮᱜᱟᱨ ᱜᱮᱭᱟ ᱾ ᱵᱤᱦᱟᱨ ᱨᱮ ᱜᱩᱴ ᱢᱩᱥᱞᱤᱢ ᱦᱚᱲ ᱮᱞ ᱫᱚ ᱑᱖.᱘᱖% ᱢᱮᱱᱟᱜ ᱠᱚᱣᱟ, ᱯᱩᱨᱱᱤᱭᱟ ᱠᱷᱚᱸᱰ ᱨᱮ ᱢᱩᱥᱞᱤᱢ ᱦᱚᱲ ᱮᱞ ᱫᱚ ᱔᱕.᱙᱓% ᱢᱮᱱᱟᱜ ᱠᱚᱣᱟ ᱱᱤᱛᱚᱜ ᱱᱩᱠᱩ ᱦᱤᱱᱫᱩ ᱦᱚᱲ ᱮᱞ ᱫᱚ ᱕᱓.᱕᱑% ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱠᱷᱚᱸᱰ ᱠᱚ
ᱞᱚᱞᱤᱛᱟ ᱵᱟᱵᱚᱨ
ᱞᱚᱞᱤᱛᱟ ᱵᱟᱵᱚᱨ (ᱤᱝᱨᱟᱹᱡᱤ: Lalita Babar ᱡᱟᱱᱟᱢ: ᱒ ᱡᱩᱱ, ᱑᱙᱘᱙) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱟᱹᱝ ᱡᱮᱞᱮᱧ ᱫᱟᱹᱫᱟᱹᱲ ᱠᱷᱮᱞᱚᱱᱰᱤᱭᱟᱹ ᱠᱟᱱᱟᱭ । ᱩᱱᱤ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱥᱟᱛᱟᱨᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱟᱛᱳ ᱨᱮ ᱡᱟᱱᱟᱢ ᱞᱮᱱᱟ । ᱩᱱᱤ ᱫᱚ ᱟᱥᱚᱠᱟᱭ ᱛᱮ ᱓᱐᱐᱐ ᱢᱤᱴᱟᱨ ᱥᱴᱤᱯᱞᱤᱪᱥ ᱰᱤᱯᱟᱹᱴ ᱨᱮ ᱦᱮᱯᱨᱟᱣ ᱵᱟᱲᱟᱜ-ᱟ ᱟᱨ ᱱᱟᱦᱟᱜ ᱫᱚ ᱥᱤᱧᱚᱛ ᱨᱮᱱ ᱡᱟᱹᱡᱟᱹᱛᱨᱤᱭᱟᱹ ᱨᱮᱠᱚᱨᱰ ᱟᱹᱱᱤᱡ ᱛᱟᱦᱮᱱ ᱤᱵᱷᱮᱱᱴ ᱨᱮ ᱮᱥᱤᱭᱟᱱ ᱪᱟᱢᱯᱤᱭᱚᱱᱥᱤᱯ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ ।
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱟᱨ
ᱵᱟᱵᱚᱨ ᱫᱚ ᱒ ᱡᱩᱱ ᱑᱙᱘᱙ ᱥᱮᱨᱢᱟ ᱨᱮ ᱡᱟᱱᱟᱢ ᱞᱮᱱᱟ, ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ [[ᱥᱟᱛᱟᱨᱟ ᱦᱚᱱᱚᱛ ᱨᱮᱭᱟᱜ ᱢᱚᱦᱤ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱦᱩᱰᱤᱧ ᱟᱛᱳ ᱨᱮ | ᱟᱯᱟᱛ ᱛᱮᱫ ᱫᱚ ᱢᱤᱫᱴᱟᱹᱝ ᱪᱟᱥᱤ ᱛᱟᱦᱮ ᱠᱟᱱᱟ| ᱩᱱᱤ ᱫᱚ ᱱᱚᱝᱠᱟᱱ ᱡᱟᱭᱜᱟ ᱨᱮ ᱡᱟᱱᱟᱢ ᱞᱮᱱᱟ, ᱚᱠᱟ ᱨᱮ ᱫᱚ ᱢᱚᱡᱽ ᱛᱮ ᱜᱮ ᱵᱟᱭ ᱡᱟᱹᱯᱩᱫ-ᱮᱫ ᱛᱟᱦᱮᱱᱟ ᱟᱨ ᱚᱱᱠᱟ ᱛᱮ ᱚᱱᱰᱮᱱᱟᱜ ᱪᱟᱥ ᱵᱟᱥ ᱱᱟᱯᱟᱭ ᱛᱮ ᱵᱟᱝ ᱜᱮ ᱦᱩᱭᱩᱜ ᱠᱟᱱ ᱛᱟᱦᱮᱱᱟ |
ᱵᱟᱵᱚᱨ ᱫᱚ ᱟᱡᱟᱜ ᱠᱮᱨᱤᱭᱟᱨ ᱮᱛᱷᱞᱮᱴᱤᱠ ᱞᱮᱠᱟ ᱛᱮ ᱠᱩᱪᱤ ᱩᱢᱟᱹᱨ ᱨᱮ ᱜᱮ ᱮᱦᱚᱵ ᱞᱮᱫᱼᱟ, ᱡᱮᱞᱮᱧ ᱫᱟᱹᱫᱟᱹᱲᱤᱭᱟᱹ ᱞᱮᱠᱟ ᱛᱮ| ᱩᱱᱤ ᱫᱚ ᱟᱡᱟᱜ ᱡᱤᱭᱚᱱ ᱨᱮ ᱯᱟᱹᱦᱤᱞ ᱥᱚᱱᱟ ᱢᱮᱰᱮᱞ ᱒᱐᱐᱕ ᱥᱮᱨᱢᱟ ᱨᱮᱭᱟᱜ ᱯᱩᱱᱮ ᱨᱮ ᱚᱨᱟᱢ ᱞᱮᱢ, ᱒᱐ ᱩᱢᱟᱹᱨ ᱞᱟᱛᱟᱨ ᱡᱟᱹᱛᱨᱤᱭᱟᱹ ᱪᱟᱢᱯᱤᱭᱚᱱᱥᱤᱯ ᱨᱮ ᱡᱤᱛᱠᱟᱹᱨ ᱞᱮᱱᱟ |
ᱩᱱᱤ ᱫᱚ ᱱᱟᱦᱟᱜ ᱟᱝᱞᱤᱭᱟᱱ ᱢᱮᱰᱟᱞ ᱦᱟᱱᱴ ᱠᱚᱢᱯᱟᱱᱤ ᱦᱚᱛᱮ ᱛᱮ ᱜᱚᱲᱚ ᱚᱪᱚᱜ ᱠᱟᱱᱟ, ᱚᱠᱟ ᱫᱚ ᱥᱯᱚᱨᱴᱥ ᱢᱮᱱᱮᱡᱽᱢᱮᱱᱴ ᱠᱚᱢᱯᱟᱱᱤ ᱠᱟᱱᱟ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱷᱤᱞᱚᱰᱤᱭᱟ
ᱨᱟᱭᱨᱚᱝᱯᱩᱨ
ᱨᱟᱭᱨᱚᱝᱯᱩᱨ ᱵᱟᱡᱟᱨ ᱫᱚ ᱠᱷᱟᱲᱟᱝ ᱜᱟᱰᱟ ᱟᱨ ᱵᱟᱝ ᱠᱷᱚᱰᱚᱠᱷᱟᱭᱤ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜ-ᱟ᱾ ᱢᱚᱭᱩᱨ ᱵᱷᱚᱸᱡᱽ ᱨᱟᱡᱟ ᱥᱟᱥᱚᱱ ᱵᱮᱲᱟ ᱨᱮ ᱵᱨᱟᱦᱢᱚᱬ ᱜᱷᱟᱹᱴᱤ ᱜᱮ ᱛᱟᱹᱚᱢ ᱛᱮᱫᱚ ᱵᱟᱢᱚᱱ ᱜᱷᱟᱹᱴᱤ ᱟᱨ ᱵᱟᱝ ᱵᱟᱵᱚᱱ ᱜᱷᱟᱹᱴᱤ ᱧᱩᱛᱩᱢ ᱟᱠᱟᱱᱟ᱾ ᱨᱟᱭᱨᱚᱝᱯᱩᱨ ᱵᱟᱡᱟᱨ ᱫᱚ ᱵᱟᱵᱚᱱ ᱜᱷᱟᱹᱴᱤ ᱨᱮᱱᱟᱜ ᱢᱩᱲᱩᱛ ᱳᱯᱷᱤᱥ ᱟᱹᱢᱟᱹᱞᱤᱭᱟᱹ ᱥᱟᱶᱛᱮᱢᱟᱨᱟᱝ ᱵᱟᱡᱟᱨ ᱟᱨ ᱵᱮᱯᱟᱨ ᱵᱟᱹᱱᱤᱡ ᱨᱮᱱᱟᱜ ᱨᱟᱡᱜᱟᱲ ᱜᱮ ᱢᱮᱱᱚᱜᱚᱜ-ᱟ᱾
ᱵᱟᱵᱚᱱ ᱜᱷᱟᱹᱴᱤ ᱥᱚᱵᱰᱤᱵᱷᱤᱡᱚᱱ ᱫᱚ ᱗ ᱜᱚᱴᱟᱝ ᱵᱞᱚᱠ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱚᱱᱟ ᱠᱚᱫᱚ-ᱠᱩᱥᱩᱢᱤ,ᱡᱟᱢᱫᱟ,ᱵᱚᱦᱚᱲᱫᱟ,ᱛᱤᱨᱤᱧᱝ,ᱨᱟᱭᱨᱚᱝᱯᱩᱨ, ᱵᱤᱡᱟᱹᱛᱟᱡᱟᱹᱛᱟᱲᱟ,ᱵᱤᱥᱳᱭ ᱠᱚ ᱠᱟᱱᱟ᱾ ᱨᱟᱭᱨᱚᱝᱯᱩᱨ ᱵᱟᱡᱟᱨ ᱟᱲᱮᱛᱮ ᱗ ᱜᱚᱴᱟᱝ ᱦᱩᱰᱤᱧ ᱢᱟᱨᱟᱝ ᱟᱹᱛᱩ ᱠᱚ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ-ᱯᱤᱪᱷᱞᱤ ᱜᱷᱟᱹᱴᱤ,ᱠᱩᱪᱟᱹᱭᱵᱩᱰᱷᱤ,ᱢᱚᱦᱩᱞᱵᱤᱦᱟᱹ,ᱵᱟᱭᱫᱟᱯᱳᱥᱤ,ᱤᱪᱤᱱᱰᱟ,ᱴᱷᱟᱠᱩᱨᱟᱬᱤ ᱵᱮᱰᱟ,ᱳᱶᱲᱰᱩᱵᱟ ᱮᱢᱟᱱ ᱟᱹᱛᱩ ᱢᱮᱥᱟ ᱠᱟᱛᱮ ᱮᱱᱹᱮᱹᱥᱤ ᱦᱩᱭ ᱟᱠᱟᱱᱟ᱾ ᱑᱙᱑᱗ ᱥᱟᱞᱮ ᱨᱮ ᱵᱷᱚᱸᱡᱽ ᱫᱤᱥᱚᱢ ᱨᱤᱱ ᱥᱟᱱᱛᱟᱲ ᱠᱚᱣᱟᱜ ᱦᱩᱞ ᱛᱟᱭᱚᱢ ᱵᱚᱦᱚᱲᱫᱟ ᱨᱮ ᱛᱟᱦᱮᱸ ᱠᱟᱱ ᱢᱩᱲᱩᱛ ᱳᱯᱷᱤᱥ ᱫᱚ ᱨᱟᱭᱨᱚᱝᱯᱩᱨ ᱛᱮᱠᱚ ᱩᱪᱟᱹᱲ ᱟᱹᱜᱩ ᱠᱮᱜ-ᱟ᱾ ᱩᱱ ᱚᱠᱛᱚ ᱨᱮ ᱵᱷᱚᱸᱡᱽ ᱨᱟᱡᱟ ᱢᱚᱦᱟᱨᱟᱡᱟ ᱯᱨᱚᱛᱟᱯ ᱪᱚᱸᱫᱽᱨᱚ ᱵᱷᱚᱸᱡᱽ ᱱᱟᱵᱟᱞᱚᱠ ᱜᱮ ᱛᱟᱦᱮᱸ ᱠᱟᱱᱟᱭ᱾ ᱚᱱᱟᱛᱮ ᱵᱷᱚᱸᱡᱽ ᱫᱤᱥᱚᱢ ᱠᱚᱨᱴ ᱳᱯᱷ ᱣᱟᱨᱰᱥ ᱛᱟᱹᱨᱤᱨᱮ ᱥᱟᱥᱮᱱ ᱛᱟᱦᱮᱸᱠᱟᱱᱟ᱾ ᱵᱨᱤᱴᱤᱥ ᱥᱚᱨᱠᱟᱨ-ᱟᱜ ᱵᱤᱪᱟᱹᱨ ᱞᱮᱠᱟᱛᱮ ᱥᱟᱥᱚᱱ ᱠᱷᱟᱹᱛᱤᱨ ᱨᱟᱭᱨᱚᱝᱯᱩᱨ ᱨᱮ ᱳᱯᱷᱤᱥ ᱚᱲᱟᱜ ᱠᱚ ᱛᱷᱟᱯᱚᱱ ᱠᱮᱜ-ᱟ ᱟᱨ ᱠᱚᱨᱴ ᱠᱩᱪᱨᱤ ᱠᱟᱹᱢᱤ ᱠᱚᱦᱚᱸ ᱑᱙᱑᱘-᱑᱙ ᱠᱷᱚᱱ ᱫᱚ ᱠᱟᱹᱢᱤ ᱪᱟᱹᱞᱩ ᱮᱱᱟ᱾ ᱢᱚᱦᱟᱨᱟᱡᱟ ᱦᱟᱜ ᱠᱩᱨᱩᱢᱩᱴᱩ ᱛᱮ ᱨᱟᱭᱨᱚᱝᱯᱩᱨ ᱨᱮ ᱯᱷᱮᱨᱚᱵᱷᱟᱱᱟᱰᱤᱭᱚᱢ ᱠᱟᱹᱨᱜᱟᱲ,ᱠᱩᱞᱰᱷᱤᱭᱟᱹ ᱨᱮᱱᱟᱜ ᱯᱨᱚᱛᱟᱯ ᱯᱩᱨ ᱨᱮ ᱥᱯᱤᱱᱤᱝ ᱢᱤᱞ ᱟᱨᱥᱮᱨᱟᱢᱤᱠ ᱠᱟᱹᱨᱜᱟᱲ,ᱡᱷᱚᱨᱟᱰᱤ ᱨᱮ ᱠᱟᱧᱪ ᱠᱟᱹᱨᱜᱟᱲ ᱮᱢᱟᱱ ᱠᱟᱹᱨᱜᱟᱲ  ᱠᱚ ᱵᱮᱱᱟᱣ ᱮᱱᱟ᱾ ᱚᱱᱟ ᱛᱟᱭᱚᱢ ᱫᱤᱱ ᱫᱤᱱ ᱛᱮ ᱟᱹᱰᱤ ᱩᱥᱟᱹᱨᱟ ᱛᱮ ᱯᱳᱥᱴ ᱳᱯᱷᱤᱥ, ᱚᱞᱚᱜ ᱟᱥᱲᱟ,ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱚᱦᱚᱸ ᱛᱷᱟᱯᱚᱱ ᱮᱱᱟ᱾ ᱛᱚᱵᱮ ᱢᱮᱱ ᱜᱟᱱᱚᱜ-ᱟ,ᱢᱤᱫ ᱥᱟᱭ ᱥᱮᱨᱢᱟ ᱨᱮᱱᱟᱜ ᱵᱟᱡᱟᱨ ᱠᱟᱱ ᱨᱮᱦᱚᱸ ᱨᱟᱭᱨᱚᱝᱯᱩᱨ ᱵᱟᱡᱟᱨ ᱫᱚ ᱢᱤᱫ ᱧᱩᱛᱩᱢᱟᱱ ᱢᱟᱹᱱ ᱥᱟᱛᱞᱟᱜ ᱩᱯᱩᱨᱩᱢ ᱮ ᱧᱟᱢ ᱟᱠᱟᱫ-ᱟ᱾ ᱯᱟᱹᱨᱥᱤ ᱥᱤᱧ ᱪᱟᱸᱫᱚ  ᱜᱩᱨᱩ ᱜᱚᱢᱠᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱜᱮ ᱟᱹᱫᱤᱵᱟᱹᱥᱤ ᱞᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ ᱢᱩᱲᱩᱛ ᱛᱟᱞᱢᱟ(ASECA) ᱦᱚᱸᱭ ᱛᱷᱟᱯᱚᱱ ᱞᱮᱜ-ᱟ᱾ ᱱᱚᱶᱟ ᱦᱚᱸ ᱟᱵᱚ ᱟᱹᱫᱤᱵᱟᱹᱥᱤ ᱞᱟᱹᱜᱤᱫ ᱟᱹᱰᱤ ᱜᱚᱨᱚᱵ ᱨᱮᱱᱟᱜ ᱠᱟᱛᱷᱟ ᱠᱟᱱᱟ᱾ ᱥᱟᱱᱟᱢ ᱟᱹᱫᱤᱵᱟᱹᱥᱤ ᱠᱚ ᱢᱤᱫ ᱥᱩᱛᱟᱹᱢ ᱛᱮ ᱛᱚᱞᱚᱜ ᱞᱟᱹᱜᱤᱫ ᱛᱮ ᱜᱩᱨᱩ ᱜᱚᱠᱮᱭᱟᱜ ᱮᱱᱮᱢ ᱢᱮᱱᱟᱜ-ᱟ᱾ ᱚᱱᱟᱛᱮ ᱟᱡᱟᱜ ᱢᱩᱴᱷᱟᱹᱱ ᱦᱚᱸ ᱢᱚᱦᱩᱞᱵᱷᱤᱭᱟᱹ ᱪᱷᱚᱠᱚ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱚᱱᱟ ᱥᱟᱶᱛᱮ ᱨᱚᱜᱷᱩᱱᱟᱛᱷ ᱡᱤᱭᱩ ᱢᱚᱴᱷᱚ,ᱫᱷᱚᱨᱩᱣᱟᱹ ᱨᱟᱡᱟ ᱦᱟᱜ ᱜᱟᱲ, ᱨᱳᱞ ᱜᱟᱹᱰᱤ ᱥᱴᱮᱥᱚᱱ,ᱜᱳᱥᱟᱲᱟ ᱟᱨ ᱵᱟᱝ ᱜᱟᱹᱭ ᱜᱟᱹᱭ ᱠᱚ ᱟᱹᱥᱩᱞ ᱠᱚ ᱞᱟᱹᱜᱤᱫ ᱜᱟᱹᱭ ᱜᱚᱲᱟ ᱮᱢᱟᱱ ᱧᱩᱛᱩᱢᱟᱱ ᱧᱮᱞ ᱡᱚᱝ ᱞᱮᱠᱟᱱ ᱡᱟᱭᱜᱟ ᱦᱚᱸ ᱢᱮᱱᱟᱜ-ᱟ᱾ ᱨᱟᱭᱨᱚᱝ ᱯᱩᱨ ᱵᱟᱡᱟᱨ ᱵᱷᱤᱲᱟᱹᱣ ᱰᱟᱱᱰᱵᱳᱥ ᱢᱟᱨᱟᱝ ᱰᱟᱹᱦᱤ ᱨᱮ ᱩᱰᱟᱹᱱ ᱜᱟᱹᱰᱤ ᱟᱬᱜᱚᱱ ᱩᱰᱟᱹᱱ ᱜᱷᱟᱹᱴᱤ ᱦᱚᱸ ᱢᱮᱱᱟᱜ-ᱟ᱾
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ ᱛᱷᱚᱠ:AWB
ᱵᱟᱦᱱᱟᱨ
ᱵᱟᱦᱱᱟᱨ ( ᱵᱟ ᱱᱟ ᱢᱮᱱᱛᱮ ᱧᱩᱢᱩᱜᱚᱜ-ᱟ) ᱡᱟ.ᱛᱤ ᱫᱚ ᱵᱷᱤᱭᱮᱴᱱᱟᱢ ᱫᱤᱥᱚᱢ ᱨᱮᱱ ᱢᱤᱫ ᱟ.ᱫᱤᱵᱟ.ᱥᱤ ᱜᱟᱛᱟᱠ ᱨᱮᱱ ᱦᱚᱲ ᱠᱟᱱᱟ ᱠᱚ| ᱱᱩᱠᱩ ᱜᱤᱨᱟ.ᱵᱟᱥ ᱟᱠᱟᱱ ᱴᱚᱴᱷᱟ ᱫᱚ ᱦᱩᱭᱩᱜ ᱠᱟᱱᱟ, ᱵᱷᱤᱭᱮᱴᱱᱟᱢ ᱨᱮᱱᱟᱜ ᱛᱟᱞᱟ ᱦᱟᱭᱞᱮᱱᱰ ᱴᱚᱴᱷᱟ ᱨᱮᱭᱟᱜ ᱜᱤᱭᱟ ᱟᱨ ᱠᱳᱱ ᱛᱩᱢ ᱴᱚᱴᱷᱟ, ᱚᱱᱟ ᱥᱟᱶᱛᱮ  ᱠᱚᱥᱴᱟᱞ ᱴᱚᱴᱷᱟ ᱨᱮᱱᱟᱜ ᱵᱤᱱᱦ ᱫᱤᱦᱱ ᱟᱨ ᱯᱷᱩ ᱭᱮᱱ ᱴᱚᱴᱷᱟ ᱠᱚᱨᱮ ᱜᱤᱨᱟ.ᱵᱟᱥ ᱟᱡᱟᱱ ᱢᱮᱱᱟᱜ ᱠᱚᱣᱟ| ᱩᱱᱠᱩ ᱫᱚ ᱵᱟᱦᱱᱟᱨ ᱯᱟ.ᱨᱥᱤ ᱠᱚ ᱨᱚᱲᱮᱫ ᱠᱟᱱᱟ, ᱡᱟᱷᱟ' ᱫᱚ ᱢᱚᱱ ᱠᱷᱮᱢᱮᱨ ᱯᱟ.ᱨᱥᱤ ᱜᱷᱟᱨᱚ'ᱡᱽ ᱨᱮ ᱞᱮᱠᱷᱟ ᱢᱤᱫᱚᱜ ᱠᱟᱱᱟ|
ᱛᱟᱦᱮᱱ ᱛᱟᱯᱟᱦᱮᱱ
ᱵᱟᱦᱱᱟᱨ ᱦᱚᱲ ᱠᱚᱫᱚ ᱜᱤᱭᱟ ᱞᱟᱭ ᱟᱨ ᱠᱚᱱ ᱛᱩᱢ ᱠᱷᱚᱱ ᱯᱟᱪᱷᱮ ᱵᱤᱱᱦ ᱫᱤᱱᱦ, ᱯᱷᱩ ᱭᱮᱱ ᱟᱨ ᱠᱷᱟᱱᱦ ᱦᱚᱣᱟ ᱮᱢᱟᱱ ᱴᱚᱴᱷᱟ ᱠᱚᱨᱮ ᱠᱚ ᱜᱤᱨᱟ.ᱵᱟᱥ ᱟᱠᱟᱱᱟ| ᱠᱩᱠᱩ ᱫᱚ ᱵᱟ.ᱲᱛᱤ ᱪᱮᱯᱲᱮ ᱚᱲᱟᱜ ᱨᱮᱠᱚ ᱵᱮᱱᱟᱣᱟ, ᱱᱚᱣᱟ ᱚᱲᱟᱜ ᱨᱮᱭᱟᱜ ᱫᱩᱣᱟ.ᱨ ᱢᱤᱫ ᱴᱮᱱ ᱵᱤᱥᱮᱛᱟ ᱢᱮᱱᱟᱜ-ᱟ, ᱫᱤᱨᱤᱧ ᱛᱮᱠᱚ ᱥᱟᱡᱟᱣ ᱠᱟᱜ-ᱟ| ᱱᱩᱠᱩ ᱣᱟᱜ ᱫᱚ ᱜᱟᱶᱛᱟᱞᱤ ᱫᱤᱥᱣᱟ. ᱚᱲᱟᱜ ᱦᱚ' ᱢᱮᱱᱟᱜ-ᱟ (ᱱᱷᱟ ᱨᱚᱝ), ᱡᱟᱦᱟ ᱮᱴᱟᱜ ᱚᱲᱟᱜ ᱠᱷᱚᱱ ᱱᱚᱣᱟ ᱨᱮᱭᱟᱜ ᱩᱥᱩᱞ ᱥᱟ.ᱲᱤᱢ ᱠᱷᱟ.ᱛᱤᱨ ᱟ.ᱰᱤ ᱱᱟᱯᱟᱭ ᱧᱮᱞᱚᱜ-ᱟ|ᱱᱚᱣᱟ ᱜᱟᱶᱛᱟᱞᱤ ᱫᱤᱥᱣᱟ. ᱫᱚ ᱱᱚᱝ ᱠᱟᱱ ᱴᱷᱟ:ᱭ ᱨᱮᱠᱚ ᱵᱮᱱᱟᱣᱟ, ᱡᱟᱦᱟ ᱨᱮᱫᱚ ᱜᱟᱶᱛᱟ ᱨᱮᱭᱟᱜ ᱠᱟ.ᱢᱤ ᱦᱚᱨᱟ ᱠᱚ ᱦᱩᱭ ᱵᱟᱲᱟᱜ, ᱚᱱᱟ ᱠᱚ ᱢᱩᱫᱽ ᱨᱮ ᱡᱩᱣᱟ.ᱱ ᱠᱚ ᱪᱮᱪᱮᱫ ᱟᱜ, ᱮᱱᱮᱡ ᱥᱮᱨᱮᱧ ᱟᱠᱷᱲᱟ, ᱵᱤᱰᱟ.ᱣ ᱮᱢᱟᱱ ᱠᱚᱦᱚ ᱦᱩᱭ ᱵᱟᱲᱟᱜ ᱜᱮᱭᱟ|
ᱮᱱᱮᱡ ᱥᱮᱨᱮᱧ
ᱵᱷᱤᱭᱮᱴᱱᱟᱢ ᱨᱮᱭᱟᱜ ᱛᱟᱞᱟ ᱦᱟᱭ ᱞᱮᱱᱰ ᱨᱮᱱ ᱮᱴᱟᱜ ᱜᱟᱛᱟᱠ ᱡᱟᱛᱤ ᱞᱮᱠᱟ ᱥᱮ ᱮᱴᱟᱜ ᱟ.ᱫᱤᱵᱟ.ᱥᱤ ᱠᱚ ᱞᱮᱠᱟ ᱜᱮ, ᱵᱟᱦᱱᱟᱨ ᱛᱷᱚᱠ ᱨᱮᱱ ᱦᱚᱲ ᱠᱚᱦᱚ ᱟᱭᱢᱟ ᱞᱮᱠᱟᱱ ᱨᱩ ᱚᱨᱚᱝ ᱟᱜ ᱢᱮᱱᱟᱜ ᱛᱟᱠᱚᱣᱟ, ᱵᱟᱦᱱᱟᱨ ᱥᱮᱨᱣᱟ ᱥᱮᱨᱮᱧ ᱛᱩᱞᱩᱡ ᱟᱭᱢᱟ ᱞᱮᱠᱟᱱ ᱨᱩ ᱚᱨᱚᱝ ᱛᱮ ᱟ.ᱰᱤ ᱟᱭᱢᱟ ᱦᱚᱲ ᱢᱤᱫ ᱥᱟᱶ ᱛᱮᱠᱚ ᱮᱱᱮᱡᱚᱜ-ᱟ | ᱱᱚᱣᱟ ᱠᱚ ᱢᱩᱫᱽ ᱨᱮ ᱢᱟᱫ ᱛᱮ ᱵᱮᱱᱟᱣ ᱟᱠᱟᱱ ᱯᱮᱱᱴ ᱜᱚᱝᱥ ᱟᱨ  ᱥᱴᱨᱤᱝᱜᱽ ᱵᱟᱡᱟᱱ ᱡᱤᱱᱤᱥ ᱵᱟ.ᱲᱛᱤ ᱠᱚ ᱵᱮᱵᱚᱦᱟᱨᱮᱫᱟ|ᱱᱚᱣᱟ ᱠᱚ ᱵᱟᱡᱟᱱ ᱛᱩᱞᱩᱡ ᱢᱤᱫ ᱵᱤᱥᱤᱥ ᱠᱟ.ᱢᱤ ᱦᱚᱨᱟ ᱨᱮ ᱫᱮᱨᱮᱧ ᱨᱮᱭᱟᱜ ᱟᱠᱷᱲᱟ ᱠᱚ ᱚᱨᱟᱢ ᱠᱚᱜ-ᱟ, ᱱᱚᱱᱰᱮ Rượu cần (ᱪᱟᱣᱞᱮ ᱦᱟ.ᱱᱰᱤ) ᱧᱩ ᱠᱟᱛᱮ ᱟᱨ ᱮᱱᱮᱡ ᱟᱠᱷᱲᱟ ᱨᱮᱠᱚ ᱵᱚᱞᱚᱱᱟ|
ᱞᱮᱠᱷᱟ
ᱵᱟᱦᱱᱟᱨ ᱦᱚᱲ ᱠᱚᱣᱟ ᱞᱮᱠᱷᱟ ᱫᱚ ᱜᱚᱴᱟ ᱵᱷᱤᱭᱮᱴᱱᱟᱢ ᱫᱤᱥᱚᱴ ᱨᱮ 136,859 ᱢᱮᱱᱟᱜ ᱠᱚᱣᱟ |
ᱯᱚᱨᱚᱵᱽ ᱯᱩᱱᱟ.ᱭ
ᱠᱚᱦ ᱠᱮᱯᱤᱭᱚ (ᱥᱮ ᱜᱨᱩᱝᱜᱽ ᱠᱮᱯᱤ ᱛᱩᱝᱩᱭ ): ᱫᱚ ᱵᱟᱦᱱᱟᱨ ᱦᱚᱲ ᱠᱚᱣᱟᱜ ᱢᱤᱫ ᱢᱟᱨᱟᱝ ᱯᱚᱨᱚᱵᱽ ᱠᱟᱱ ᱛᱟᱠᱚᱣᱟ| ᱱᱚᱣᱟ ᱯᱚᱨᱚᱵᱽ ᱨᱮ ᱟᱠᱚ ᱨᱮᱱ ᱢᱟᱨᱟᱝ ᱭᱟᱝ ᱵᱚᱝᱜᱟ ᱜᱟᱰᱟ ᱫᱟᱜ ᱛᱮᱠᱚ ᱚᱬᱦᱮ ᱥᱟᱨᱦᱟᱣ ᱥᱟᱶ ᱥᱟᱶ ᱛᱮ ᱪᱟᱢᱤᱠ ᱵᱮᱱᱟᱣ ᱫᱚᱦᱲᱟ 'ᱜᱞᱮᱱ ᱨᱮᱛᱟᱜ ᱯᱤᱯᱤᱭᱚ ᱛᱟᱝᱜᱟᱭ ᱢᱟᱠᱟᱭ ᱨᱮᱱ ᱵᱚᱝᱜᱟ ᱠᱚ ᱞᱟᱲ.ᱜᱤᱫ ᱠᱚ ᱥᱟᱢᱟᱝᱟ|ᱚᱱ ᱚᱠᱛᱮ ᱨᱮ ᱵᱟᱦᱱᱟᱨ ᱦᱚᱲ ᱠᱚ, ᱱᱚᱣᱟ ᱟᱠᱷᱲᱟ  ᱨᱮ ᱦᱩᱰᱤᱧ ᱨᱩᱯ ᱨᱮ ' ᱜᱚᱝᱜᱽ ᱠᱮᱯᱤᱭᱚ' ᱨᱮᱛᱟᱜ ᱦᱚᱠᱚ ᱥᱚᱫᱚᱨᱮᱫ ᱠᱟᱱᱟ| ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱠᱳᱞᱟ
ᱠᱳᱞᱟ (ᱤᱝᱨᱮᱡᱤ: Cola) ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱞᱮᱠᱟᱱ ᱧᱩᱧᱩᱣᱟᱜ ᱡᱤᱱᱤᱥ ᱡᱟᱸᱦᱟᱸ ᱫᱚ ᱦᱮᱰᱮᱡᱚᱜ ᱞᱮᱠᱟ ᱧᱮᱞᱚᱜᱼᱟ ᱟᱨ ᱚᱱᱟᱨᱮ ᱠᱮᱨᱟᱢᱮᱞ ᱨᱚᱝ ᱟᱨᱦᱚᱸ ᱠᱮᱯᱷᱮᱭᱮᱱ ᱦᱚᱸ ᱛᱟᱸᱦᱮᱸᱱᱟ᱾ ᱡᱚᱱ ᱯᱮᱢᱵᱟᱨᱴᱚᱱ ᱱᱚᱣᱟ ᱫᱚᱭ ᱪᱤᱭᱟᱹᱣ ᱠᱟᱫᱟ᱾ ᱟᱹᱫᱷᱩᱱᱤᱠ ᱡᱩᱜᱽ ᱨᱮ ᱠᱳᱞᱟ ᱫᱚ ᱟᱹᱰᱤ ᱧᱩᱛᱩᱢᱟᱱ ᱧᱩᱧᱩᱣᱟᱜ ᱦᱤᱥᱟᱹᱵᱛᱮ ᱠᱚ ᱵᱮᱵᱷᱟᱨᱟ᱾ ᱠᱳᱠᱟ-ᱠᱳᱞᱟ, ᱯᱮᱯᱥᱤ, ᱟᱨᱥᱤ ᱠᱳᱞᱟ ᱫᱚ ᱦᱩᱭᱩᱜ ᱠᱟᱱᱟ ᱟᱹᱰᱤ ᱧᱩᱛᱩᱢᱟᱱ ᱧᱩᱧᱩᱣᱟᱜ ᱠᱳᱞᱟ᱾
ᱵᱨᱟᱱᱰ
ᱡᱮᱜᱮᱛ ᱡᱟᱠᱟᱛ ᱨᱮ ᱧᱩᱛᱩᱢᱟᱱ ᱠᱳᱞᱟ ᱫᱚ ᱦᱩᱭᱩᱜ ᱠᱟᱱᱟ ᱠᱳᱠᱟ-ᱠᱳᱞᱟ ᱟᱨ ᱯᱮᱯᱥᱤ᱾ ᱱᱤᱭᱟᱹᱠᱤᱱ ᱵᱟᱫᱽ ᱠᱟᱛᱮ ᱦᱚᱸ ᱮᱞᱟᱠᱟ ᱞᱮᱠᱟᱛᱮ ᱟᱨᱦᱚᱸ ᱠᱤᱪᱷᱩ ᱠᱳᱞᱟ ᱦᱚᱸ ᱵᱮᱥ ᱧᱩᱛᱩᱢᱟᱱ ᱜᱮᱭᱟ᱾
ᱳᱥᱮᱱᱤᱭᱟ
ᱠᱤᱣᱤ ᱠᱳᱞᱟ: ᱱᱤᱣᱡᱤᱞᱮᱱᱰ ᱨᱮᱱᱟᱜ ᱧᱩᱛᱩᱢᱟᱱ ᱠᱳᱞᱟ᱾
ᱟᱨᱦᱚᱸ ᱧᱮᱞᱢᱮ
ᱯᱮᱯᱥᱤ
ᱢᱟᱸᱰᱳᱞᱤ
ᱢᱟᱸᱰᱳᱞᱤ
ᱢᱟᱸᱰᱳᱞᱤ ᱫᱚ ᱟᱵᱚ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱟᱰᱤ ᱱᱟᱯᱟᱭ ᱢᱤᱫ ᱱᱮᱢᱟᱪᱟᱨ ᱠᱟᱱᱟ᱾ ᱫᱤᱱᱟᱹᱢ ᱜᱮ ᱥᱮᱛᱟᱜᱚᱜ ᱚᱠᱛᱚ ᱵᱮᱲᱟᱭ ᱨᱟᱠᱟᱵ ᱢᱟᱲᱟᱝ ᱨᱮ ᱛᱟᱞᱟ ᱨᱟᱪᱟ ᱟᱨ ᱫᱩᱣᱟᱨ ᱠᱚᱨᱮ ᱜᱩᱨᱤᱪ ᱟᱨ ᱫᱟᱜ ᱛᱮ ᱡᱟᱸᱦᱟ ᱜᱳᱞ ᱪᱤᱛᱟᱹᱨ ᱵᱚᱱ ᱵᱮᱱᱟᱣ-ᱟ ᱚᱱᱟ ᱜᱮ ᱢᱟᱸᱰᱳᱞᱤ ᱵᱚᱱ ᱢᱮᱛᱟᱜ ᱟ᱾ ᱦᱟᱯᱲᱟᱢ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱵᱟᱲᱟᱭ ᱧᱟᱢ ᱟᱠᱟᱱᱟ ᱡᱮ ᱱᱚᱣᱟ ᱢᱟᱸᱰᱳᱞᱤ ᱨᱮᱫᱚ ᱫᱷᱚᱨᱚᱢ ᱵᱚᱸᱜᱟ ᱵᱚᱱ ᱛᱷᱟᱯᱚᱱ ᱠᱟᱭᱟ ᱾ ᱱᱚᱣᱟ ᱢᱟᱸᱰᱳᱞᱤ ᱨᱮ ᱛᱤᱸᱜᱩ ᱠᱟᱛᱮᱜ ᱩᱱᱤ ᱫᱚ ᱟᱵᱚᱣᱟᱜ ᱜᱷᱟᱨᱚᱸᱡᱽ ᱨᱮᱱᱟᱜ ᱵᱩᱜᱤ-ᱵᱟᱲᱤᱪ ᱫᱩᱠ-ᱥᱩᱠ ᱥᱟᱱᱟᱢᱟᱜ ᱮ ᱧᱮᱞ ᱥᱟᱸᱜᱮ ᱛᱟᱵᱚᱱᱟ ᱾
ᱛᱤᱞᱠᱟᱹ ᱢᱟᱺᱡᱷᱤ
ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱵᱤᱦᱟᱨ ᱯᱚᱱᱚᱛ, ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱩᱞᱛᱟᱱᱜᱚᱸᱡᱽ ᱛᱷᱟᱱᱟ ᱛᱟᱹᱨᱤᱨᱮ ᱢᱮᱱᱟᱜ ᱛᱤᱞᱚᱠᱯᱩᱨ ᱟᱹᱛᱩ ᱨᱮ ᱑᱗᱕᱐ ᱥᱟᱞᱮ ᱨᱮᱭᱟᱜ ᱯᱷᱮᱵᱽᱨᱩᱣᱟᱨᱤ ᱪᱟᱸᱫᱚ ᱑᱑ ᱢᱟᱺᱦᱤᱛ ᱦᱤᱞᱚᱜ, ᱢᱤᱫ ᱧᱩᱛᱩᱢᱟᱱ ᱯᱟᱨᱜᱟᱱᱟ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱢᱩᱨᱢᱩ ᱯᱟᱹᱨᱤᱥ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾
ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱡᱚᱥ ᱥᱟᱨ ᱛᱩᱧ, ᱜᱤᱸᱰᱩᱣᱟᱹᱨᱤ ᱪᱟᱯᱟᱫ, ᱥᱟᱶᱛᱮ ᱠᱷᱟᱸᱰᱟ ᱠᱟᱹᱯᱤ ᱦᱩᱨᱞᱟᱹ ᱮᱢᱟᱱ ᱛᱮᱢᱟᱱ ᱦᱟᱹᱛᱭᱟᱹᱨ ᱨᱮᱭᱟᱜ ᱵᱮᱵᱷᱟᱨ ᱦᱚᱸᱭ ᱥᱮᱬᱟ ᱞᱮᱫ ᱛᱟᱦᱮᱸᱱ ᱾ ᱵᱚᱸᱜᱟ ᱵᱳᱨᱳ ᱥᱮᱵᱟ ᱫᱮᱵᱟ ᱦᱚᱸ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱡᱩᱨ ᱮ ᱨᱟᱹᱥᱠᱟᱹᱜ ᱛᱟᱦᱮᱸᱱ ᱾ ᱢᱤᱫ ᱯᱟᱨᱜᱟᱱᱟ ᱚᱲᱟᱜ ᱨᱮ ᱡᱟᱱᱟᱢ ᱠᱟᱛᱮᱭ ᱦᱟᱨᱟᱵᱩᱨᱩ ᱞᱮᱱ ᱛᱮ ᱟᱡ ᱦᱚᱸ ᱚᱠᱛᱚ ᱡᱟᱹᱱᱤ ᱜᱮ ᱵᱤᱪᱟᱹᱨ ᱟᱪᱟᱨ ᱧᱮᱞ ᱟᱨ ᱟᱸᱡᱚᱢ ᱨᱮᱭᱟᱜ ᱛᱟᱠ ᱮ ᱧᱟᱢ ᱞᱮᱫᱼᱟ ᱾ ᱥᱟᱶᱛᱮ ᱟᱡ ᱦᱚᱸ ᱢᱟᱺᱡᱷᱤ ᱟᱨ ᱯᱟᱨᱜᱟᱱᱟ ᱠᱟᱹᱢᱤ ᱟᱹᱰᱤ ᱱᱟᱯᱟᱭ ᱛᱮᱭ ᱛᱚᱨᱟᱣ ᱞᱮᱫᱼᱟ ᱾ ᱫᱤᱠᱩ, ᱢᱩᱥᱞᱟᱹ ᱥᱟᱶᱛᱮ ᱦᱤᱸᱫᱩ ᱠᱚᱦᱚᱸ ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱟᱹᱰᱤ ᱡᱩᱨ ᱠᱚ ᱢᱟᱱᱟᱣ ᱵᱟᱛᱟᱣ ᱞᱮᱫᱮᱭᱟ ᱾ ᱠᱤᱥᱟᱹᱬ ᱦᱚᱲ ᱠᱚ ᱞᱟᱹᱜᱤᱫ ᱡᱟᱦᱟᱸ ᱞᱮᱠᱟ ᱢᱟᱹᱱ ᱢᱚᱦᱚᱛ ᱛᱟᱦᱮᱸ ᱠᱟᱱᱟ ᱩᱱᱟᱹᱜ ᱜᱮ ᱫᱟᱭᱟ ᱫᱩᱞᱟᱹᱲ ᱨᱮᱸᱜᱮᱡ ᱚᱨᱮᱡ ᱪᱮᱛᱟᱱ ᱨᱮᱦᱚᱸ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱚᱱᱟᱛᱮ ᱟᱡ ᱫᱚ ᱟᱹᱰᱤ ᱡᱩᱨ ᱠᱚ ᱢᱟᱱᱟᱣ ᱵᱟᱛᱟᱣ ᱮ ᱛᱟᱦᱮᱸᱱ ᱾ ᱡᱟᱦᱟᱸ ᱠᱷᱟᱹᱛᱤᱨ ᱤᱱᱟᱹ ᱚᱠᱛᱚ ᱨᱮᱫᱚ ᱵᱟᱹᱲᱛᱤ ᱠᱩᱸᱵᱽᱲᱩ ᱵᱩᱠᱲᱩ ᱦᱚᱸ ᱵᱟᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ
ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤᱭᱟᱜ ᱦᱚᱲᱢᱚ ᱫᱚ ᱟᱹᱰᱤ ᱜᱩᱞᱟᱺᱰ ᱜᱩᱞᱴᱷᱩ ᱟᱨ ᱱᱤᱥᱟᱹᱬ ᱫᱟᱲᱮ ᱜᱮᱭ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱵᱮᱲᱟ ᱠᱷᱚᱱ ᱜᱮ ᱩᱱᱤ ᱫᱚ ᱟᱹᱰᱤ ᱞᱟᱥᱮᱨ ᱮ ᱛᱟᱦᱮᱸ ᱠᱟᱱᱟ, ᱦᱟᱨᱟ ᱡᱩᱣᱟᱹᱱ ᱠᱟᱛᱮ ᱫᱚ ᱟᱠᱚ ᱟᱹᱛᱩ ᱛᱤᱞᱚᱠᱯᱩᱨ ᱨᱤᱱᱤᱡ ᱢᱟᱹᱡᱷᱤ ᱮᱱᱟᱭ, ᱚᱸᱰᱮ ᱟᱡ ᱵᱟᱵᱟᱭ ᱵᱚᱸᱜᱟ ᱛᱟᱞᱟᱭᱮᱱ ᱠᱷᱟᱱ ᱜᱮ ᱦᱚᱲ ᱦᱚᱯᱚᱱᱟᱜ ᱟᱹᱨᱤ ᱞᱮᱠᱟᱛᱮ ᱛᱤᱞᱠᱟᱹ ᱜᱮᱠᱚ ᱢᱟᱹᱡᱷᱤ ᱠᱮᱫᱮᱭᱟ ᱾ ᱩᱱᱤ ᱫᱚ ᱯᱟᱹᱦᱤᱞ ᱵᱷᱟᱨᱚᱛᱤᱭᱚ ᱠᱚᱢᱯᱟᱱᱤᱨᱮᱱ (ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ) ᱟᱹᱥᱩᱞ ᱥᱮᱛᱟ ᱠᱚᱣᱟᱜ ᱠᱚᱪᱞᱚᱱ ᱵᱤᱨᱩᱫᱷ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱟᱡ ᱫᱷᱟᱨᱮ ᱯᱟᱥᱮ ᱨᱤᱱ ᱡᱩᱣᱟᱹᱱ ᱠᱚᱭ ᱚᱛ ᱡᱩᱜᱟᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱤᱞᱠᱟᱹ ᱫᱚ ᱟᱡ ᱛᱮᱛᱜᱮ ᱟᱹᱰᱤ ᱵᱷᱟᱹᱜᱤ ᱫᱷᱤᱱᱠᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱨᱤᱱ ᱡᱩᱣᱟᱹᱱ ᱯᱷᱟᱹᱫᱽ ᱠᱚ ᱦᱚᱸ ᱟᱡ ᱞᱮᱠᱟ ᱜᱮ ᱞᱤᱸᱫᱷᱟᱹᱨ ᱫᱷᱤᱸᱠᱤᱭᱟᱹᱭ ᱵᱮᱱᱟᱣ ᱞᱮᱫ ᱠᱚᱣᱟ ᱾ ᱠᱚᱢᱯᱟᱹᱱᱤ ᱨᱤᱱ ᱟᱢᱞᱟ ᱠᱚᱣᱟᱜ ᱥᱟᱛᱟᱣ ᱟᱨ ᱠᱚᱪᱞᱚᱱ ᱠᱷᱚᱱ ᱯᱷᱩᱨᱜᱟᱹᱞ ᱧᱟᱢ ᱞᱟᱹᱜᱤᱫ ᱡᱚᱛᱚ ᱡᱟᱹᱛ ᱨᱤᱱ ᱜᱮ ᱛᱤᱞᱠᱟᱹ ᱢᱟᱺᱡᱷᱤ ᱴᱷᱮᱱ ᱠᱚ ᱴᱮᱸᱰᱷᱟ ᱞᱮᱱᱟ ᱾ ᱢᱤᱫᱴᱟᱹᱝ ᱟᱥᱟ ᱟᱨ ᱵᱷᱚᱨᱥᱟ ᱫᱚ ᱛᱤᱞᱠᱟᱹ ᱢᱟᱺᱡᱷᱤ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱾ ᱵᱟᱝᱢᱟ ᱩᱱᱤ ᱜᱮ ᱯᱷᱩᱨᱜᱟᱹᱞ ᱛᱮᱫ ᱫᱚᱭ ᱧᱟᱢ ᱦᱚᱪᱚ ᱠᱚᱣᱟ ᱾
ᱯᱷᱩᱨᱜᱟᱹᱞ
ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱟᱹᱛᱩ ᱟᱹᱛᱩ ᱫᱟᱬᱟ ᱠᱟᱛᱮ ᱠᱚᱢᱯᱟᱱᱤᱨᱤᱱ ᱟᱢᱞᱟᱠᱚᱣᱟᱜ ᱯᱷᱚᱨ ᱯᱷᱩᱱᱫᱤ ᱨᱮᱭᱟᱜ ᱠᱟᱛᱷᱟ ᱟᱨ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱦᱚᱠ ᱨᱮᱭᱟᱜ ᱠᱟᱛᱷᱟ ᱠᱚ ᱦᱚᱲᱴᱷᱮᱱ ᱯᱨᱚᱪᱟᱨᱮᱫ ᱛᱟᱦᱮᱸᱠᱟᱱᱟ ᱾ ᱫᱟᱬᱟ ᱫᱟᱬᱟ ᱛᱮ ᱛᱤᱱᱟᱹᱜ ᱡᱩᱠᱟᱹᱞ ᱢᱚᱱᱟᱱ ᱡᱩᱣᱟᱹᱱᱠᱚᱭ ᱧᱟᱢᱠᱮᱫ ᱠᱚᱫᱚ, ᱡᱚᱛᱚ ᱟᱭᱟᱜ ᱯᱷᱟᱹᱫᱽᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱱᱮᱦᱚᱨᱟᱠᱚ ᱠᱟᱱ ᱛᱟᱦᱮᱸᱠᱟᱱᱟ ᱾ ᱥᱟᱱᱟᱢᱟᱜ ᱛᱮᱜᱮ ᱥᱟᱯᱲᱟᱣ ᱥᱟᱹᱛᱮᱱ ᱠᱷᱟᱱ ᱑᱗᱘᱑ ᱥᱟᱞᱨᱮ ᱢᱤᱫ ᱫᱤᱱ ᱫᱚ ᱵᱟᱹᱱᱤᱭᱟᱹᱡᱚᱲ ᱟᱹᱛᱩ ᱠᱷᱚᱱ ᱵᱨᱤᱴᱤᱥ ᱨᱟᱡᱽ ᱵᱤᱨᱩᱫᱽ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱛᱮ ᱫᱷᱟᱹᱨᱤᱭᱟᱹᱜ ᱠᱮᱫᱼᱟ ᱾ ᱜᱚᱝᱜᱟ ᱟᱨ ᱵᱟᱨᱢᱤ ᱜᱟᱰᱟ ᱛᱟᱞᱟᱢᱟᱞᱟ ᱴᱚᱴᱷᱟ ᱠᱚᱨᱮᱱᱟᱜ ᱵᱤᱨ ᱠᱷᱚᱱ ᱩᱱᱤ ᱫᱚ ᱟᱡᱨᱤᱱ ᱯᱷᱟᱹᱫᱽ ᱟᱱᱛᱮ ᱞᱟᱹᱲᱦᱟᱹᱭ ᱮᱦᱚᱵ ᱠᱮᱫᱟ ᱾ ᱵᱤᱨ ᱴᱚᱴᱷᱟ ᱪᱷᱟᱰᱟ ᱠᱟᱛᱮ ᱢᱩᱝᱜᱮᱨ, ᱵᱷᱟᱜᱚᱞᱯᱩᱨ ᱟᱨ ᱫᱟᱹᱢᱤᱱ ᱨᱮᱭᱟᱜ ᱵᱩᱨᱩ ᱴᱚᱴᱷᱟ ᱠᱚᱨᱮ ᱦᱚᱸ ᱵᱨᱤᱴᱤᱥ ᱯᱷᱟᱹᱫᱽᱨᱤᱱ ᱠᱚ ᱥᱟᱶ ᱟᱭᱢᱟ ᱫᱷᱟᱣ ᱞᱟᱹᱲᱦᱟᱹᱭ ᱮᱱᱟ ᱾ ᱞᱟᱹᱲᱦᱟᱹᱭ ᱨᱮ ᱛᱤᱞᱠᱟᱹ ᱦᱚᱸᱭ ᱞᱟᱹᱲᱦᱟᱹᱭ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱵᱨᱤᱴᱤᱥ ᱯᱷᱟᱹᱫᱽ ᱯᱟᱦᱴᱟ ᱠᱷᱚᱱ ᱵᱷᱟᱜᱚᱞᱯᱩᱨ ᱨᱤᱱ ᱠᱟᱞᱮᱠᱴᱚᱨ ᱚᱜᱟᱥᱴᱟᱥ ᱠᱞᱤᱵᱽᱞᱮᱱᱰ, ᱥᱟᱨ ᱟᱭᱟᱨᱠᱩᱴ ᱮᱢᱟᱱ ᱥᱟᱦᱮᱵᱽ ᱠᱚ ᱞᱟᱹᱲᱦᱟᱹᱭ ᱯᱷᱟᱹᱫᱽ ᱠᱚ ᱟᱹᱭᱩᱨᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱛᱮ ᱛᱤᱞᱠᱟᱹ ᱢᱩᱨᱢᱩ ᱫᱚ ᱟᱡ ᱱᱤᱡᱮ ᱛᱮᱜᱮ ᱟᱡᱨᱮᱱ ᱯᱷᱟᱹᱫᱽ ᱫᱚᱭ ᱟᱹᱭᱩᱨᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱤᱨ ᱨᱮᱭᱟᱜ ᱡᱷᱩᱲ ᱵᱷᱤᱛᱨᱤ ᱠᱷᱚᱱ ᱛᱤᱞᱠᱟᱹ ᱢᱩᱨᱢᱩ ᱨᱤᱱ ᱯᱷᱟᱹᱫᱽ ᱫᱚ ᱵᱟᱹᱭᱨᱤ ᱠᱚ ᱛᱩᱧᱮᱫ ᱠᱚ ᱛᱟᱦᱮᱸ ᱠᱟᱱᱟ, ᱵᱨᱤᱴᱤᱥ ᱯᱷᱟᱹᱫᱽ ᱫᱚ ᱠᱚ ᱟᱹᱲᱤᱥ ᱞᱟᱲᱟᱣᱮᱱᱟ, ᱮᱱᱛᱮ ᱵᱟᱹᱭᱨᱤᱢᱟ ᱵᱟᱠᱚ ᱧᱮᱞ ᱧᱟᱢᱮᱫ ᱠᱚ ᱾ ᱟᱢᱫᱟᱡᱽᱛᱮ ᱫᱚ ᱚᱠᱚᱭ ᱥᱟᱶ ᱠᱚ ᱞᱟᱹᱲᱦᱟᱹᱭᱟ, ᱞᱟᱹᱭᱟᱠᱚ ᱠᱟᱛᱷᱟᱡ ᱛᱤᱞᱠᱟᱹ ᱫᱚ ᱢᱤᱫ ᱛᱟᱞᱮ ᱫᱚᱨᱮ ᱠᱷᱚᱱ ᱟᱨ ᱢᱤᱫ ᱛᱟᱞᱮ ᱫᱟᱨᱮᱛᱮ, ᱪᱚᱴ ᱪᱚᱴᱛᱮᱭᱮ ᱩᱪᱟᱹᱲ ᱱᱟᱪᱟᱲ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱥᱮᱫᱟᱭ ᱨᱮᱭᱟᱜ ᱵᱮ-ᱛᱟᱵᱮᱛ ᱧᱟᱢ ᱨᱩᱣᱟᱹᱲ ᱞᱟᱹᱜᱤᱫ ᱞᱟᱹᱲᱦᱟᱹᱭ ᱨᱮ ᱨᱚᱥᱟᱣ ᱴᱷᱤᱠ ᱟᱠᱟᱱ ᱛᱤᱞᱠᱟᱹ ᱢᱟᱹᱡᱷᱤ ᱫᱚ ᱑᱗᱘᱔ ᱥᱟᱞ ᱡᱟᱹᱱᱩᱣᱟᱨᱤ ᱪᱟᱸᱫᱚ ᱨᱮ ᱵᱨᱤᱴᱤᱥ ᱯᱷᱟᱹᱫᱽᱨᱤᱱ ᱠᱚ ᱥᱟᱶᱛᱮ ᱛᱷᱟᱯᱟ ᱛᱷᱩᱜ ᱮᱱᱟ ᱾ ᱤᱱᱟᱹ ᱪᱟᱸᱫᱚ ᱨᱮᱭᱟᱜᱮ ᱜᱮᱞ ᱯᱮ ᱢᱟᱦᱟᱸ ᱦᱤᱞᱚᱜ ᱩᱱᱤ ᱫᱚ ᱛᱟᱞᱮ ᱫᱟᱨᱮ ᱫᱟᱱᱟᱝ ᱠᱷᱚᱱ ᱠᱟᱞᱮᱠᱴᱚᱨ ᱠᱞᱤᱵᱽ ᱞᱮᱸᱰ ᱥᱟᱦᱮᱵᱽ ᱮ ᱛᱩᱧ ᱠᱮᱫᱮᱭᱟ (ᱟᱫᱚᱢ ᱦᱚᱲ ᱫᱚᱠᱚ ᱢᱮᱱᱟ ᱜᱤᱰᱟᱹᱨᱤᱛᱮᱭᱮ ᱪᱟᱯᱟᱫ ᱞᱮᱫᱮᱭᱟ) ᱥᱚᱝᱜᱮ ᱥᱚᱝᱜᱮᱛᱮᱜᱮ ᱠᱞᱤᱵᱽᱞᱚᱸᱰ ᱥᱟᱦᱮᱵᱽ ᱫᱚᱭ ᱵᱮᱸᱰᱟᱣ ᱮᱱᱟ ᱾ ᱛᱤᱞᱠᱟᱹ ᱯᱷᱟᱹᱫᱽ ᱨᱤᱱ ᱠᱚ ᱫᱚ ᱟᱹᱰᱤ ᱠᱚ ᱨᱟᱹᱥᱠᱟᱹᱭᱮᱱᱟ ᱾ ᱵᱨᱤᱴᱤᱥ ᱯᱷᱟᱹᱫᱽ ᱨᱤᱱ ᱠᱚ ᱫᱚ ᱦᱟᱱᱛᱮ ᱱᱟᱛᱮ ᱟᱢ ᱤᱧ ᱠᱚ ᱫᱟᱹᱲ ᱵᱟᱧᱪᱟᱣ ᱮᱱᱟ { ᱴᱷᱤᱠ ᱤᱱᱟᱹ ᱚᱠᱛᱜᱮ ᱥᱟᱨ ᱟᱭᱟᱨᱠᱩᱴ - ᱟᱨ ᱥᱮᱱᱟᱯᱚᱛᱤ ᱡᱟᱹᱨᱟᱹᱣᱟᱜ ᱟᱭᱩᱨᱛᱮ ᱧᱩᱛ ᱧᱤᱫᱟᱹ ᱵᱨᱤᱴᱤᱥ ᱯᱷᱟᱹᱫᱽᱠᱚ ᱥᱮᱴᱮᱨᱮᱱᱟ ᱜᱷᱟᱴᱟᱢᱟᱹᱨᱠᱚ ᱞᱟᱹᱲᱦᱟᱹᱭᱮᱱᱟ ᱾ ᱚᱱᱟ ᱞᱟᱹᱲᱦᱟᱹᱭ ᱨᱮᱜᱮ ᱛᱤᱞᱠᱟᱹ ᱫᱚᱭ ᱥᱟᱯ ᱦᱚᱪᱚᱭᱮᱱᱟ ᱑᱓ ᱡᱟᱹᱱᱩᱣᱟᱹᱨᱤ ᱨᱮᱭᱟᱜ ᱚᱱᱟ ᱞᱟᱹᱲᱦᱟᱹᱭ ᱨᱮ ᱛᱤᱞᱠᱟᱹ ᱨᱤᱱ ᱯᱳᱱ ᱵᱚᱭᱦᱟᱠᱚ ᱵᱮᱱᱫᱚᱤᱭᱮᱱᱟ ᱾ ᱢᱤᱫᱴᱟᱹᱝ ᱦᱤᱥᱟᱹᱵ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ, ᱵᱟᱝᱢᱟ ᱤᱱᱟᱹᱦᱤᱞᱚᱜ ᱨᱮᱭᱟᱜ ᱞᱟᱹᱲᱦᱟᱹᱭ ᱨᱮ ᱵᱟᱱᱟᱨ ᱯᱟᱦᱴᱟ ᱠᱷᱚᱱ ᱡᱷᱚᱛᱚ ᱡᱷᱚᱛᱚᱛᱮ ᱓᱘᱘ ᱦᱚᱲ ᱠᱚ ᱜᱚᱡ ᱞᱮᱱᱟ ᱠᱞᱤᱵᱽᱞᱚᱸᱰ ᱥᱟᱦᱮᱵᱽ ᱜᱚᱡᱠᱮᱫᱮ ᱨᱮᱭᱟᱜ ᱦᱟᱞᱟ ᱨᱩᱣᱟᱹᱲ ᱞᱟᱹᱜᱤᱫ ᱤᱝᱨᱮᱡᱽ ᱠᱚ ᱫᱚ ᱪᱟᱴ ᱪᱚᱴ ᱠᱚ ᱟᱹᱭᱠᱟᱹᱣᱮᱫ ᱛᱟᱦᱮᱸ ᱠᱟᱱᱟ ᱾ ᱵᱤᱱ ᱵᱤᱞᱚᱢ ᱛᱮ ᱛᱤᱞᱠᱟᱹ ᱢᱟᱹᱡᱷᱤ ᱫᱚ ᱵᱷᱟᱜᱚᱞᱯᱩᱨ ᱛᱮᱠᱚ ᱤᱫᱤ ᱠᱮᱫᱮᱭᱟ ᱾ ᱛᱤ ᱡᱟᱸᱜᱟ ᱛᱚᱞ ᱠᱮᱫᱮ ᱯᱩᱱᱭᱟᱹ ᱥᱟᱫᱚᱢ ᱥᱟᱶᱛᱮ ᱛᱚᱞ ᱠᱟᱛᱮ ᱜᱚᱴᱟ ᱵᱷᱟᱜᱚᱞᱯᱩᱨ ᱚᱛᱨᱮ ᱠᱚ ᱚᱨ ᱟᱹᱪᱩᱨ ᱠᱮᱫᱮᱭᱟ ᱢᱮᱱᱠᱷᱟᱱ ᱮᱱᱨᱮᱦᱚᱸ — ᱛᱤᱞᱠᱟᱹ ᱢᱟᱹᱡᱷᱤ ᱫᱚ ᱵᱟᱭ ᱜᱚᱡ ᱞᱮᱱᱛᱮ ᱵᱟᱲᱮ ᱫᱟᱨᱮ ᱨᱮᱠᱚ ᱯᱟᱹᱥᱤ ᱠᱮᱫᱮᱭᱟ ᱾ ᱯᱟᱹᱥᱤ ᱠᱮᱫᱮ ᱛᱟᱭᱚᱢ ᱜᱚᱡ ᱢᱟᱬᱟ ᱧᱮᱞᱛᱮ ᱦᱚᱸ ᱩᱱᱤᱭᱟᱜ ᱜᱩᱡᱩᱜ ᱵᱟᱵᱚᱛ ᱫᱤᱜᱫᱷᱟᱹ ᱛᱟᱦᱮᱸᱠᱟᱱ ᱛᱟᱠᱚᱣᱟ, ᱚᱱᱟᱛᱮ ᱫᱟᱨᱮ ᱨᱮ ᱯᱟᱹᱥᱤ ᱠᱟᱛᱮ ᱠᱚ ᱟᱠᱟ ᱠᱮᱫᱮᱭᱟ ᱾ ᱛᱤᱞᱠᱟᱹ ᱢᱩᱨᱢᱩ ᱟᱜ ᱜᱩᱡᱩᱜ ᱛᱟᱹᱨᱤᱠ ᱫᱚ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ ᱟᱨ ᱜᱩᱡᱩᱜ ᱥᱟᱞ ᱵᱟᱵᱚᱛ ᱦᱚᱸ ᱟᱯᱟᱵᱟᱹᱲᱭᱟᱹ ᱢᱚᱛᱚ ᱢᱮᱱᱟᱜᱼᱟ ᱾ ᱟᱫᱚᱢ ᱦᱚᱲ ᱞᱟᱹᱭ ᱞᱮᱠᱟᱛᱮ ᱑᱗᱘᱕ ᱥᱟᱞ, ᱜᱩᱡᱩᱜ ᱚᱠᱛᱮ ᱛᱤᱞᱠᱟᱹ ᱢᱟᱺᱡᱷᱤᱭᱟᱜ ᱩᱢᱮᱨ ᱫᱚ ᱓᱔—᱓᱕ ᱵᱚᱪᱷᱚᱨ ᱛᱟᱦᱮᱸ ᱠᱟᱱᱛᱟᱭᱟ ᱾ ᱵᱷᱜᱚᱞᱯᱩᱨ ᱨᱮᱭᱟᱜ ᱚᱠᱟ ᱫᱚᱵᱟᱹᱴᱤᱭᱟᱹ ᱨᱮ ᱛᱤᱞᱠᱟᱹ ᱢᱟᱺᱡᱷᱤ ᱠᱚ ᱯᱟᱹᱥᱤ ᱞᱮᱫᱮᱭᱟ ᱚᱸᱰᱮ ᱫᱚ ᱛᱮᱦᱮᱧ ᱜᱟᱯᱟ ᱥᱟᱨ ᱛᱮᱨᱟᱝᱮᱫ ᱠᱟᱱ ᱢᱤᱫᱴᱟᱝ ᱢᱩᱴᱷᱟᱹᱱ ᱵᱮᱱᱟᱣ ᱟᱠᱟᱱᱛᱟᱭᱟ ᱾ ᱢᱩᱴᱷᱟᱹᱱ ᱨᱮ ᱧᱮᱞᱚᱜ ᱠᱟᱱᱟ ᱛᱤᱞᱠᱟᱹ ᱢᱩᱨᱢᱩ ᱫᱚ ᱠᱞᱤᱵᱽᱞᱚᱸᱰ ᱥᱟᱦᱮᱵᱟᱜ ᱜᱚᱲᱦᱚᱱ ᱢᱩᱴᱷᱟᱹᱱ ᱢᱮᱱᱟᱜ ᱥᱮᱫᱜᱮᱭ ᱛᱮᱨᱟᱝᱮᱫᱠᱟᱱᱟ ᱾
ᱵᱚᱸᱜᱟ ᱵᱳᱨᱳ ᱫᱮᱵᱟ ᱥᱮᱵᱟ
ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱵᱚᱸᱜᱟ ᱵᱳᱨᱳ ᱫᱮᱵᱟ ᱥᱮᱵᱟ ᱨᱮᱦᱚᱸ ᱟᱹᱰᱤ ᱡᱩᱨ ᱮ ᱨᱟᱹᱥᱠᱟᱹᱜ ᱛᱟᱦᱮᱸᱱ ᱾ ᱚᱱᱟᱛᱮ ᱫᱤᱱ ᱦᱤᱞᱚᱜ ᱜᱚᱥᱟᱬᱮ ᱛᱷᱟᱱ ᱨᱮ ᱵᱚᱸᱜᱟ ᱵᱳᱨᱳᱭ ᱫᱮᱵᱟ ᱥᱮᱵᱟ ᱠᱚ ᱛᱟᱦᱮᱸᱱ ᱾ ᱱᱚᱶᱟ ᱠᱚ ᱠᱟᱹᱢᱤ ᱫᱤᱱ ᱦᱤᱞᱚᱜ ᱤᱸᱜᱽᱨᱟ,ᱡᱽ ᱯᱷᱟᱹᱫᱽᱨᱤ ᱫᱚᱠᱚ ᱧᱮᱞ ᱡᱚᱝ ᱛᱟᱦᱮᱸᱱ ᱾ ᱢᱤᱫ ᱫᱤᱱ ᱦᱤᱞᱚᱜ ᱫᱚ ᱜᱚᱥᱟᱬᱮ ᱛᱷᱟᱱ ᱨᱮ ᱵᱚᱸᱜᱟ ᱵᱳᱨᱳᱭ ᱫᱩᱲᱩᱵ ᱟᱠᱟᱱ ᱚᱠᱛᱚ ᱨᱮ ᱢᱤᱫ ᱤᱸᱜᱽᱨᱟᱹᱡᱽ ᱯᱷᱟᱹᱫᱽᱨᱤ ᱦᱮᱡ ᱠᱟᱛᱮᱭ ᱢᱮᱛᱟᱭ ᱠᱟᱱᱟ, " ᱮᱛᱮ ᱜᱳ ! ᱛᱤᱞᱠᱟᱹ ᱢᱟᱺᱡᱷᱤ ᱱᱚᱶᱟ ᱫᱷᱤᱨᱤ ᱫᱤᱱ ᱦᱤᱞᱚᱜ ᱪᱮᱫᱟᱜ ᱮᱢ ᱵᱚᱸᱜᱟ ᱟᱜ ᱠᱟᱱᱟ ? ᱱᱚᱶᱟᱨᱮ ᱵᱚᱸᱜᱟ ᱠᱟᱛᱮ ᱪᱮᱫ ᱮᱢ ᱧᱟᱢᱮᱫ ᱛᱮ ? " ᱩᱱ ᱡᱚᱦᱚᱜ ᱵᱟᱵᱟ ᱛᱤᱞᱠᱟ.ᱭ ᱢᱮᱱ ᱨᱩᱣᱟᱹᱲ ᱠᱮᱜᱼᱟ, " ᱱᱚᱶᱟ ᱫᱚ ᱫᱷᱤᱨᱤ ᱫᱚ ᱵᱟᱝ ᱠᱟᱱᱟ ᱥᱟᱦᱮᱵᱽ, ᱱᱩᱭ ᱫᱚᱭ ᱵᱚᱸᱜᱟ ᱠᱟᱱ ᱛᱟᱞᱮᱭᱟ ᱾ " ᱩᱱᱨᱮ ᱤᱸᱜᱽᱨᱟᱹᱡᱽ ᱯᱷᱟᱹᱫᱽᱨᱤᱭ ᱢᱮᱱ ᱠᱮᱜᱼᱟ, " ᱢᱤᱫ ᱢᱮᱬᱦᱮᱫ ᱨᱮᱱᱤᱡ ᱢᱮᱨᱚᱢ ᱢᱟᱜ ᱛᱚᱯᱟᱜ ᱠᱟᱛᱮ ᱢᱟᱭᱟᱢ ᱮᱢ ᱩᱰᱩᱠ ᱦᱚᱪᱚ ᱫᱟᱲᱮᱭᱟᱜ ᱛᱟᱭᱟ ?" ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤᱭ ᱢᱮᱱ ᱨᱩᱣᱟᱹᱲ ᱠᱮᱜᱼᱟ, ᱦᱚᱸ ᱥᱟᱦᱮᱵᱽ, ᱢᱟᱭᱟᱢ ᱩᱰᱩᱠᱚᱜ ᱛᱟᱭᱟ ᱾ ᱢᱤᱫ ᱫᱤᱱ ᱱᱮᱸᱰᱟ ᱟᱠᱟᱫ ᱫᱤᱱᱨᱮ ᱥᱟᱱᱟᱢ ᱦᱚᱲ ᱥᱮᱴᱮᱨ ᱥᱟᱶᱛᱮ ᱵᱟᱵᱟ ᱛᱤᱞᱠᱟ. ᱢᱟᱺᱡᱷᱤ ᱟᱨ ᱤᱸᱜᱽᱨᱟᱹᱡᱽ ᱯᱷᱟᱹᱫᱽ ᱦᱚᱸᱠᱚ ᱦᱮᱡ ᱮᱱᱟ ᱾ ᱜᱚᱥᱟᱬᱮ ᱛᱷᱟᱱ ᱨᱮ ᱢᱮᱬᱦᱮᱫ ᱨᱤᱱᱤᱡ ᱢᱮᱨᱚᱢ ᱥᱟᱢᱟᱝ ᱠᱟᱛᱮ ᱵᱟᱵᱟ ᱛᱤᱞᱠᱟ. ᱢᱟᱺᱡᱷᱤ ᱫᱚ ᱵᱚᱸᱜᱟ ᱵᱳᱨᱳ ᱧᱩᱛᱩᱢ ᱠᱟᱛᱮ ᱛᱤᱨᱭᱟ.ᱣ ᱮ ᱚᱨᱚᱝ ᱠᱮᱜᱼᱟ ᱾ ᱛᱤᱨᱭᱟᱹᱣ ᱚᱨᱚᱝᱼᱚᱨᱚᱝ ᱴᱟᱴᱠᱟ ᱜᱮ ᱢᱮᱬᱦᱮᱫ ᱨᱤᱱᱤᱡ ᱢᱮᱨᱚᱢ ᱛᱤᱨᱭᱟᱹᱣ ᱛᱮᱭ ᱛᱷᱟᱯᱟ ᱜᱚᱫ ᱠᱟᱫᱮᱭᱟ ᱾ ᱤᱱᱟᱹᱜ ᱠᱷᱟᱱ ᱜᱮ ᱦᱚᱴᱚᱜ ᱛᱚᱯᱟᱜ ᱥᱟᱶᱛᱮ ᱢᱟᱭᱟᱢ ᱦᱚᱸ ᱰᱤᱧ ᱰᱟᱹᱵᱩᱨ ᱞᱤᱸᱜᱤ ᱟᱬᱜᱚ ᱮᱱᱟ ᱾ ᱱᱚᱶᱟ ᱧᱮᱞ ᱛᱮ ᱥᱟᱱᱟᱢ ᱦᱚᱲ ᱟ.ᱰᱤ ᱡᱩᱨ ᱠᱚ ᱦᱟᱦᱟᱲᱟ ᱮᱱᱟ ᱾ ᱤᱱᱟᱹ ᱦᱤᱞᱚᱜ ᱠᱷᱚᱱ ᱤᱸᱜᱽᱨᱟᱹᱡᱽ ᱯᱷᱟᱹᱫᱽᱨᱤ ᱠᱚ ᱦᱚᱲ ᱦᱚᱯᱚᱱ ᱨᱤᱱ ᱵᱚᱸᱜᱟ ᱵᱳᱨᱳ ᱢᱟᱱᱟᱣ ᱵᱟᱛᱟᱣ ᱠᱚ ᱮᱦᱚᱵ ᱠᱮᱜᱼᱟ ᱾
ᱤᱸᱜᱽᱨᱟᱹᱡᱽ ᱠᱚᱣᱟᱜ ᱱᱟᱦᱟᱪᱟᱨ ᱵᱟᱹᱭᱼᱵᱟᱹᱭ ᱛᱮ ᱵᱟᱹᱲᱛᱤ ᱤᱫᱤᱜ ᱠᱟᱱᱟ ᱧᱮᱞᱛᱮ ᱵᱟᱵᱟ ᱛᱤᱞᱠᱟᱹ ᱫᱚ ᱟᱹᱰᱤ ᱠᱟᱺᱦᱤᱥ ᱮ ᱟᱹᱭᱠᱟᱹᱣ ᱠᱮᱜᱼᱟ ᱾ ᱚᱱᱟᱛᱮ ᱵᱷᱟᱨᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱛᱮ ᱑᱘ ᱥᱮᱸᱪᱚᱨᱤ ᱢᱩᱪᱟᱹᱫ ᱢᱩᱪᱟᱹᱫ ᱚᱠᱛᱚ ᱨᱮ ᱫᱤᱥᱚᱢ ᱫᱩᱞᱟᱹᱲᱤᱭᱟᱹ ᱥᱟᱶᱛᱮ ᱨᱮᱸᱜᱮᱡ ᱚᱨᱮᱡ ᱦᱚᱲ ᱠᱚ ᱤᱸᱜᱽᱨᱟᱹᱡᱽ ᱥᱚᱨᱠᱟᱨᱟᱜ ᱱᱟᱦᱟᱪᱟᱨ ᱴᱮᱠᱟᱣ ᱫᱟᱨᱟᱢ ᱞᱟᱹᱜᱤᱫ ᱛᱤᱞᱠᱟᱹ ᱵᱟᱵᱟ ᱟᱜ ᱟᱹᱭᱩᱨ ᱛᱮ ᱛᱩᱯᱩᱫ ᱮᱭᱦᱚᱵ ᱮᱱᱟ ᱾ ᱚᱱᱟ ᱛᱩᱯᱩᱫ ᱑᱖᱘᱑ ᱠᱷᱚᱱ ᱑᱗᱘᱔ ᱫᱷᱟᱹᱵᱤᱡ ᱡᱩᱞ ᱟᱠᱟ ᱛᱟᱦᱮᱸ ᱠᱟᱱᱟ ᱾
ᱞᱟᱹᱰᱷᱟᱹᱭ ᱨᱮᱭᱟᱜ ᱚᱨᱥᱚᱝ
ᱛᱩᱯᱩᱫ ᱠᱟᱱ ᱚᱠᱛᱚ ᱨᱮ ᱛᱤᱱᱟᱹᱜ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱵᱷᱟᱜᱚᱞᱯᱩᱨ ᱨᱮ ᱠᱚᱞᱮᱠᱴᱟᱨ ᱞᱮᱠᱟᱛᱮ ᱢᱤᱫ ᱯᱷᱟᱹᱫᱽᱨᱤ ᱚᱜᱚᱥᱴ ᱠᱞᱤᱵᱽᱞᱮᱸᱰ ᱧᱩᱛᱩᱢ ᱟᱹᱱᱤᱡ ᱮ ᱛᱟᱦᱮᱸ ᱮᱱᱟ ᱾ ᱱᱩᱭ ᱦᱚᱸ ᱚᱱᱟ ᱴᱷᱟᱶ ᱨᱤᱱ ᱦᱚᱲ ᱠᱚ ᱟᱹᱰᱤ ᱡᱩᱨ ᱮ ᱦᱟᱨᱠᱮᱛ ᱠᱮᱫ ᱠᱚᱣᱟ ᱾ ᱚᱱᱟ ᱪᱮᱛᱟᱱ ᱨᱮ ᱢᱟᱦᱟᱡᱚᱱ ᱠᱚᱣᱟᱜ ᱱᱟᱦᱟᱪᱟᱨ ᱛᱟᱺᱦᱩ ᱵᱟᱹᱲᱛᱤ ᱤᱫᱤ ᱮᱱᱟ ᱾ ᱱᱚᱶᱟ ᱠᱚ ᱧᱮᱞᱛᱮ ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱭᱟᱜ ᱨᱟᱹᱜᱤ ᱫᱚ ᱛᱟᱺᱦᱩ ᱵᱟᱹᱲᱛᱤ ᱮᱱᱟ ᱾ ᱢᱤᱫ ᱫᱤᱱ ᱦᱤᱞᱚᱜ ᱫᱚ ᱚᱜᱚᱥᱴ ᱠᱞᱤᱵᱽᱞᱮᱸᱰ ᱜᱚᱡᱮ ᱨᱮᱭᱟᱜ ᱮ ᱴᱷᱟᱹᱣᱠᱟᱹ ᱠᱮᱜᱼᱟ ᱾ ᱠᱞᱤᱵᱽ ᱞᱮᱸᱰᱟᱜ ᱵᱷᱟᱜᱚᱞᱯᱩᱨ ᱦᱤᱨᱤ ᱨᱮᱭᱟᱜ ᱛᱟᱦᱮᱸ ᱠᱟᱱ ᱵᱮᱲᱟᱨᱮ ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱵᱟᱹᱭ ᱵᱟᱹᱭ ᱛᱮ ᱟᱡ ᱥᱩᱨ ᱦᱮᱡ ᱠᱟᱛᱮ ᱟᱡᱟᱜ ᱟᱜ ᱥᱟᱨ ᱛᱮᱭ ᱛᱩᱧ ᱦᱟᱨᱟᱲ ᱠᱮᱫᱮᱭᱟ, ᱢᱟᱹᱦᱤᱛ ᱫᱚ ᱑᱓ ᱡᱟᱱᱩᱣᱟᱨᱤ ᱑᱗᱘᱔ ᱛᱟᱦᱮᱸ ᱠᱟᱱᱟ ᱟᱨ ᱵᱷᱟᱜᱚᱞᱯᱩᱨ ᱤᱫᱤᱭᱮ ᱠᱟᱱ ᱵᱮᱲᱟᱨᱮ ᱡᱤᱣᱤ ᱛᱟᱭ ᱫᱚ ᱚᱴᱟᱝ ᱮᱱᱟ ᱾
ᱠᱞᱤᱵᱽᱞᱮᱸᱰ ᱜᱚᱡ ᱟᱠᱟᱱ ᱴᱷᱟᱶ ᱯᱩᱞᱤᱥ ᱠᱚ ᱜᱷᱮᱨᱟᱣ ᱟᱹᱪᱩᱨ ᱠᱮᱜᱼᱟ ᱛᱤᱞᱠᱟᱹ ᱢᱟᱺᱡᱷᱤ ᱫᱚ ᱟᱹᱰᱤ ᱫᱤᱱ ᱫᱟᱨᱮ ᱠᱚᱨᱮ ᱩᱠᱩ ᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱤᱱ ᱫᱚ ᱨᱮᱸᱜᱮᱡ ᱵᱟᱭ ᱥᱟᱦᱟᱣ ᱫᱟᱲᱮᱭᱟᱫ ᱛᱮ ᱫᱟᱨᱮ ᱰᱟᱹᱨ ᱮ ᱞᱟᱲᱟᱣ ᱦᱚᱪᱚ ᱠᱮᱜᱼᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱯᱩᱞᱤᱥ ᱩᱱᱤ ᱫᱚ ᱥᱟᱵ ᱤᱫᱤ ᱠᱟᱛᱮ ᱡᱤᱦᱚᱞ ᱠᱚ ᱤᱫᱤ ᱠᱮᱫᱮᱭᱟ ᱾ ᱚᱸᱰᱮ ᱢᱤᱫ ᱥᱟᱫᱚᱢ ᱪᱟᱭᱞᱚᱢ ᱨᱮ ᱛᱚᱞ ᱠᱟᱛᱮ ᱜᱚᱴᱟ ᱜᱚᱰᱟ ᱠᱚ ᱜᱚᱦᱚᱲ ᱟᱹᱪᱩᱨ ᱠᱮᱫᱮᱭᱟ ᱾ ᱮᱱ ᱦᱚᱸ ᱪᱮᱫ ᱦᱚᱸ ᱵᱟᱭ ᱪᱤᱠᱟᱹ ᱞᱮᱱᱟ ᱧᱮᱞᱛᱮ ᱢᱤᱫ ᱤᱸᱜᱽᱨᱟᱹᱡᱽ ᱯᱷᱟᱹᱫᱽᱨᱤᱭ ᱢᱮᱱ ᱠᱮᱜᱼᱟ," ᱱᱩᱭ ᱫᱚ ᱦᱚᱲ ᱫᱚᱭ ᱵᱟᱝ ᱠᱟᱱᱟ ᱵᱚᱸᱜᱟ ᱠᱟᱱᱟᱭ ᱾ " ᱵᱮᱲᱟ ᱦᱟᱺᱥᱩᱨ ᱠᱟᱛᱮ ᱫᱚ ᱵᱟᱭ ᱛᱟᱦᱮᱸᱱᱟ, ᱪᱷᱟᱱᱚᱜ ᱟᱭ ᱾ ᱱᱚᱶᱟ ᱞᱟᱛᱷᱟ ᱤᱸᱜᱽᱨᱟᱹᱡᱽ ᱥᱟᱦᱮᱵᱽ ᱮ ᱵᱟᱰᱟᱭ ᱠᱮᱫ ᱠᱷᱟᱱ ᱵᱷᱟᱜᱚᱞᱯᱩᱨ ᱨᱮᱭᱟᱜ ᱢᱤᱫ ᱵᱟᱲᱮ ᱫᱟᱨᱮ ᱨᱮ ᱢᱤᱫ ᱜᱮᱥᱟᱭ ᱦᱚᱲ ᱠᱚ ᱥᱟᱢᱟᱝ ᱨᱮ ᱠᱚ ᱯᱟᱹᱥᱤ ᱜᱚᱡ ᱠᱮᱫᱮᱭᱟ ᱾ ᱟᱡᱟᱜ ᱜᱩᱡᱩᱜ ᱢᱟᱸᱦᱟ ᱢᱟᱺᱦᱤᱛ ᱫᱚ ᱒᱑. ᱑. ᱑᱗᱘᱔ ᱥᱟᱞ ᱛᱟᱦᱮᱸ ᱠᱟᱱᱟ ᱾
ᱜᱩᱨ ᱛᱟᱭᱚᱢ
ᱡᱟᱦᱟᱸ ᱵᱟᱲᱮ ᱫᱟᱨᱮ ᱨᱮᱠᱚ ᱯᱟᱹᱥᱤ ᱜᱚᱡ ᱞᱮᱫᱮᱭᱟ, ᱚᱸᱰᱮ ᱫᱚ ᱛᱤᱞᱠᱟᱹ ᱪᱷᱚᱠ ᱢᱮᱱᱛᱮ ᱠᱚ ᱧᱩᱛᱩᱢ ᱠᱮᱜᱼᱟ ᱾ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱛᱤᱞᱠᱟᱹ ᱦᱟᱴ, ᱛᱤᱞᱠᱟᱹ ᱵᱟᱡᱟᱨ, ᱛᱤᱞᱠᱟᱹ ᱢᱚᱦᱚᱞ ᱮᱢᱟᱱ ᱠᱚ ᱧᱩᱛᱩᱢ ᱟᱠᱟᱜᱼᱟ ᱾ ᱱᱚᱶᱟ ᱠᱚ ᱥᱟᱶᱛᱮ ᱯᱩᱭᱞᱩ ᱑᱘. ᱘. ᱑᱙᱔᱗ ᱥᱟᱞᱮᱨᱮ ᱵᱷᱟᱜᱚᱞᱯᱩᱨ ᱪᱷᱚᱠᱨᱮ ᱟᱡᱟᱜ ᱢᱩᱴᱷᱟᱹᱱ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾
ᱵᱟᱵᱟ ᱛᱤᱞᱠᱟᱹ ᱢᱟᱺᱠᱷᱤ ᱱᱤᱛᱚᱜ ᱟᱵᱚ ᱠᱚ ᱛᱟᱞᱟᱨᱮ ᱵᱟᱹᱱᱩᱜ ᱮ ᱨᱮᱦᱚᱸ ᱟᱡᱟᱜ ᱥᱚᱱᱚᱛ ᱡᱤᱭᱚᱱ ᱟᱨ ᱥᱟᱶᱛᱟ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱠᱟᱹᱢᱤ ᱫᱚ ᱛᱤᱥ ᱦᱚᱸ ᱵᱟᱵᱚ ᱦᱤᱲᱤᱧ ᱫᱟᱲᱮᱭᱟᱜᱼᱟ ᱾ ᱪᱮᱫᱟᱜ ᱥᱮ ᱵᱷᱟᱨᱚᱛ ᱯᱷᱩᱨᱜᱟᱹᱞᱤᱭᱟᱹ ᱠᱚ ᱛᱟᱞᱟᱨᱮ ᱵᱟᱵᱟ ᱛᱤᱞᱠᱟᱹ ᱢᱟᱺᱡᱷᱤ ᱟᱜ ᱧᱩᱛᱩᱢ ᱜᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱹᱫᱤᱵᱟᱹᱥᱤ ᱛᱷᱚᱠ:ᱱᱟᱜᱟᱢ ᱛᱷᱚᱠ:ᱟᱹᱭᱩᱨᱤᱡ ᱛᱷᱚᱠ:ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱛᱷᱚᱠ:ᱤᱱᱰᱤᱠ ᱣᱤᱠᱤ ᱤᱢᱯᱨᱩᱵᱷ-ᱟ-ᱛᱷᱚᱱ ᱒᱐᱒᱒
ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱪᱟᱛᱨᱟ ᱵᱚᱱᱚᱛ
ᱪᱟᱛᱨᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱪᱟᱛᱨᱟ 24.2038°N, 84.8703°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱕᱐᱘ ᱢᱤᱴᱚᱨ (᱑᱖᱖᱙ ᱯᱷᱤᱴ) ᱢᱮᱱᱟᱜᱼᱟ ᱾
ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ ᱟᱨ ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱤᱫᱷᱳᱨ ᱟᱨ ᱯᱚᱛᱷᱚᱞᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱤᱢᱨᱤᱭᱟᱹ ᱟᱨ ᱞᱟᱣᱟᱞᱚᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱩᱸᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱐᱐.᱒᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱪᱟᱛᱨᱟ ᱥᱚᱫᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱟᱛᱨᱟ ᱨᱮ ᱢᱮᱱᱟᱜᱼᱟ ᱾
ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱘ ᱜᱚᱴᱟᱝ ᱯᱟᱸᱪᱟᱭᱟᱛ ᱟᱨ ᱑᱘᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱑,᱐᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱑,᱙᱕᱘ (᱕᱑%) ᱠᱚᱲᱟ ᱟᱨ ᱔᱙,᱐᱕᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱒᱐,᱒᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱘,᱓᱖᱔ (᱓᱗.᱙᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓,᱗᱗᱗ (᱓.᱗᱔%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱔,᱘᱘᱔ ᱜᱚᱴᱟᱝ (᱕᱕.᱕᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱗,᱑᱖᱔ (᱖᱕.᱒᱗%) ᱠᱚᱲᱟ ᱟᱨ ᱑᱗,᱗᱒᱐ (᱓᱖.᱑᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱙.᱑᱕% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒ ᱥᱚᱱᱵᱚᱨᱥᱟ (ᱥᱤᱧᱚᱛ-ᱱᱮᱯᱟᱞ ᱥᱤᱢᱟᱹ) ᱫᱚ ᱢᱩᱡᱚᱯᱷᱯᱷᱚᱨᱯᱩᱨ, ᱯᱟᱴᱱᱟ, ᱜᱟᱭᱟ, ᱰᱷᱚᱵᱷᱤ, ᱦᱚᱱᱴᱚᱨᱜᱚᱸᱡᱽ ᱟᱨ ᱪᱟᱛᱨᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱪᱟᱸᱫᱽᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱙ ᱥᱟᱞᱟᱜ ᱟᱡᱟᱜ ᱡᱚᱸᱠᱥᱚᱱ ᱨᱮ ᱪᱟᱵᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒ ᱫᱚ ᱵᱤᱦᱟᱨ ᱨᱮᱱᱟᱜ ᱜᱟᱭᱟ ᱦᱚᱱᱚᱛ ᱨᱮ ᱫᱚᱵᱷᱤ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱨᱮ ᱯᱟᱨᱚᱢ ᱟᱠᱟᱱᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱒᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱕ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱖ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱓᱙ ᱜᱚᱴᱟᱝ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱢᱟᱱᱰᱩ, ᱡᱷᱟᱨᱠᱷᱚᱸᱰ
ᱢᱟᱱᱰᱩ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱢᱜᱚᱲ ᱨᱮᱱᱟᱜ ᱢᱟᱱᱰᱩ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ) ᱨᱮ ᱢᱤᱫ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱢᱟᱱᱰᱩ ᱨᱮ 23.7942°N, 85.47°W ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱕᱐᱘ ᱢᱤᱴᱚᱨ (᱑,᱖᱖᱗ ᱯᱷᱩᱴ) ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱓ ᱢᱟᱱᱰᱩ ᱞᱮᱠᱟᱛᱮ ᱪᱟᱞᱟᱜ ᱟ ᱾ ᱥᱩᱨ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱤᱢᱞᱤ ᱴᱟᱸᱰ ᱨᱮ ᱢᱮᱱᱟᱜᱼᱟ ᱾ ᱢᱟᱱᱰᱩ ᱦᱚᱸ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱜᱟᱸᱫᱷᱚᱱᱤᱭᱟᱹ ᱯᱨᱟᱠᱨᱤᱛᱤᱠ ᱞᱚᱞᱚ ᱫᱟᱦ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱟᱫᱚ ᱞᱚᱠᱟᱞ ᱦᱚᱲ ᱛᱟᱞᱟ ᱨᱮ ᱯᱚᱯᱩᱞᱩᱨ (Popular) ᱢᱮᱱᱟᱜᱼᱟ ᱾ ᱫᱩᱫᱷᱤ ᱜᱟᱰᱟ ᱱᱟᱣᱟ ᱥᱮᱨᱢᱟ ᱨᱮ ᱢᱟᱱᱟᱣ ᱞᱟᱹᱜᱤᱫ ᱢᱤᱫ ᱯᱤᱠᱱᱤᱠ ᱴᱷᱟᱶ ᱢᱮᱱᱟᱜᱼᱟ ᱾ ᱮᱢᱟᱱ ᱧᱮᱞᱡᱚᱝ ᱴᱷᱟᱶ ᱨᱮ ᱦᱟᱛᱤ ᱫᱷᱤᱨᱤ, ᱰᱤᱭᱟᱨ ᱯᱷᱩᱴ ᱯᱨᱤᱱᱴ, ᱴᱟᱯᱤᱱ ᱰᱮᱢ ᱦᱚᱸ ᱱᱚᱸᱰᱮ ᱯᱷᱮᱢᱚᱥ ᱟᱠᱟᱱᱟ ᱾ ᱡᱚᱲᱟ ᱟᱦᱟᱨ (ᱵᱟᱨᱭᱟ ᱟᱦᱟᱨ) NH-33 ᱰᱟᱦᱟᱨ ᱨᱮᱱᱟᱜ ᱵᱟᱱᱟᱨ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱱᱚᱣᱟ ᱢᱤᱫ ᱯᱷᱮᱢᱚᱥ ᱴᱷᱤᱠᱮ ᱪᱤᱱᱟᱹᱦ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱩ ᱨᱮ ᱜᱷᱩᱴ ᱥᱟᱶᱦᱮᱫ ᱨᱮᱱᱟᱜ ᱮᱞ ᱖,᱓᱘᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱫᱚ ᱓,᱗᱙᱐ ᱠᱚᱲᱟ ᱟᱧ ᱒,᱕᱙᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ although ᱥᱩᱨ ᱨᱮ DCA, MKPS, SSVM, ᱩᱱᱩᱥᱩᱞ ᱟᱥᱲᱟ,, DAV AGRASEN, DAV GHATO, DAV TAPIN ᱞᱮᱠᱟᱱ ᱟᱥᱲᱟ ᱨᱮᱱᱟᱜ ᱮᱞ ᱫᱚ ᱟᱹᱰᱤ ᱜᱟᱱ ᱢᱮᱱᱟᱜᱼᱟ ᱾ᱟᱫᱚ ᱱᱚᱸᱰᱮ ᱥᱮᱪᱮᱫ ᱫᱚᱨ ᱫᱚ ᱠᱚᱢ ᱜᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱱᱟᱥᱮᱨᱼᱟᱞᱼᱠᱷᱟᱨᱟᱯᱷᱤ
ᱱᱟᱥᱮᱨᱼᱟᱞᱼᱠᱷᱟᱨᱟᱯᱷᱤ (ᱤᱝᱨᱟᱹᱡᱤᱺ Nasser Al-Kharafi; ᱮᱨᱟᱵᱤᱠ: ناصر الخرافي‎) (ᱡᱟᱱᱟᱢᱺ᱑᱗ ᱡᱩᱱ ᱑᱙᱔᱓ –ᱜᱩᱨᱺ ᱑᱗ ᱮᱯᱨᱤᱞ ᱒᱐᱑᱑) ᱫᱚ ᱢᱤᱫᱴᱮᱱ ᱠᱩᱣᱟᱭᱛ ᱫᱤᱥᱚᱢ ᱨᱮᱱ ᱵᱟᱹᱱᱤᱡᱽᱼᱵᱮᱯᱟᱨᱤᱭᱟᱹᱭ ᱛᱟᱸᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱮᱢᱹᱮᱹ ᱠᱷᱟᱨᱟᱯᱷᱤ ᱮᱱᱰ ᱥᱚᱱᱥ (M. A. Kharafi & Sons) ᱠᱚᱢᱯᱟᱱᱤ ᱨᱮᱱ ᱢᱟᱹᱞᱤᱠᱮ ᱛᱟᱸᱦᱮᱸ ᱠᱟᱱᱟ᱾
ᱡᱤᱭᱚᱱ
ᱩᱱᱤᱭᱟᱜ ᱠᱚᱢᱯᱟᱱᱤ ᱟᱠᱷᱨᱤᱧ ᱨᱮ $᱔.᱓ ($4.3 billion) ᱵᱤᱞᱤᱭᱚᱱ ᱟᱢᱮᱨᱤᱱᱟᱱ ᱰᱚᱞᱟᱨ ᱠᱚ ᱯᱟᱨᱚᱢ ᱞᱮᱫᱟ᱾ ᱩᱱᱤᱭᱟᱜ ᱡᱚᱢᱟ ᱯᱩᱧᱡᱤ ᱟᱹᱰᱤ ᱟᱸᱴ ᱵᱟᱹᱲᱛᱤ ᱪᱟᱞᱟᱜ ᱠᱟᱱ ᱛᱟᱸᱦᱮᱸᱱᱟ ᱪᱮᱫᱟᱜ ᱥᱮ, ᱩᱱᱤᱭᱟᱜ ᱠᱚᱢᱯᱟᱱᱤ ᱫᱚ ᱟᱹᱰᱤ ᱟᱭᱢᱟ ᱠᱚᱢᱯᱟᱱᱤ ᱠᱚ ᱨᱮ ᱥᱮᱭᱟᱨ ᱦᱚᱞᱰᱟᱨᱮ ᱛᱟᱸᱦᱮᱸ ᱠᱟᱱᱟ᱾ ᱡᱮᱞᱮᱠᱟᱺ  ᱢᱚᱵᱟᱭᱤᱞ ᱴᱮᱞᱤᱼᱠᱚᱢᱚᱱᱤᱠᱮᱥᱚᱱ ᱠᱚᱢᱯᱟᱱᱤ (Mobile Telecommunications Coᱹ), ᱠᱩᱣᱟᱭᱛ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱵᱮᱝᱠ (National Bank of Kuwait) ᱟᱨ ᱟᱢᱮᱨᱤᱠᱟᱱᱟ ᱧᱩᱛᱩᱢᱟᱱ, ᱩᱱᱟᱭᱴᱮᱰ ᱠᱤᱝᱰᱚᱢ ᱦᱚᱛᱮ ᱛᱮ ᱪᱟᱞᱟᱣ ᱵᱟᱱᱟᱣᱚᱜ ᱠᱟᱱᱟ ᱯᱷᱟᱥᱴ ᱯᱷᱩᱰ ᱠᱚᱢᱯᱟᱱᱤ᱾ ᱟᱞᱼᱠᱷᱟᱨᱟᱯᱷᱤ ᱫᱚ ᱟᱨᱦᱚᱸ ᱟᱹᱰᱤ ᱟᱭᱢᱟ ᱪᱮᱭᱱ ᱵᱤᱡᱽᱱᱮᱥ ᱨᱮ ᱡᱚᱲᱟᱣ ᱛᱟᱸᱦᱮᱸ ᱠᱟᱱ ᱛᱟᱭᱟ, ᱡᱮᱞᱮᱠᱟᱼ ᱯᱤᱡᱡᱟ ᱦᱟᱴ (Pizza Hut), ᱠᱮᱱᱪᱩᱠᱤ ᱯᱷᱨᱟᱭᱰ ᱪᱤᱠᱮᱱ (Kentucky Fried Chicken), ᱴᱤᱹᱡᱤᱹᱮᱞᱹ ᱯᱷᱨᱟᱭ ᱰᱮᱥ (TGI Friday's)… ᱦᱟᱨᱰᱤᱥ (Hardee's) ᱟᱨᱦᱚᱸ ᱪᱮᱫ ᱠᱚ ᱨᱮ ᱪᱚ᱾ ᱩᱱᱤ ᱫᱚ ᱟᱨᱦᱚᱸ ᱢᱤᱰᱮᱞ ᱤᱥᱴ (Middle East) ᱟᱨ ᱟᱯᱷᱨᱤᱠᱟ (Africa) ᱨᱮᱭᱟᱜ ᱢᱟᱨᱟᱝ ᱴᱮᱞᱤᱠᱚᱢ ᱠᱚᱢᱯᱟᱱᱤ ᱨᱮᱦᱚᱸ ᱜᱚᱱᱚᱝ ᱛᱟᱸᱦᱮᱸ ᱠᱟᱱ ᱛᱟᱭᱟ᱾  ᱩᱱᱤᱭᱟᱜ ᱠᱚᱢᱯᱟᱱᱤ ᱫᱚ ᱯᱟᱥᱱᱟᱣ ᱛᱟᱸᱦᱮᱸ ᱠᱟᱱ ᱛᱟᱭᱟ  ᱤᱱᱡᱤᱱᱤᱭᱟᱨᱤᱝ (engineering), ᱚᱲᱟᱜ ᱵᱮᱱᱟᱣ (construction), ᱨᱟᱠᱷᱤ ᱡᱚᱜᱟᱣ ᱠᱷᱚᱱ ᱮᱦᱚᱵ ᱠᱟᱛᱮ ᱥᱩᱱᱩᱢ ᱠᱚᱢᱯᱟᱱᱤ, ᱫᱟᱜ ᱴᱷᱚᱥᱚᱠ, ᱠᱮᱢᱤᱠᱮᱞ(chemicals), ᱢᱮᱱᱮᱡᱽᱢᱮᱱᱴ (management), ᱯᱟᱣᱟᱨ (power) ᱫᱟᱲᱮ (energy) aᱟᱨ ᱡᱚᱢᱟᱜ (food). ᱠᱷᱟᱨᱟᱯᱷᱤ ᱟᱡᱟᱜ ᱵᱤᱡᱤᱱᱮᱥ ᱥᱩᱢᱩᱝ ᱠᱩᱣᱟᱭᱛ ᱢᱚᱛᱚ ᱨᱮ ᱫᱚ ᱵᱟᱝ ᱵᱤᱪ ᱠᱚᱢ ᱜᱮᱞᱼᱢᱤᱫ ᱜᱚᱴᱟᱝ ᱫᱤᱥᱚᱢ ᱨᱮ ᱯᱟᱥᱱᱟᱣ ᱟᱠᱟᱱ ᱛᱟᱦᱮᱸᱱ ᱛᱟᱭᱟ᱾ ᱢᱤᱥᱚᱨ(Egypt) ᱫᱤᱥᱚᱢ ᱨᱮᱦᱚᱸ ᱩᱱᱤ ᱫᱚ ᱟᱹᱰᱤ ᱜᱟᱜᱚᱡᱽ ᱜᱮ ᱛᱟᱸᱦᱮᱸ ᱠᱟᱱ ᱛᱟᱭᱟ, ᱚᱠᱟ ᱟᱞᱼᱠᱷᱟᱨᱟᱯᱷᱤ ᱜᱽᱨᱩᱯ ᱨᱮᱱ ᱫᱚ ᱜᱷᱟᱞᱤᱵᱽ ᱡᱟᱹᱡᱟᱹᱛᱤᱭᱟᱹᱨᱤ ᱢᱟᱨᱤᱱᱟ ᱜᱷᱟᱴ (port Ghalib International Marina) ᱠᱚ ᱵᱮᱱᱟᱣ ᱞᱮᱫᱟ᱾
ᱜᱷᱟᱸᱨᱚᱸᱧᱡᱽ
ᱩᱱᱤ ᱨᱮᱱ ᱢᱟᱨᱟᱝ ᱫᱟᱫᱟ, ᱡᱟᱥᱥᱤᱢ, ᱚᱠᱚᱭ ᱫᱚ ᱵᱷᱤᱠᱴᱚᱨᱤᱭᱟ ᱫᱤᱨᱫᱟᱹ ᱜᱟᱲ, ᱟᱞᱮᱠᱡᱮᱱᱰᱨᱤᱭᱟ ᱨᱮ ᱩᱱᱤ ᱛᱩᱞᱩᱡᱼᱮ ᱛᱟᱸᱦᱮᱸ ᱠᱟᱱᱟ, ᱩᱱᱤ ᱫᱚ ᱠᱩᱣᱟᱭᱛ ᱥᱚᱝᱥᱚᱫᱽ ᱨᱮᱱ ᱯᱟᱨᱥᱮᱛᱼᱮ ᱛᱟᱸᱦᱮᱸ ᱠᱟᱱᱟ᱾ ᱩᱱᱤ ᱨᱮᱱ ᱢᱤᱥᱨᱟᱼᱟᱛ ᱯᱷᱮᱭᱡᱟ… ᱚᱠᱚᱭ ᱫᱚ ᱠᱩᱣᱟᱭᱛ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱱ ᱨᱮᱠᱴᱚᱨᱮ ᱛᱟᱸᱦᱮᱸ ᱠᱟᱱ᱾
ᱜᱩᱨ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱑᱗, ᱯᱷᱮᱵᱽᱨᱩᱣᱟᱨᱤ ᱢᱟᱹᱦᱤᱛ ᱦᱤᱞᱚᱜ ᱱᱟᱥᱮᱨᱼᱟᱞᱼᱠᱷᱟᱨᱟᱯᱷᱤ ᱟᱜ ᱜᱩᱨᱩᱜ ᱫᱚ ᱢᱤᱥᱚᱨ ᱫᱤᱥᱚᱢ ᱨᱮ ᱢᱮᱱᱟᱜ ᱠᱟᱭᱨᱚ ᱦᱚᱴᱮᱞ ᱨᱮᱭᱟᱜ, ᱠᱟᱨᱰᱤᱛᱟᱠ ᱟᱨᱮᱥᱴ ᱨᱮ ᱦᱩᱭ ᱞᱮᱱᱟ᱾ ᱩᱱᱤᱭᱟᱜ ᱜᱩᱨᱩᱜ ᱨᱮ ᱟᱡ ᱨᱮᱱ ᱯᱮᱲᱟ ᱯᱨᱚᱵᱷᱩ,ᱥᱩᱯᱩᱨ ᱜᱟᱛᱮ, ᱠᱩᱣᱟᱭᱛ ᱥᱚᱝᱥᱚᱫᱽ ᱨᱮᱱ ᱨᱟᱹᱫᱤᱛᱟᱹ ᱠᱚ, ᱨᱟᱡᱟᱨᱤᱭᱟᱹ ᱟᱨ ᱵᱤᱡᱽᱱᱮᱥ ᱢᱮᱱ ᱠᱚ ᱟᱨ ᱡᱟᱹᱡᱟᱹᱛᱤᱨᱤᱭᱟᱹ ᱫᱷᱟᱯ ᱨᱮ ᱫᱷᱩᱠ ᱠᱚ ᱢᱟᱱᱟᱣ ᱠᱮᱫᱟ᱾ ᱩᱱᱤ ᱜᱩᱨ ᱛᱟᱭᱚᱢ ᱮᱢᱹᱮ. ᱠᱷᱟᱨᱟᱯᱷᱤ ᱮᱱᱰ ᱥᱚᱱᱥ ᱠᱚᱢᱯᱟᱱᱤ ᱫᱚ ᱩᱱᱤ ᱨᱮᱱ ᱯᱮᱱᱮ ᱵᱚᱭᱦᱟ ᱯᱷᱟᱣᱡᱤ, ᱡᱮᱥᱥᱟᱭᱢ ᱟᱨ ᱢᱩᱦᱟᱱᱱᱟᱫᱽ ᱴᱷᱮᱱ ᱠᱚ ᱡᱤᱢᱟᱹ ᱠᱟᱫᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱤᱥᱟᱬ ᱦᱚᱲ
ᱵᱤᱡᱚᱭ ᱢᱚᱦᱟᱱᱛᱤ
ᱵᱤᱡᱚᱭ ᱢᱚᱦᱟᱱᱛᱤ (* ᱘ ᱮᱯᱨᱤᱞ ᱑᱙᱕᱐ - ᱒᱐ ᱡᱩᱞᱟᱭ ᱒᱐᱒᱐) ᱫᱚ ᱢᱤᱫ ᱩᱰᱤᱭᱟᱹ ᱯᱷᱤᱞᱤᱢ ᱵᱟᱰᱚᱦᱤ, ᱫᱤᱥᱟᱹ ᱩᱫᱩᱜᱤᱡ ᱟᱨ ᱠᱷᱮᱞᱚᱸᱰᱤᱭᱟ. ᱠᱟᱱ ᱛᱟᱦᱮᱸᱫ ᱮ ᱾ ᱟᱡ ᱪᱩᱨᱤᱛ ᱵᱟᱰᱚᱦᱤ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱰᱤᱸᱜᱚᱨ ᱵᱟᱰᱚᱦᱤ, ᱵᱤᱞᱤᱭᱟᱱ, ᱦᱤᱨᱳ ᱮᱢᱟᱱ ᱨᱩᱞ ᱮ ᱠᱚᱨᱟᱣ ᱟᱠᱟᱫ-ᱟ ᱾ ।  ᱑᱙᱗᱗ ᱥᱟᱞ ᱨᱮ ᱵᱤᱡᱚᱭ ᱢᱚᱦᱟᱱᱛᱤ ᱫᱚ ᱪᱤᱞᱤᱠᱟ ᱛᱤᱨᱮ ᱯᱷᱤᱞᱢ ᱨᱮᱱᱟᱜ ᱢᱤᱫ ᱦᱩᱰᱤᱧ ᱨᱩᱞ ᱨᱮ ᱯᱟᱴ ᱞᱮᱫ-ᱟ, ᱡᱟᱦᱟᱸ ᱫᱚ ᱟᱡᱟᱜ ᱡᱤᱵᱚᱱ ᱨᱮᱱᱟᱜ ᱯᱩᱭᱞᱩ ᱯᱷᱤᱞᱢ ᱠᱟᱱᱟ ᱾ ᱒᱐᱑᱔ ᱥᱟᱞ ᱨᱮ ᱵᱷᱩᱵᱚᱱᱮᱥᱣᱚᱨ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱠᱚᱸᱜᱽᱨᱮᱥ ᱫᱚᱲ ᱠᱷᱚᱱ ᱦᱮᱯᱨᱟᱣ ᱨᱮ ᱟᱬᱜᱚ ᱞᱮᱱᱟᱭ ᱾
ᱜᱤᱫᱽᱨᱟᱹ ᱚᱠᱛᱚ ᱟᱨ ᱚᱞᱚᱜ ᱯᱟᱲᱦᱟᱣ
ᱵᱤᱡᱚᱭ ᱢᱚᱦᱟᱱᱛᱤ ᱑᱙᱕᱐ ᱥᱟᱞ ᱮᱯᱨᱤᱞ ᱘ ᱨᱮ ᱳᱰᱤᱥᱟ ᱯᱚᱱᱚᱛᱚ ᱨᱮᱱᱟᱜ ᱠᱮᱱᱫᱽᱨᱟᱯᱚᱰᱟ ᱦᱚᱱᱚᱛ ᱨᱮᱱᱟᱜ ᱯᱟᱱᱰᱤᱨᱤ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱵᱟᱨᱤᱯᱚᱫᱟ ᱨᱮ ᱪᱟᱹᱠᱨᱤ ᱞᱮᱫ ᱠᱷᱟᱹᱛᱤᱨ ᱚᱱᱰᱮ ᱜᱮ ᱟᱡᱟᱜ ᱚᱞᱚᱜ ᱯᱟᱲᱦᱟᱣ ᱮᱛᱚᱦᱚᱵ ᱞᱮᱱᱟ ᱾ ᱵᱟᱨᱤᱯᱚᱫᱟ ᱨᱮᱱᱟᱜ ᱢᱚᱦᱟᱨᱟᱡᱟ ᱠᱨᱩᱥᱱᱚ ᱪᱚᱸᱫᱽᱨᱚ ᱵᱤᱨᱫᱟᱹᱜᱟᱲ ᱨᱮ ᱜᱮᱞ ᱪᱟᱱᱚᱪ ᱯᱟᱲᱦᱟᱣ ᱚᱠᱛᱚᱨᱮ ᱟᱡ ᱯᱩᱭᱞᱩ ᱫᱷᱟᱣ ᱟᱥᱲᱟ ᱨᱮᱱᱟᱜ ᱥᱮᱨᱢᱟᱠᱤᱭᱟᱹ ᱯᱟᱨᱟᱵᱽ ᱨᱮ ᱢᱤᱫ ᱨᱩᱞ ᱨᱮ ᱯᱟᱴ ᱞᱮᱫ-ᱟ ᱾ ᱢᱮᱴᱨᱤᱠ ᱯᱟᱥ ᱠᱮᱫ ᱛᱟᱭᱚᱢ ᱟᱡ ᱯᱚᱱᱚᱛ ᱯᱚᱨᱤᱵᱚᱦᱚᱱ ᱪᱟᱸᱜᱟ ᱨᱮ ᱪᱟᱹᱠᱨᱤ ᱠᱟᱱ ᱛᱟᱦᱮᱸᱫ ᱾ ᱪᱟᱹᱠᱨᱤ ᱥᱟᱶ ᱟᱡ ᱢᱚᱦᱟᱨᱟᱡᱟ ᱯᱩᱨᱱᱚᱪᱚᱱᱫᱽᱨᱚ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱯᱩᱭᱞᱩ ᱥᱮᱨᱢᱟ ᱠᱚᱞᱮᱡᱨᱮ ᱟᱡᱟᱜ ᱯᱟᱴ ᱠᱷᱟᱹᱛᱤᱨ ᱥᱚᱨᱮᱥ ᱵᱟᱰᱚᱦᱤ ᱥᱤᱨᱯᱟᱹᱭ ᱧᱟᱢ ᱞᱮᱫ-ᱟ ᱾ ᱞᱮᱛᱟᱲ ᱞᱮᱛᱟᱲ ᱱᱟᱯᱟᱭ ᱯᱟᱴ ᱛᱮ ᱥᱤᱫ ᱤᱫᱤᱠᱮᱫᱟᱭ ᱾ ᱡᱚᱴᱟᱣ ᱠᱚ ᱥᱟᱶ ᱢᱮᱥᱟ ᱠᱟᱛᱮᱫ ᱟᱡ "ᱡᱩᱜᱮᱪᱷᱟ ᱱᱟᱴᱭᱚ ᱥᱚᱸᱥᱛᱷᱟ " ᱧᱩᱛᱩᱢ ᱢᱤᱫ ᱜᱟᱶᱛᱟᱭ ᱵᱮᱨᱮᱫ ᱞᱮᱫ-ᱟ ᱟᱨ ᱟᱹᱰᱤᱜᱟᱱ ᱠᱷᱮᱞᱚᱸᱰ ᱨᱮᱱᱟᱜ ᱟᱠᱷᱲᱟᱭ ᱥᱟᱡᱟᱣ ᱞᱮᱫ-ᱟ ᱾ ᱯᱟᱴ ᱨᱮ ᱟᱨ ᱦᱚᱸ ᱞᱟᱦᱟ ᱞᱟᱹᱜᱤᱫ ᱟᱡ ᱫᱤᱞᱞᱤ ᱨᱮᱱᱟᱜ ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ ᱨᱮ ᱵᱷᱩᱨᱛᱤ ᱮᱱᱟᱭ ,ᱚᱱᱰᱮ ᱥᱠᱚᱞᱟᱨᱥᱤᱯ ᱦᱚᱸᱭ ᱧᱟᱢ ᱠᱮᱫ-ᱟ ᱾
ᱠᱟᱛᱷᱟ ᱪᱤᱛᱟᱹᱨ ᱨᱮᱱᱟᱜ ᱡᱤᱭᱚᱱ
ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ,ᱱᱟᱣᱫᱤᱞᱤ ᱨᱮ ᱵᱤᱡᱚᱭ ᱢᱚᱦᱟᱱᱛᱤ ᱚᱞ ᱯᱟᱲᱦᱟᱣ ᱠᱮᱫ ᱛᱟᱭᱚᱢ, ᱑᱙᱗᱗ ᱥᱟᱞ ᱨᱮ ᱪᱤᱞᱤᱠᱟ ᱛᱤᱨᱮ ᱠᱟᱛᱷᱟ ᱪᱤᱛᱟᱹᱨ ᱨᱮ ᱟᱡ ᱟᱡᱟᱜ ᱵᱟᱰᱚᱦᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫ-ᱟ ᱟᱨ ᱡᱤᱭᱚᱱ ᱨᱮ ᱑᱙᱐ ᱠᱷᱚᱱ ᱡᱟᱹᱥᱛᱤ ᱩᱰᱤᱭᱟ ᱥᱤᱱᱮᱢᱟ ᱨᱮ ᱨᱩᱞ ᱥᱟᱶ ᱢᱤᱫᱴᱟᱝ ᱯᱷᱤᱞᱤᱢ ᱨᱮ ᱫᱤᱥᱟᱹ ᱩᱫᱩᱜ ᱠᱟᱹᱢᱤ ᱦᱚᱨᱟ ᱦᱚᱸᱭ ᱥᱟᱹᱛ ᱞᱮᱫ-ᱟ ᱾
ᱱᱮᱥᱱᱟᱞ ᱥᱠᱩᱞ ᱚᱯᱷ ᱰᱨᱟᱢᱟ ᱨᱮ ᱯᱟᱲᱦᱟᱣᱠᱟᱱ ᱚᱠᱛᱚᱨᱮ ᱵᱚᱥᱚᱱᱛᱚ ᱢᱚᱦᱟᱯᱟᱛᱨᱚ ᱦᱟᱜ ᱦᱚᱦᱚᱜ ᱛᱮ "ᱥᱚᱸᱠᱚᱲᱯᱚ" ᱠᱟᱛᱷᱟ ᱪᱤᱛᱟᱹᱨ ᱨᱮ ᱯᱟᱨᱴ ᱞᱟᱹᱜᱤᱫ ᱠᱚᱴᱚᱠ ᱮ ᱦᱮᱡ ᱥᱮᱴᱮᱨ ᱞᱮᱱᱟ ᱾ ᱤᱠᱷᱟᱹᱱ ᱚᱱᱟ ᱠᱟᱛᱷᱟ ᱪᱤᱛᱟᱹᱨ ᱵᱟᱝ ᱥᱟᱹᱛ ᱞᱮᱱ ᱛᱟᱦᱮᱸᱫ ᱾ ᱑᱙᱗᱗ ᱥᱟᱞᱨᱮ ᱩᱛᱠᱚᱲᱚ ᱥᱚᱸᱜᱤᱛᱚ ᱢᱚᱦᱟᱵᱤᱫᱽᱭᱟᱲᱚᱭᱚ ᱨᱮ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾ ᱚᱱᱟ ᱥᱮᱨᱢᱟ ᱜᱮ ᱵᱤᱯᱲᱚᱵᱽᱨᱟᱭ ᱪᱚᱣᱫᱷᱩᱨᱤ ᱦᱟᱜ ᱫᱤᱥᱟᱹᱩᱫᱩᱜ ᱛᱮ ᱥᱟᱯᱲᱟᱣ ᱞᱮᱱ ᱠᱟᱛᱷᱟ ᱪᱤᱛᱟᱹᱨ "ᱪᱤᱞᱤᱠᱟ ᱛᱤᱨᱮ" ᱨᱮ ᱯᱟᱴ ᱞᱮᱫᱟᱭ ᱾ ᱪᱤᱞᱤᱠᱟ ᱛᱤᱨᱮ ᱟᱡ ᱯᱩᱨᱞᱭ ᱯᱟᱨᱴ ᱟᱠᱟᱫ ᱨᱮᱦᱚᱸ ᱱᱟᱜᱚ ᱯᱷᱟᱥᱚ ᱯᱩᱭᱞᱩ ᱨᱤᱞᱤᱡᱽ ᱞᱮᱱᱟ ᱾ ᱱᱟᱜᱚ ᱯᱷᱟᱥᱚ ᱨᱮ ᱟᱡᱟᱜ  ᱵᱤᱞᱤᱭᱟᱱ ᱨᱩᱞ ᱠᱷᱟᱹᱛᱤᱨ ᱟᱹᱰᱤᱜᱟᱱ ᱠᱟᱹᱢᱤ ᱧᱟᱢ ᱞᱮᱫᱟᱭ ᱾ ᱑᱙᱘᱓ ᱨᱮ ᱠᱟᱵᱮᱨᱤ ᱠᱟᱛᱷᱟ ᱪᱤᱛᱟᱹᱨ ᱨᱮ ᱥᱚᱨᱮᱥᱟᱱ ᱨᱩᱞ ᱨᱮ ᱯᱟᱴ ᱞᱮᱫᱟᱭ ᱾ ᱚᱱᱟ ᱛᱟᱭᱚᱢ ᱟᱹᱰᱤᱜᱟᱱ ᱠᱟᱛᱷᱟ ᱪᱤᱛᱟᱹᱨ ᱨᱮᱦᱚᱸ ᱟᱹᱰᱤ ᱞᱮᱠᱟᱱ ᱨᱩᱞ ᱯᱟᱴ ᱟᱛᱮᱫ ᱟᱡᱟᱜ ᱵᱟᱰᱚᱦᱤ ᱜᱩᱱ ᱮ ᱥᱚᱫᱚᱨ ᱞᱮᱫ-ᱟ ᱾ ᱑᱙᱘᱗ ᱥᱟᱞ ᱨᱮ ᱟᱡ ᱵᱷᱩᱞᱤ ᱦᱩᱭᱮᱱᱟ ᱠᱟᱛᱷᱟ ᱪᱤᱛᱟᱹᱨ ᱛᱩᱞᱩᱡ ᱫᱤᱥᱟᱹ ᱩᱫᱩᱜ ᱠᱟᱹᱢᱤᱦᱚᱨᱟᱭ ᱥᱟᱵ ᱞᱮᱫ-ᱟ ᱤᱠᱷᱟᱹᱱ ᱚᱱᱟ ᱠᱟᱹᱢᱤ ᱵᱟᱝ ᱜᱟᱱ ᱞᱮᱱ ᱛᱟᱭᱟ ᱾ ᱫᱩᱨᱚᱫᱚᱨᱥᱚᱱ ᱨᱮᱱᱟᱜ ᱟᱹᱰᱤᱜᱟᱱ ᱠᱷᱮᱞᱚᱸᱰ ᱨᱮᱦᱚᱸ ᱟᱡ-ᱮ ᱯᱟᱴ ᱟᱠᱟᱫ ᱛᱟᱦᱮᱸᱫ ᱾
ᱜᱷᱟᱨᱚᱸᱡᱽ
ᱟᱡ ᱯᱷᱤᱞᱤᱢ ᱵᱟᱰᱚᱦᱤ ᱛᱚᱸᱫᱽᱨᱟ ᱨᱟᱭ ᱥᱟᱶ ᱮ ᱵᱟᱯᱨᱞᱟ ᱞᱮᱱ ᱛᱟᱦᱮᱸᱫ, ᱟᱹᱠᱤᱱ ᱨᱤᱱ ᱢᱤᱫᱴᱟᱝ ᱦᱚᱯᱚᱱ ᱮᱨᱟ ᱢᱮᱱᱟᱭᱟ ᱾
ᱜᱩᱨ
᱒᱐ ᱡᱩᱞᱟᱭ ᱒᱐᱒᱐ ᱨᱮ ᱵᱷᱩᱵᱚᱱᱮᱥᱣᱚᱨ ᱨᱮᱱᱟᱜ ᱢᱤᱫ ᱯᱨᱟᱭᱵᱷᱮᱴ ᱫᱟᱠᱛᱚᱨ ᱠᱷᱟᱱᱟ ᱨᱮ ᱵᱤᱡᱚᱭ ᱢᱚᱦᱟᱱᱛᱤ ᱗᱐ ᱥᱟᱞ ᱩᱢᱮᱨ ᱨᱮ ᱦᱚᱲᱢᱚ ᱨᱩᱣᱟᱹ ᱟᱨ ᱚᱥᱩᱠ ᱠᱷᱟᱹᱛᱤᱨ ᱵᱚᱸᱜᱟ ᱛᱟᱞᱟ ᱮᱱᱟᱭ ᱾
ᱪᱮᱣᱟ ᱯᱟᱹᱨᱥᱤ
ᱪᱮᱣᱟ (ᱱᱟᱭᱟᱱᱡᱟ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱢᱤᱫ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱮᱛᱚᱢ, ᱮᱛᱚᱢᱼᱥᱟᱢᱟᱝ ᱥᱮ ᱥᱟᱢᱟᱝ ᱟᱯᱷᱨᱤᱠᱟ ᱨᱮᱭᱟᱜ ᱫᱤᱥᱚᱢ ᱢᱟᱞᱟᱣᱤ ᱟᱨ ᱡᱟᱢᱵᱤᱭᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ, ᱟᱨ ᱢᱳᱡᱟᱢᱵᱤᱠ ᱟᱨ ᱡᱤᱢᱵᱟᱵᱩᱭᱮ ᱨᱮᱭᱟᱜ ᱢᱟᱹᱱᱟᱱ ᱞᱮᱠᱷᱟᱥᱤᱫ ᱯᱟᱹᱨᱥᱤ ᱠᱟᱱᱟ ᱾ ᱑᱙᱖᱘ ᱥᱮᱨᱢᱟ ᱢᱟᱞᱟᱣᱤ ᱨᱮ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱪᱤᱱᱟᱭᱟᱱᱡᱟ ᱠᱷᱚᱱ ᱵᱚᱫᱚᱞ ᱠᱟᱛᱮ ᱪᱤᱪᱮᱣᱟ ᱦᱩᱭᱟᱠᱟᱱᱟ ᱾ ᱛᱚᱵᱮ ᱡᱟᱢᱵᱤᱭᱟ ᱨᱮᱫᱚ ᱱᱚᱣᱟ ᱱᱟᱭᱟᱱᱡᱟ ᱥᱮ ᱪᱤᱱᱟᱭᱟᱱᱡᱟ ᱧᱩᱛᱩᱢ ᱛᱮᱜᱮ ᱵᱟᱲᱟᱭᱚᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱳᱭᱮᱰ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱢᱟᱞᱟᱣᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱳᱡᱟᱢᱵᱤᱠ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱟᱢᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱤᱢᱵᱟᱵᱩᱭᱮ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱵᱚᱸᱜᱟ ᱮᱸᱜᱮᱞ
ᱪᱤᱱᱦᱟᱹ: ᱾
ᱪᱮᱱᱱᱟᱭ ᱦᱚᱱᱚᱛ
ᱪᱮᱱᱱᱟᱭ ᱦᱚᱱᱚᱛ ᱚᱠᱚᱭ ᱫᱚ ᱢᱟᱲᱟᱝ ᱢᱟᱫᱽᱨᱟᱥ ᱦᱚᱱᱚᱛ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱠᱷᱚᱱ ᱫᱚ ᱟᱹᱰᱤ ᱦᱩᱰᱤᱧ ᱦᱚᱱᱚᱛ ᱟᱨ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞ ᱰᱮᱱᱥᱤᱴᱤ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱢᱤᱫ ᱥᱚᱦᱚᱨ ᱦᱚᱱᱚᱛ ᱠᱟᱱᱟ ᱚᱠᱚᱭᱟᱜ ᱢᱟᱱᱮ ᱢᱮᱱᱟᱜᱼᱟ ᱡᱮ ᱱᱚᱣᱟ ᱨᱮᱱᱟᱜ ᱢᱤᱫ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱱᱩᱜᱼᱟ ᱾ ᱰᱮᱦᱮᱨ ᱛᱮᱫ ᱜᱨᱮᱴᱟᱨ ᱪᱮᱱᱱᱟᱭ ᱥᱚᱦᱚᱨ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱨᱮ ᱦᱤᱡᱩᱜᱼᱟ, ᱱᱚᱣᱟ ᱛᱤᱨᱩᱵᱟᱞᱞᱩᱨ, ᱠᱟᱸᱪᱤᱯᱩᱨᱟᱢ ᱟᱨ ᱪᱮᱸᱜᱟᱞᱯᱟᱴᱴᱩ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱦᱤᱡᱩᱜᱼᱟ ᱾ ᱒᱐᱑᱑ ᱫᱷᱟᱹᱵᱤᱡ, ᱦᱚᱱᱚᱛ ᱨᱮ ᱑᱐᱐᱐ ᱠᱚᱲᱟ ᱞᱟᱹᱜᱤᱫ ᱙᱘᱙ ᱛᱤᱨᱞᱟᱹ ᱨᱮᱱᱟᱜ ᱡᱟᱱᱟᱝ ᱥᱟᱶᱛᱮ ᱘,᱙᱔᱖,᱗᱓᱒ ᱦᱚᱲ ᱮᱞ ᱛᱟᱦᱮᱸ ᱠᱟᱱᱟ ᱠᱚ ᱾
ᱪᱮᱱᱱᱟᱭ ᱥᱚᱦᱚᱨ ᱫᱚ ᱢᱤᱫ ᱢᱮᱜᱟᱼᱥᱚᱦᱚᱨ ᱟᱨ ᱞᱚᱠᱟᱞ ᱥᱚᱨᱠᱟᱨᱤ ᱦᱚᱱᱚᱛ ᱠᱟᱱᱟ ᱚᱠᱟ ᱨᱮ ᱱᱟᱜᱟᱢᱤᱭᱟᱹ ᱛᱟᱞᱢᱟ ᱟᱨ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱛᱟᱞᱢᱟ ᱵᱮᱯᱟᱨ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱑᱐᱐ ᱥᱮᱨᱢᱟ AD ᱠᱷᱚᱱ ᱛᱟᱞᱟ ᱡᱩᱜᱽ ᱨᱮ ᱦᱚᱲ᱾ᱤᱫᱤ ᱛᱮ ᱟᱡᱟᱜ ᱰᱮᱨᱟ ᱠᱷᱚᱱ ᱰᱮᱦᱮᱨ ᱛᱮᱫ ᱪᱮᱱᱱᱟᱭ ᱨᱮᱱᱟᱜ ᱛᱷᱟᱯᱚᱱ ᱮᱱᱟ, ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱠᱷᱚᱱ ᱠᱟᱹᱡ ᱢᱟᱲᱟᱝ ᱥᱮᱫ ᱵᱟᱲᱦᱟᱣ ᱮᱱᱟ ᱾ ᱥᱚᱦᱚᱨ ᱱᱤᱛᱚᱜ ᱫᱚ ᱪᱮᱱᱱᱟᱭ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱨᱮᱱᱟᱜ ᱢᱤᱫ ᱦᱩᱰᱤᱧ ᱴᱚᱴᱷᱟ ᱠᱟᱱᱟ, ᱱᱚᱣᱟ ᱱᱤᱛᱚᱜ ᱦᱚᱸ ᱵᱮᱱᱟᱣ ᱟᱠᱟᱱᱟ ᱛᱟᱞᱟ ᱪᱮᱱᱱᱟᱭ ᱨᱮᱱᱟᱜ ᱢᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ ᱾ ᱥᱟᱥᱚᱱ ᱪᱟᱞᱟᱣ ᱞᱮᱠᱟᱛᱮ, ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓᱓ ᱞᱚᱠᱟᱞ ᱟᱹᱢᱟᱹᱞᱮᱛ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱟᱫᱚ, ᱪᱮᱱᱱᱟᱭ ᱥᱚᱦᱚᱨ ᱫᱚ ᱢᱤᱫ ᱢᱮᱴᱨᱚ ᱴᱚᱴᱷᱟ ᱠᱟᱱᱟ, ᱵᱟᱝᱢᱟ ᱱᱚᱣᱟ ᱢᱤᱫ ᱢᱮᱜᱟ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱪᱮᱱᱱᱟᱭ ᱨᱮᱱᱟᱜ ᱢᱤᱫ ᱵᱷᱮᱡᱟᱨ ᱓ ᱨᱟᱡᱽᱥᱣᱟ ᱠᱷᱚᱸᱰ ᱦᱚᱸ ᱠᱟᱱᱟ, ᱱᱚᱣᱟ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱢᱤᱫ ᱮᱱᱠᱞᱮᱵ ᱢᱮᱱᱟᱜᱼᱟ ᱾ ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱤᱫ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱾
ᱪᱮᱱᱱᱟᱭ ᱥᱚᱦᱚᱨ ᱫᱚ ᱵᱮᱯᱟᱨ ᱞᱮᱠᱟᱛᱮ ᱥᱚᱦᱚᱨ ᱞᱮᱠᱟᱛᱮ ᱥᱟᱹᱠᱷᱭᱟᱹᱛ ᱦᱩᱭᱩᱜᱼᱟ (ᱥᱚᱦᱚᱨ ᱫᱚ ᱨᱟᱡᱽᱜᱟᱲ ᱵᱮᱱᱟᱣ ᱤᱫᱤ ᱛᱮ "ᱪᱮᱱᱱᱟᱭ ᱥᱚᱦᱚᱨ" ᱯᱷᱨᱮᱡᱽ ᱠᱷᱚᱱ ᱫᱚ ᱵᱷᱤᱱᱟᱹ ᱜᱮᱭᱟ) ᱟᱨ ᱨᱚᱨᱚᱲ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱩᱛᱷᱱᱟᱹᱣ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱱᱚᱣᱟ ᱥᱤᱯᱴᱮᱢᱵᱚᱨ ᱒᱐᱑᱘ ᱥᱟᱞ ᱨᱮ ᱜᱨᱮᱴᱟᱨ ᱥᱟᱶᱛᱮ ᱦᱚᱱᱚᱛ ᱠᱚ ᱢᱮᱥᱟ ᱞᱮᱜᱼᱟ ᱠᱚ ᱛᱟᱦᱮᱸᱫ ᱾ ᱪᱮᱱᱱᱟᱭ ᱠᱚᱨᱯᱚᱨᱮᱥᱚᱱ ᱥᱤᱢᱟᱹ, ᱑᱗᱕ ᱫᱚᱦᱨᱟ ᱠᱤᱞᱚᱢᱴᱚᱨ (᱖᱘ ᱫᱚᱦᱨᱟ ᱢᱤᱞ) ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱔᱒᱖ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑᱖᱔ ᱫᱚᱦᱨᱟ ᱢᱤᱞ) ᱦᱩᱭ ᱮᱱᱟ ᱾ ᱱᱚᱣᱟ ᱵᱟᱱᱟᱨ ᱟᱹᱲᱟᱹ ᱫᱚ ᱳᱯᱴᱮᱱ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱵᱮᱯᱟᱨ ᱟᱨ ᱯᱷᱤᱱᱟᱱᱥᱤᱭᱟᱞ ᱥᱮᱵᱟ ᱵᱮᱯᱟᱨ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭᱩᱜᱼᱟ, ᱱᱚᱣᱟ ᱥᱚᱦᱚᱨ ᱨᱮ ᱢᱟᱨᱟᱝ ᱱᱟᱯ ᱨᱮ ᱛᱷᱟᱯᱚᱱ ᱫᱚᱦᱚ ᱨᱮᱱᱟᱜ ᱱᱟᱯᱟᱭ ᱱᱟᱜᱟᱢ ᱫᱚᱦᱚᱭᱟ ᱾ ᱪᱮᱱᱱᱟᱭ ᱧᱩᱛᱩᱢ ᱱᱤᱛ ᱥᱚᱦᱚᱨ ᱨᱮᱱᱟᱜ ᱥᱚᱢᱟᱱ ᱨᱮ ᱡᱟᱦᱟᱸ ᱫᱚ ᱰᱮᱦᱮᱨ ᱵᱮᱯᱟᱨ ᱴᱚᱴᱷᱟ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱾ ᱪᱮᱱᱱᱟᱭ ᱫᱚ ᱟᱹᱰᱤ ᱫᱷᱟᱣ ᱪᱮᱱᱱᱟᱭ ᱥᱚᱦᱚᱨ ᱨᱮᱱᱟᱜ ᱥᱟᱶᱛᱮ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ, ᱟᱨ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱵᱟᱨᱭᱟ ᱦᱚᱱᱚᱛ ᱨᱮ ᱟᱴᱮᱫ ᱟᱠᱟᱱᱟ ᱾ ᱪᱮᱱᱱᱟᱭ ᱨᱮᱱᱟᱜ ᱱᱚᱣᱟ ᱵᱮᱯᱟᱨ ᱠᱟᱹᱢᱤ ᱫᱚ ᱑᱖᱓᱙ ᱞᱮᱠᱟᱛᱮ ᱨᱩᱣᱟᱹᱲ ᱟᱠᱟᱱᱟ, ᱛᱤᱥ ᱢᱟᱫᱽᱨᱟᱥ ᱱᱟᱜᱟᱨ ᱱᱤᱜᱟᱢ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾
ᱪᱷᱟᱹᱴᱭᱟᱹᱨ
ᱵᱤᱡᱚᱭᱱᱚᱜᱚᱨ ᱥᱚᱢᱨᱚᱡᱟᱜ ᱢᱤᱫ ᱡᱟᱱᱨᱟᱞᱤᱜ ᱵᱟᱵᱟ ᱫᱟᱢᱟᱨᱞᱟ ᱪᱮᱱᱱᱟᱯᱯᱟ ᱱᱟᱭᱟᱠᱠᱩᱰᱩ ᱠᱷᱚᱱ ᱪᱮᱱᱱᱟᱭ ᱧᱩᱛᱩᱢ ᱤᱫᱤ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱪᱮᱱᱱᱟᱭ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱟᱜ ᱫᱷᱟᱨᱮ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱔᱒᱖ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱫᱟ ᱾ ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱠᱚᱬ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱠᱚᱨᱢᱟᱸᱰᱮᱞ ᱫᱷᱟᱨᱮ ᱨᱮ, ᱵᱮᱝᱜᱚᱞ ᱫᱚᱨᱭᱟ ᱛᱮ ᱮᱥᱮᱫ ᱟᱠᱟᱱᱟ ᱢᱤᱫ ᱴᱚᱴᱷᱟ ᱠᱟᱱᱟ ᱟᱨ ᱛᱤᱨᱩᱵᱚᱞᱞᱩᱨ ᱦᱚᱱᱚᱛ, ᱪᱮᱸᱜᱟᱞᱯᱟᱴᱩ ᱦᱚᱱᱚᱛ ᱟᱨ ᱠᱟᱸᱪᱤᱯᱩᱨᱟᱢ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ ᱱᱚᱣᱟ ᱠᱚᱧᱮ ᱚᱥᱟᱨ ᱫᱚ 12°59' ᱟᱨ 13°9' ᱟᱨ 80°12' ᱟᱨ 80°19' ᱛᱟᱞᱟ ᱨᱮ ᱢᱤᱫ 'ᱜᱤᱛᱤᱞ ᱛᱮ ᱵᱷᱚᱨᱟᱣ ᱟᱠᱟᱱ ᱨᱮᱭᱟᱲ ᱴᱷᱟᱶ ᱨᱮ' ᱫᱚᱨᱭᱟ ᱫᱷᱟᱨᱮ ᱨᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱖ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱞᱟᱛᱟᱨ ᱥᱮᱱᱚᱜ ᱞᱟᱹᱜᱤᱫ 1:5000 ᱠᱷᱚᱱ 1:10,000 ᱫᱷᱟᱹᱵᱤᱡ ᱵᱷᱤᱱᱟᱹ ᱜᱮᱭᱟ ᱾ ᱱᱚᱣᱟ ᱴᱚᱴᱷᱟ ᱥᱮᱸᱴ ᱛᱷᱚᱢᱟᱥ ᱢᱟᱣᱩᱸᱴ, ᱯᱟᱞᱞᱟᱵᱚᱨᱟᱢ ᱟᱨ ᱛᱟᱸᱵᱚᱨᱟᱢ ᱨᱮ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱷᱚᱱ ᱯᱩᱨᱟᱹ ᱮᱛᱚᱢ ᱯᱟᱪᱮ ᱨᱮ ᱠᱟᱹᱡ ᱵᱷᱤᱱᱟᱹ ᱵᱷᱤᱱᱟᱹ ᱵᱩᱨᱩ ᱥᱟᱶᱛᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱒ ᱢᱤᱴᱚᱨ ᱠᱷᱚᱱ ᱑᱐ ᱢᱤᱴᱚᱨ ᱫᱷᱟᱹᱵᱤᱡ ᱥᱚᱢᱟᱱ ᱴᱚᱴᱷᱟ ᱥᱟᱶᱛᱮ ᱟᱹᱰᱤ ᱥᱚᱢᱟᱱ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱟᱜᱤᱰ ᱟᱫᱷᱟᱼᱜᱚᱞᱟᱠᱟᱨ ᱟᱸᱫᱟᱡᱽ ᱛᱮ ᱰᱚᱢᱮᱥᱴᱤᱠ ᱟᱨ ᱱᱚᱣᱟ ᱨᱮᱱᱟᱜ ᱟᱴᱮᱫ ᱒᱕.᱖᱐ ᱠᱤᱞᱚᱢᱤᱴᱚᱨ (ᱛᱟᱢᱤᱞᱱᱟᱰᱩ ᱨᱮᱱᱟᱜ ᱜᱩᱴ ᱟᱴᱮᱫ ᱨᱮᱱᱟᱜ ᱒.᱕%) ᱢᱮᱱᱟᱜᱼᱟ ᱾ ᱟᱡᱟᱜ ᱥᱤᱯᱟᱹᱦᱤ ᱛᱷᱟᱱ ᱟᱨ ᱠᱟᱹᱣᱰᱤ ᱟᱹᱨᱤ ᱤᱢᱯᱚᱴᱮᱱᱥ ᱞᱟᱹᱜᱤᱫ ᱛᱮ, ᱱᱚᱣᱟ "ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱫᱟᱜ ᱯᱷᱩᱨᱪᱟᱹ ᱵᱮᱵᱚᱥᱛᱟ ᱨᱮ ᱵᱟᱨᱭᱟ ᱜᱟᱰᱟ ᱥᱮᱞᱮᱫ ᱢᱮᱱᱟᱜᱼᱟ, ᱢᱤᱱᱤᱝ, ᱠᱚᱣᱩᱢ (ᱠᱚᱭᱮᱸ ᱴᱷᱟᱶ ᱨᱮ ᱚᱱᱰᱚᱠ ᱟᱠᱟᱱᱟ) ᱟᱨ ᱟᱰᱭᱟᱨ (ᱮᱛᱚᱢ ᱴᱷᱟᱶ ᱨᱮ ᱚᱱᱰᱚᱠ ᱟᱠᱟᱱᱟ), ᱢᱤᱫ ᱠᱮᱱᱟᱞ (ᱵᱟᱠᱤᱸᱜᱷᱟᱢ), ᱟᱨ ᱢᱤᱫ ᱥᱮᱠᱥᱚᱱ (ᱚᱴᱮᱨᱤ ᱞᱟᱱᱟ) ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱫᱤᱯ ᱨᱮ ᱜᱷᱟᱸᱰᱤᱡ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱱᱱᱟᱭ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱞᱟᱹᱜᱤᱫ ᱙᱘᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱥᱟᱶᱛᱮ ᱘,᱙᱔᱖,᱗᱓᱒ ᱜᱟᱱ ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱷᱚᱱ ᱰᱮᱦᱮᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱔᱕,᱕᱙,᱓᱒᱔ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱵᱚᱪᱷᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱒᱓᱕,᱕᱑᱙ ᱠᱚᱲᱟ ᱟᱨ ᱔᱓,᱒᱓,᱘᱐᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ: ᱑᱖.᱗᱘% ᱟᱨ .᱒᱒% ᱛᱟᱦᱮᱸ ᱠᱟᱱᱟ ᱾ ᱗᱒.᱙᱙% ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱥᱚᱢᱟᱱ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱑.᱒᱗ ᱛᱟᱦᱮᱸ ᱠᱟᱱᱟ ᱾
ᱦᱚᱱᱚᱛ ᱨᱮ ᱜᱩᱴ ᱑᱕᱔,᱙᱘᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱑᱘,᱑᱗,᱒᱙᱗ ᱞᱮᱵᱟᱨ ᱠᱚ ᱛᱟᱦᱮᱸ ᱠᱚ, ᱡᱟᱦᱟᱸ ᱫᱚ ᱑᱐,᱒᱑᱐ ᱪᱟᱹᱥᱤ, ᱑᱐,᱒᱕᱑ ᱢᱩᱬ ᱪᱟᱹᱥᱤ ᱠᱟᱹᱢᱤ ᱠᱚ, ᱚᱲᱟᱜ ᱦᱚᱞᱰ ᱤᱸᱰᱟᱥᱴᱨᱤᱡ ᱨᱮ ᱒᱙,᱑᱔᱓, ᱮᱴᱟᱜ ᱞᱮᱵᱟᱨ ᱠᱟᱹᱢᱤ ᱠᱚ ᱫᱚ ᱑᱕,᱖᱙,᱙᱕᱐ ᱮᱴᱟᱜ ᱞᱮᱵᱟᱨ ᱑᱙᱗,᱗᱔᱓ ᱥᱤᱢᱟᱹ ᱴᱚᱴᱷᱟ ᱞᱮᱵᱟᱨ, ᱔,᱒᱔᱔ ᱥᱤᱢᱟᱹ ᱴᱚᱴᱷᱟ ᱪᱟᱹᱥᱤ, ᱓,᱔᱒᱓ ᱥᱤᱢᱟᱹ ᱪᱟᱹᱥᱤ ᱠᱟᱹᱢᱤ ᱠᱚ, ᱘,᱒᱐᱒ ᱥᱤᱢᱟᱹ ᱴᱚᱴᱷᱟ ᱞᱮᱵᱟᱨ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱘ ᱨᱮ ᱴᱷᱟᱯᱚᱱ ᱦᱚᱱᱚᱛ ᱨᱮᱱᱟᱜ ᱰᱮᱵᱞᱚᱯ ᱠᱷᱚᱱ ᱦᱚᱲ ᱮᱞ ᱑᱐.᱗᱑ ᱢᱤᱞᱤᱭᱚᱱ ᱦᱩᱭᱩᱜ ᱨᱮᱱᱟᱜ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱪᱮᱱᱱᱟᱭ ᱦᱚᱱᱚᱛ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱥᱟᱞᱛᱳᱲᱟ ᱱᱮᱛᱟᱡᱤ ᱥᱮᱱᱴᱮᱱᱟᱨᱤ ᱠᱚᱞᱮᱡᱽ
ᱥᱟᱞᱛᱳᱲᱟ ᱱᱮᱛᱟᱡᱤ ᱥᱮᱱᱴᱮᱱᱟᱨᱤ ᱠᱚᱞᱮᱡᱽ, ᱫᱚ ᱒᱐᱐᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱥᱟᱞᱛᱳᱲᱟ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱱᱟᱜᱟᱢ
ᱥᱟᱞᱛᱳᱲᱟ ᱱᱮᱛᱟᱡᱤ ᱥᱮᱱᱴᱮᱱᱟᱨᱤ ᱠᱚᱞᱮᱡᱽ ᱫᱚ ᱥᱟᱞᱛᱳᱲᱟ ᱟᱨ ᱚᱱᱟ ᱟᱸᱰᱮᱯᱟᱥᱮ ᱴᱚᱴᱷᱟ ᱨᱮ ᱞᱟᱯᱷᱟᱝ ᱥᱮᱪᱮᱫ ᱪᱟᱞ ᱞᱟᱹᱜᱤᱫ ᱛᱷᱟᱯᱚᱱ ᱦᱩᱭ ᱟᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱫᱤᱱ ᱠᱷᱚᱱ ᱜᱮ ᱞᱟᱯᱷᱟᱝ ᱥᱮᱪᱮᱫ ᱪᱟᱞ ᱞᱟᱹᱜᱤᱫ ᱢᱤᱫ ᱰᱤᱜᱽᱨᱤ ᱠᱚᱞᱮᱡᱽ ᱛᱷᱟᱯᱚᱱ ᱨᱮᱭᱟᱜ ᱫᱟᱹᱵᱤ ᱛᱟᱦᱮ ᱠᱟᱱᱟ᱾ ᱑᱙᱙᱗ ᱨᱮᱭᱟᱜ ᱢᱤᱫ ᱫᱩᱯᱲᱩᱵ ᱨᱮ ᱰᱤᱜᱽᱨᱤ ᱠᱚᱞᱮᱡᱽ ᱵᱮᱱᱟᱣ ᱨᱮᱭᱟᱜ ᱠᱟᱛᱷᱟ ᱜᱚᱴᱟ ᱞᱮᱱᱟ᱾
ᱡᱷᱟᱨᱤᱭᱟ
᱒᱐᱑᱑ ᱫᱷᱟᱹᱵᱤᱡ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱡᱷᱟᱨᱤᱭᱟ ᱜᱮᱞᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ, ᱫᱷᱟᱱᱵᱟᱫᱽ ᱥᱚᱦᱚᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱨ ᱩᱛᱷᱱᱟᱹᱣ ᱨᱮ ᱡᱷᱟᱨᱤᱭᱟ ᱟᱹᱰᱤ ᱞᱟᱹᱠᱛᱤᱭᱟᱱ ᱯᱟᱴ ᱫᱮᱠᱷᱟᱣᱟ ᱾
ᱴᱷᱟᱶ
ᱡᱷᱟᱨᱤᱭᱟ 23.75157°N, 86.42035°W ᱨᱮ ᱢᱮᱱᱟᱜᱼᱟ ᱾
ᱡᱷᱟᱨᱤᱭᱟ, ᱱᱤᱭᱟᱹ ᱢᱟᱲᱟᱝ ᱢᱤᱫᱴᱟᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱛᱟᱦᱮᱸ ᱠᱟᱱᱟ, ᱒᱐᱐᱖ ᱨᱮ ᱫᱷᱟᱱᱵᱟᱫᱽ ᱱᱚᱜᱚᱨ ᱱᱤᱜᱟᱢ ᱛᱮᱭᱟᱨ ᱞᱟᱹᱜᱤᱫ ᱮᱢᱟᱱ ᱥᱚᱦᱚᱨ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱾
ᱡᱷᱟᱨᱤᱭᱟ ᱣᱟᱨᱰ ᱮᱞ ᱓᱖,᱓᱗ ᱟᱨ ᱫᱷᱟᱱᱵᱟᱫᱽ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱓᱘ ᱴᱷᱟᱶ ᱨᱮ ᱦᱟᱴᱤᱧ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱨᱤᱭᱟ ᱨᱤᱱ ᱦᱚᱲ ᱮᱞ ᱘᱑,᱙᱗᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱔᱖% ᱢᱮᱱᱟᱜᱼᱟ ᱾ ᱡᱷᱟᱨᱤᱭᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱕% ᱠᱷᱚᱱ ᱠᱚᱢ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱔% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱐% ᱢᱮᱱᱟᱜᱼᱟ ᱾ ᱡᱷᱟᱨᱤᱭᱟ ᱨᱮ, ᱑᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
Further reading
ᱛᱷᱚᱠ:ᱫᱷᱟᱱᱵᱟᱫᱽ ᱨᱮ ᱥᱩᱨ ᱯᱩᱲᱥᱤ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱠᱷᱟᱫᱟᱱ ᱜᱩᱴ ᱛᱷᱚᱠ:Persistent natural fires
ᱠᱚᱴᱴᱟᱭᱟᱢ ᱦᱚᱱᱚᱛ
ᱠᱚᱴᱴᱟᱭᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱜᱮᱞᱯᱩᱱ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱚᱴᱴᱟᱭᱟᱢ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱱᱚᱜᱚᱨᱯᱟᱞᱤᱠᱟ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ : ᱠᱚᱴᱴᱟᱭᱟᱢ, ᱪᱚᱸᱜᱚᱱᱟᱥᱥᱮᱨᱤ, ᱯᱟᱞᱟ, ᱮᱨᱟᱴᱴᱩᱯᱮᱴᱴᱟ, ᱮᱴᱴᱩᱢᱟᱱᱩᱨ ᱟᱨ ᱵᱷᱮᱠᱚᱢ ᱾ ᱱᱚᱣᱟ ᱠᱮᱨᱚᱞ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱱᱚᱣᱟ ᱟᱨᱵᱟᱝ ᱟᱨᱚᱵᱽ ᱫᱚᱨᱭᱟ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱟᱨ ᱵᱟᱝ ᱚᱠᱟ ᱮᱴᱟᱜ ᱯᱚᱱᱚᱛ ᱠᱷᱚᱱ ᱾
ᱦᱚᱱᱚᱛ ᱥᱟᱢᱟᱝ ᱨᱮ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱟᱨ ᱯᱟᱪᱮ ᱨᱮ ᱵᱷᱮᱢᱵᱚᱱᱟᱰ ᱡᱷᱤᱞ ᱟᱨ ᱠᱩᱴᱴᱚᱱᱟᱰ ᱨᱮᱱᱟᱜ ᱦᱳᱲᱳ ᱵᱟᱹᱫᱽ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱚᱛᱱᱚᱜ ᱨᱮ ᱦᱳᱲᱳ ᱵᱟᱹᱫᱽ, ᱦᱟᱭᱞᱮᱸᱰ ᱟᱨ ᱵᱩᱨᱩ ᱥᱮᱞᱮᱫ ᱟᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮᱱᱟᱜ ᱒᱘.᱖% ᱦᱚᱲ ᱥᱚᱦᱨᱤ ᱴᱚᱴᱷᱟ ᱨᱮ ᱛᱟᱦᱮᱸᱱᱟᱠᱚ, ᱟᱨ ᱱᱚᱣᱟ ᱙᱗.᱒% ᱥᱮᱪᱮᱫ ᱫᱚᱨ ᱨᱮᱱᱟᱜ ᱮ ᱠᱷᱚᱵᱚᱨᱟ ᱾ ᱒᱐᱐᱘ ᱥᱟᱞ ᱨᱮ, ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱯᱩᱭᱞᱩ ᱛᱚᱢᱵᱟᱠᱩ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾
ᱜᱩᱴ
ᱠᱚᱴᱴᱟᱭᱟᱢ ᱦᱚᱱᱚᱛ ᱨᱮ ᱯᱮᱭᱟ ᱢᱩᱬ ᱫᱷᱚᱨᱚᱢ ᱜᱩᱴ ᱦᱤᱱᱫᱩ ᱫᱷᱚᱨᱚᱢ, ᱤᱥᱟᱹᱭ ᱫᱷᱚᱨᱚᱢ ᱟᱨ ᱤᱥᱞᱟᱢ ᱢᱮᱱᱟᱜᱼᱟ ᱾ ᱱᱟᱭᱚᱨ ᱥᱟᱨᱵᱤᱥ ᱥᱚᱥᱟᱭᱴᱤ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱯᱮᱨᱩᱱᱱᱟ, ᱪᱚᱸᱜᱚᱱᱥᱮᱨᱤ ᱨᱮ ᱢᱮᱱᱟᱜᱼᱟ ᱾
ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱪᱟᱨᱪ ᱨᱮᱱᱟᱜ ᱛᱟᱞᱢᱟ ᱠᱮᱨᱚᱞ ᱮᱞᱟᱠᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱚᱴᱴᱟᱭᱟᱢ ᱨᱮ ᱢᱮᱱᱟᱜᱼᱟ ᱾
ᱠᱚᱱᱱᱟᱭ ᱤᱥᱟᱹᱭ ᱜᱩᱴ (ᱵᱟᱱᱟᱨ ᱠᱮᱛᱷᱚᱞᱤᱠ ᱟᱨ ᱡᱮᱠᱚᱵᱟᱭᱤᱴ ᱜᱩᱴ ᱠᱚ) ᱦᱚᱸ ᱠᱚᱴᱴᱟᱭᱟᱢ ᱦᱚᱱᱚᱛ ᱨᱮ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱚᱴᱴᱟᱭᱟᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱙᱗᱔,᱕᱕᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱞᱚᱵᱮᱱᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ ᱒᱓᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ)᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱥᱮᱱᱟ ᱫᱚ ᱘᱙᱖ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱓᱒᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱞ ᱑. ᱓᱒% ᱛᱟᱦᱮᱸ ᱠᱟᱱᱟ ᱾ ᱠᱚᱴᱴᱟᱭᱟᱢ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱔᱐ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱙᱗.᱒᱑% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮ ᱩᱥᱩᱞ ᱟᱨ ᱥᱤᱧᱚᱛ ᱨᱮ ᱔ ᱟᱱᱟᱜ ᱩᱥᱩᱞ ᱢᱮᱱᱟᱜᱼᱟ ᱾
ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱱᱫᱩ ᱫᱷᱚᱨᱚᱢ (᱔᱙ .᱘᱑%) ᱠᱚᱴᱴᱟᱭᱟᱢ ᱨᱮ ᱟᱹᱰᱤ ᱰᱮᱦᱮᱨ ᱫᱷᱚᱨᱚᱢ ᱢᱮᱱᱟᱜᱼᱟ, ᱚᱠᱟ ᱠᱷᱚᱱ ᱢᱤᱫ ᱞᱟᱹᱠᱛᱤᱭᱟᱱ ᱤᱥᱟᱹᱭ (᱔᱓.᱔᱘%) ᱥᱤᱨᱚᱼᱢᱟᱞᱟᱵᱟᱨ, ᱨᱩᱲᱤᱣᱟᱫᱤ ᱟᱨ ᱡᱮᱠᱚᱵᱟᱭᱤᱴ ᱟᱹᱰᱤ ᱠᱚᱢ ᱮᱞ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮ ᱤᱥᱞᱟᱢ ᱦᱚᱲ ᱮᱞ ᱫᱚ ᱖.᱔᱑% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮ ᱑᱙᱔᱙ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ ᱛᱷᱚᱠ:ᱠᱮᱨᱚᱞ ᱨᱮᱱᱟᱜ ᱦᱚᱱᱚᱛ ᱠᱚ
ᱜᱩᱢᱱᱟᱢᱤ
ᱱᱚᱣᱟ ᱨᱮᱱᱟᱝ ᱥᱩᱴᱤᱝ ᱫᱚ ᱢᱚᱭᱤ ᱒᱐᱑᱙ ᱨᱮ ᱟᱥᱟᱱᱥᱳᱞ, ᱣᱮᱥᱴ ᱵᱮᱝᱜᱚᱞ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱟᱨ ᱒ ᱚᱠᱴᱳᱵᱚᱨ ᱒᱐᱑᱙ ᱨᱮ ᱠᱚ ᱨᱤᱞᱤᱡ ᱞᱮᱭᱟ ᱾
ᱵᱷᱟᱜᱽᱵᱚᱛ ᱫᱚᱭᱟᱞ ᱥᱚᱨᱢᱟ
ᱟᱯᱚᱱ ᱡᱤᱭᱚᱱ
ᱩᱱᱤ ᱫᱚ ᱥᱟᱵᱤᱛᱨᱤ ᱫᱮᱵᱤ ᱥᱟᱶ ᱮ ᱵᱟᱯᱞᱟ ᱮᱱᱟ ᱟᱨ ᱩᱱᱤ ᱨᱤᱱ ᱫᱚ ᱛᱩᱨᱩᱭ ᱦᱚᱲ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ; ᱯᱮᱭᱟ ᱦᱚᱯᱚᱱ ᱟᱨ ᱯᱮ ᱦᱚᱲ ᱦᱚᱯᱚᱱ ᱮᱨᱟ ᱾ ᱩᱱᱤᱭᱟᱜ ᱥᱮᱪᱮᱫ ᱫᱚ ᱵᱚᱱᱟᱨᱚᱥ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱵᱟᱱᱟᱨᱚᱥ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱤᱡ ᱢᱟᱨᱟᱝ ᱦᱚᱯᱚᱱ ᱥᱚ. ᱨᱟᱡᱮᱥ ᱥᱚᱨᱢᱟ ᱦᱚᱨᱤᱭᱟᱬᱟ ᱨᱤᱱᱤᱡ ᱠᱷᱮᱞᱚᱸᱰ ᱢᱚᱱᱛᱨᱤ ᱟᱨ ᱯᱚᱱᱚᱛ ᱯᱟᱱᱛᱷᱟ ᱵᱚᱨᱰ ᱨᱤᱱᱤᱡ ᱡᱚᱜᱚ ᱪᱟᱭᱨᱮᱛ ᱮ ᱵᱮᱱᱟᱣ ᱮᱱᱟ ᱾ ᱟᱡᱤᱡ ᱮᱨᱟ ᱥᱟᱵᱤᱛᱨᱤ ᱟᱜ ᱜᱩᱨ ᱛᱟᱭᱚᱢ, ᱯᱚᱱᱰᱤᱛ ᱡᱤ ᱫᱚ ᱩᱱᱤᱭᱟᱜ ᱩᱱᱩᱭᱦᱟᱹᱨ ᱨᱮ ᱵᱷᱚᱯᱟᱲ ᱨᱮ ᱨᱟᱡᱽᱵᱷᱚᱵᱚᱱ ᱨᱮ ᱟᱯᱚᱱ ᱫᱤᱥᱚᱢ ᱨᱮᱱᱟᱜ ᱟᱨ ᱱᱟᱯᱟᱭ ᱞᱟᱵᱽ ᱨᱮ ᱦᱤᱡᱩᱜ ᱞᱮᱠᱟᱱ ᱫᱟᱨᱮ ᱟᱨ ᱱᱟᱹᱬᱤ ᱥᱟᱶ ᱢᱤᱫ ᱵᱤᱫᱮᱥᱤᱭᱟᱹ ᱵᱟᱜᱟᱱ "ᱥᱟᱵᱤᱛᱨᱤ ᱱᱤᱠᱩᱸᱡᱽ" ᱧᱩᱛᱩᱢ ᱛᱮᱭ ᱛᱷᱟᱯᱚᱱ ᱠᱮᱫ-ᱟ ᱾
ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱟᱨ ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱔᱑-᱔᱗ ᱫᱷᱟᱹᱵᱤᱡ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱵᱷᱟᱜᱽ ᱦᱟᱛᱟᱣ ᱾
᱑᱙᱔᱒ ᱨᱮ ᱓.᱕ ᱥᱮᱨᱢᱟ ᱞᱟᱹᱜᱤᱫ ᱡᱤᱦᱚᱞ ᱨᱮ ᱮᱥᱮᱫ ᱑᱙᱕᱗ ᱟᱨ ᱑᱙᱕᱘ ᱨᱮ ᱟᱭᱤᱹᱮᱞᱹᱳ (ᱡᱮᱱᱮᱵᱷᱟ) ᱨᱮ ᱥᱤᱧᱚᱛᱤᱭᱟᱹ ᱠᱷᱟᱹᱴᱣᱟᱹᱱ ᱟᱹᱜᱭᱩᱨ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ
᱑᱙᱕᱙-᱖᱑ ᱨᱮ ᱵᱷᱟᱨᱚᱛ ᱡᱟᱠᱟᱛ ᱴᱨᱮᱰ ᱭᱩᱱᱤᱭᱚᱱ ᱠᱚᱸᱜᱽᱨᱮᱥ (ᱯᱚᱧᱡᱟᱵᱽ HP, J & K ) ᱥᱩᱛᱨᱮᱛ ᱟᱨ ᱯᱟᱨᱥᱮᱛ
᱑᱙᱖᱒-᱖᱖ ᱠᱷᱚᱱ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱟᱨ ᱠᱷᱟᱴᱟᱣ ᱟᱨ ᱥᱚᱦᱚᱫ ᱯᱚᱱᱚᱛ ᱢᱚᱱᱛᱨᱤ ᱥᱚᱨᱢᱟ ᱑ ᱱᱚᱵᱷᱮᱢᱵᱚᱨ ᱑᱙᱖᱖ ᱨᱮ ᱦᱚᱨᱤᱭᱟᱬᱟ ᱨᱤᱱᱤᱡ ᱥᱤᱨᱟ. ᱢᱮᱱᱛᱨᱤᱭ ᱵᱮᱱᱟᱣ ᱮᱱᱟ ᱟᱨ ᱦᱚᱸ ᱒᱔ ᱢᱟᱨᱪ ᱑᱙᱖᱗ ᱨᱮ ᱨᱟᱣ ᱵᱤᱨᱮᱱᱫᱽᱨᱚ ᱥᱤᱝ ᱟᱜ ᱡᱟᱭᱜᱟ ᱠᱷᱚᱱ ᱤᱥᱛᱤᱯᱷᱟᱭ ᱦᱟᱛᱟᱣ ᱠᱮᱫ-ᱟ ᱾
ᱜᱩᱨ
ᱵᱟᱹᱭ ᱵᱟᱹᱭ ᱛᱮ ᱦᱚᱲᱢᱚ ᱨᱮᱱᱟᱜ ᱞᱤᱪᱟᱹᱲ ᱟᱨ ᱦᱟᱲᱟᱢ ᱵᱚᱭᱚᱥ ᱠᱷᱟᱹᱛᱤᱨ ᱒᱒ ᱯᱷᱮᱵᱽᱨᱩᱣᱟᱨᱤ ᱑᱙᱙᱓ ᱨᱮ ᱩᱱᱤᱭᱟᱜ ᱡᱤᱣᱤ ᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤ ᱮᱱᱟ ᱾ ᱫᱩᱱᱤᱭᱟᱹ ᱡᱟᱠᱟᱛ ᱨᱤᱱ ᱟᱹᱰᱤ ᱟᱢᱫᱟ ᱦᱚᱲ ᱩᱱᱤᱭᱟᱜ ᱢᱩᱪᱟᱹᱫ ᱥᱩᱥᱟᱹᱨ ᱠᱟᱹᱢᱤ ᱨᱮ ᱠᱚ ,ᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱥᱟᱨᱟ ᱥᱮᱸᱜᱮᱞ ᱫᱚ ᱵᱮᱨᱤ (ᱟᱹᱛᱩ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ), ᱡᱷᱚᱡᱽᱡᱚᱨ, ᱦᱚᱨᱤᱭᱟᱬᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱠᱚᱨᱱᱟᱴᱚᱠ
ᱠᱚᱨᱱᱟᱴᱚᱠ (ᱠᱚᱱᱱᱚᱰᱚ: ಕರ್ನಾಟಕ, ᱤᱝᱞᱤᱥ: Karnataka) ᱫᱚ ᱠᱚᱧᱮ-ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱑᱙᱕᱖ ᱥᱟᱞᱮ ᱱᱚᱵᱷᱮᱢᱵᱚᱨ ᱑ ᱢᱟᱹᱦᱤᱛ ᱦᱤᱞᱚᱜ ᱯᱚᱱᱚᱛ ᱫᱚᱲᱦᱟ ᱜᱚᱲᱦᱚᱱ ᱨᱮᱱᱟᱜ ᱟᱹᱭᱤᱱ ᱫᱟᱨᱟᱭ ᱛᱮ ᱱᱚᱶᱟ ᱯᱚᱱᱚᱛ ᱫᱚ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱨᱮᱱᱟᱜ ᱢᱟᱨᱮ ᱧᱩᱛᱩᱢ ᱫᱚ ᱢᱚᱦᱤᱥᱩᱨ ᱛᱟᱦᱮᱸ ᱠᱟᱱᱟ ᱾ ᱑᱙᱗᱓ ᱥᱟᱞᱮ ᱨᱮ ᱱᱚᱶᱟ ᱧᱩᱛᱩᱢ ᱟᱹᱨᱩ ᱠᱟᱛᱮ ᱠᱚᱨᱱᱟᱴᱚᱠ ᱢᱮᱱᱛᱮ ᱠᱚ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾
ᱠᱚᱨᱱᱟᱴᱚᱠ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱟᱨᱚᱵᱽ ᱥᱟᱹᱢᱩᱫᱽ, ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱜᱳᱣᱟ, ᱮᱛᱚᱢ ᱨᱮ ᱢᱚᱦᱟᱨᱟᱥᱴᱨᱚ, ᱮᱛᱚᱢ-ᱥᱟᱢᱟᱝ ᱨᱮ ᱛᱮᱞᱮᱝᱜᱟᱱᱟ, ᱥᱟᱢᱟᱝ ᱨᱮ ᱟᱱᱫᱷᱨᱚ ᱯᱨᱚᱫᱮᱥ, ᱠᱚᱧᱮ-ᱯᱟᱪᱮ ᱨᱮ ᱠᱮᱨᱚᱲ ᱯᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱞᱮᱠᱷᱟᱜᱩᱴ ᱟᱭᱛᱟᱱ ᱑,᱙᱑,᱗᱙᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱜᱩᱴ ᱟᱭᱛᱟᱱ ᱨᱮᱱᱟᱜ ᱕ᱹ᱘᱓ ᱥᱟᱭᱠᱚᱨᱟ ᱾ ᱱᱚᱶᱟ ᱯᱚᱱᱚᱛ ᱨᱮ ᱓᱐ ᱜᱚᱴᱟᱝ ᱡᱤᱞᱞᱟᱹ ᱟᱨ ᱠᱚᱱᱱᱚᱰᱚ ᱯᱟᱹᱨᱥᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱯᱟᱹᱨᱥᱤ
ᱠᱚᱨᱱᱟᱴᱚᱠ, ᱯᱟᱹᱨᱥᱤ ᱤᱭᱟᱹᱛᱮᱱᱟᱜ ᱯᱚᱱᱚᱛ ᱠᱟᱱᱟ ᱾ ᱚᱱᱟᱛᱮ ᱯᱚᱱᱚᱛ ᱵᱟᱧᱪᱟᱣ ᱨᱮ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾ ᱯᱚᱱᱚᱛ ᱨᱤᱱ ᱵᱟᱹᱲᱛᱤ ᱦᱚᱲ ᱜᱮ ᱠᱱᱱᱚᱰ ᱯᱟᱹᱨᱥᱤ ᱠᱚ ᱨᱚᱲ ᱮᱫᱟ ᱟᱨ ᱚᱱᱟᱛᱮ ᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱱᱚᱛ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱛᱮᱞᱩᱜᱩ, ᱛᱟᱢᱤᱞ, ᱠᱚᱰᱟᱣᱟ, ᱴᱩᱞᱩ ᱟᱨ ᱮᱢᱟᱱ ᱯᱟᱹᱨᱥᱤ ᱦᱚᱸ ᱠᱚ ᱨᱚᱲ ᱮᱫᱟ ᱾
ᱠᱟᱹᱣᱰᱤᱭᱟᱹᱨᱤ
ᱠᱚᱨᱱᱟᱴᱚᱠ ᱫᱚ ᱥᱤᱚᱛ ᱨᱮᱱᱟᱜ ᱢᱤᱫ ᱠᱟᱹᱨᱜᱟᱲ ᱛᱮ ᱯᱮᱨᱮᱡ ᱟᱠᱟᱱ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱨᱮᱱᱟᱜ ᱢᱤᱫ ᱢᱟᱨᱟᱝ ᱛᱟᱞᱢᱟ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱙᱐ % ᱥᱚᱱᱟ ᱫᱚ ᱠᱚᱨᱱᱟᱴᱚᱠ ᱠᱷᱚᱱ ᱚᱫᱚᱠᱚᱜ ᱠᱟᱱᱟ ᱾ ᱦᱟᱹᱞᱤ ᱜᱮ ᱵᱮᱞᱟᱨᱤ ᱟᱨ ᱦᱚᱥᱯᱮᱴᱟ ᱯᱚᱱᱚᱛ ᱠᱷᱚᱱ ᱢᱟᱝᱜᱟᱱᱤᱡᱽ ᱫᱷᱤᱨᱤ ᱚᱰᱚᱠ ᱠᱟᱹᱢᱤ ᱦᱚᱸ ᱮᱛᱚᱦᱚᱵ ᱟᱠᱟᱱᱟ ᱾
General information
ᱛᱷᱚᱠ:1956 establishments in India . ᱛᱷᱚᱠ:States and territories established in 1956 ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱯᱷᱟᱨᱥᱤ ᱯᱟᱹᱨᱥᱤ
{{Infobox language | ᱤᱨᱟᱱ | ᱟᱯᱷᱜᱟᱱᱤᱥᱛᱟᱱ (ᱫᱟᱨᱤ ᱞᱮᱠᱟᱛᱮ) | ᱛᱟᱡᱤᱠᱤᱥᱛᱟᱱ (ᱛᱟᱡᱤᱠ ᱞᱮᱠᱟᱛᱮ) | ᱩᱡᱽᱵᱮᱠᱤᱥᱛᱟᱱ (ᱛᱟᱡᱤᱠ ᱞᱮᱠᱟᱛᱮ) | ᱤᱨᱟᱠ | ᱨᱟᱥᱤᱭᱟ
ᱢᱟᱺᱡᱷᱤ ᱺ ᱫᱟ ᱢᱟᱶᱴᱮᱱ ᱢᱮᱱ
ᱢᱟᱺᱡᱷᱤ: ᱫᱟ ᱢᱟ.ᱩᱴᱮᱱ ᱢᱮᱱ ᱥᱤᱧᱚᱛ ᱨᱮᱱᱟᱜ ᱦᱤᱸᱫᱤ ᱯᱷᱤᱞᱢ ᱠᱟᱱᱟ, ᱚᱱᱟᱨᱮᱱ ᱫᱤᱥᱟ.ᱩᱫᱩᱜᱤᱭᱟ ᱠᱮᱛᱟᱱ ᱢᱮᱦᱛᱟ ᱦᱚᱛᱮᱛᱮ ᱠᱟ.ᱢᱤ ᱥᱟ.ᱛ ᱟᱠᱟᱱᱟ। ᱱᱚᱶᱟ ᱯᱷᱤᱞᱢ ᱨᱮᱱᱟᱜ ᱠᱟᱹᱦᱱᱤ ᱫᱟᱥᱨᱟᱛᱷ ᱢᱟᱺᱡᱷᱤ ᱟᱜ ᱡᱤᱭᱚᱱ ᱥᱟᱞᱟᱜ ᱥᱟᱶᱛᱮ ᱡᱚᱲᱟᱣ ᱢᱮᱱᱟᱜᱼᱟ। ᱱᱚᱶᱟ ᱯᱷᱤᱞᱢ ᱒᱑ ᱟᱜᱟᱥᱛ ᱒0᱑᱕ ᱦᱤᱞᱚᱜ ᱥᱤᱱᱮᱢᱟ ᱚᱲᱟᱜ ᱨᱮ ᱩᱫᱩᱜ ᱥᱚᱫᱚᱨ ᱯᱟᱨᱥᱟᱞ ᱞᱮᱱᱟ।
ᱯᱷᱟᱨᱥᱤ ᱯᱟᱹᱨᱥᱤ
> 58-AAC-c (Central Persian) }}
ᱯᱷᱩᱞᱪᱷᱚᱲᱤ ᱩᱯᱚᱡᱮᱞᱟ
ᱯᱷᱩᱞᱪᱷᱩᱲᱤ ᱵᱟᱝᱞᱟᱫᱮᱥ ᱨᱮᱱᱟᱜ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱯᱷᱟᱨᱥᱤ ᱯᱟᱹᱨᱥᱤ
ᱯᱷᱟᱨᱥᱤ ᱯᱟᱹᱨᱥᱤ (فارسی, ᱯᱷᱟᱨᱥᱤ, ) ᱫᱚ ᱛᱟᱞᱢᱟ ᱮᱥᱤᱭᱟ ᱨᱮ ᱨᱚᱲ-ᱮᱫ ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱤᱨᱟᱱᱤᱭᱟᱱ ᱯᱟᱹᱨᱥᱤ ᱪᱟᱸᱜᱟ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱱᱮᱛᱟᱨ ᱤᱨᱟᱱ, ᱛᱟᱡᱤᱠᱤᱥᱛᱟᱱ ᱟᱨ ᱟᱯᱷᱜᱟᱱᱤᱥᱛᱟᱱ ᱯᱮᱭᱟ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱤᱨᱟᱱ ᱨᱮ ᱱᱚᱣᱟ ᱯᱟᱹᱨᱥᱤ ᱯᱷᱟᱨᱥᱤ (فارسی), ᱟᱯᱷᱜᱟᱱᱤᱥᱛᱟᱱ ᱨᱮ ᱫᱮᱨᱤ (دری) ᱟᱨ ᱛᱟᱡᱤᱠᱤᱥᱛᱟᱱ ᱨᱮ ᱛᱟᱡᱤᱠ (Тоҷикӣ / Toçikī / تاجيكی) ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ ᱾ ᱚᱱᱟ ᱥᱟᱶ ᱥᱟᱶ ᱱᱟᱜᱟᱢ ᱨᱮ ᱢᱟᱨᱟᱝ ᱤᱨᱟᱱ ᱨᱟᱡᱽ ᱥᱟᱶ ᱡᱚᱯᱨᱟᱣ ᱴᱚᱴᱷᱟ ᱠᱚᱨᱮ ᱦᱚᱸ ᱱᱚᱣᱟ ᱯᱟᱹᱨᱥᱤ ᱨᱮᱱᱟᱜ ᱵᱮᱵᱦᱟᱨ ᱢᱮᱱᱟᱜᱼᱟ ᱾
ᱯᱷᱩᱞᱪᱷᱚᱲᱤ ᱩᱯᱚᱡᱮᱞᱟ
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱜᱟᱭᱵᱟᱱᱫᱷᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱡᱟᱢᱟᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱫᱮᱳᱭᱟᱱᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱤᱥᱞᱟᱢᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱟᱜᱷᱟᱴᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱜᱟᱭᱵᱟᱱᱫᱷᱟ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱥᱟᱜᱷᱟᱴᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱷᱟᱨᱥᱤ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱨᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱨᱟᱠ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱟᱦᱚᱨᱟᱭᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱩᱡᱽᱵᱮᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱚᱠᱮᱥᱟᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱩᱭᱮᱛ ᱨᱮᱱᱟᱜ ᱯᱟᱹᱨᱥᱤ
ᱯᱷᱩᱞᱪᱷᱚᱲᱤ ᱩᱯᱚᱡᱮᱞᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱗ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ ᱼ
ᱵᱟᱨᱦᱮ ᱡᱚᱱᱚᱲ
"এক নজরে ফুলছুড়ি উপজেলা"
ᱢᱩᱨᱮᱱᱟ ᱦᱚᱱᱚᱛ
ᱢᱩᱨᱮᱱᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱒ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱢᱩᱨᱮᱱᱟ ᱨᱮ ᱢᱮᱱᱟᱜᱼᱟ ᱾
ᱰᱤᱵᱤᱡᱚᱱ
ᱢᱩᱨᱮᱱᱟ ᱦᱚᱱᱚᱛ ᱨᱮ ᱯᱩᱱᱭᱟᱹ ᱥᱟᱵᱽᱼᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜᱼᱟ : ᱢᱩᱨᱮᱱᱟ, ᱟᱢᱵᱟᱦ, ᱡᱚᱣᱨᱟ ᱟᱨ ᱥᱚᱵᱚᱞᱜᱟᱲ ᱾ ᱢᱩᱨᱮᱱᱟ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱢᱤᱫᱴᱟᱹᱝ ᱛᱟᱦᱥᱤᱞ ᱟᱨ ᱢᱤᱫᱴᱟᱹᱝ ᱵᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ : ᱢᱩᱨᱮᱱᱟ ᱾ ᱟᱢᱵᱟᱦ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱟᱦᱥᱤᱞ ᱟᱨ ᱵᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ : ᱟᱢᱵᱟᱦ ᱟᱨ ᱯᱚᱨᱥᱟ ᱾ ᱡᱚᱣᱨᱟ ᱥᱟᱵᱼᱰᱤᱵᱤᱡᱚᱱ ᱨᱮ ᱡᱚᱣᱨᱟ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ, ᱟᱫᱚ ᱢᱟᱲᱟᱝ ᱵᱟᱨᱭᱟ ᱠᱷᱚᱸᱰ ᱨᱮ ᱦᱟᱴᱤᱧ ᱟᱠᱟᱱᱟ : ᱡᱚᱣᱨᱟ ᱟᱨ ᱯᱟᱦᱟᱲᱜᱟᱲ ᱾ ᱥᱚᱵᱚᱞᱜᱟᱲ ᱥᱟᱵᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱟᱦᱥᱤᱞ ᱟᱨ ᱵᱚᱱᱚᱛ ᱢᱮᱱᱟᱜᱼᱟ : ᱥᱚᱵᱚᱞᱜᱟᱲ ᱟᱨ ᱠᱟᱭᱞᱟᱨᱚᱥ ᱾ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱞᱟᱹᱠᱛᱤᱭᱟᱜ ᱥᱚᱦᱚᱨ ᱠᱟᱱᱟ : ᱢᱩᱨᱮᱱᱟ, ᱵᱟᱢᱚᱨ, ᱟᱢᱵᱟᱦ, ᱯᱚᱨᱥᱟ, ᱡᱚᱣᱨᱟ, ᱥᱚᱵᱚᱞᱜᱟᱲ, ᱠᱟᱭᱞᱟᱨᱚᱥ ᱟᱨ ᱡᱷᱩᱸᱰᱯᱩᱨᱟ ᱾
ᱦᱚᱱᱚᱛ ᱨᱮ ᱛᱩᱨᱩᱭ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱥᱚᱵᱚᱞᱜᱟᱲ, ᱡᱚᱣᱨᱟ, ᱥᱩᱢᱟᱣᱟᱞᱤ, ᱢᱩᱨᱮᱱᱟ, ᱫᱚᱢᱟᱱᱤ ᱟᱨ ᱟᱢᱵᱟᱦ ᱾ ᱱᱚᱣᱟ ᱡᱚᱛᱚ ᱢᱩᱨᱮᱱᱟ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱫᱤᱥᱩᱣᱟᱹᱜ ᱩᱰᱟᱹᱱ ᱰᱟᱹᱦᱤ ᱜᱣᱟᱞᱤᱭᱚᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱩᱨᱮᱱᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱙,᱖᱕,᱙᱗᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱮᱥᱚᱛᱷᱚ ᱫᱤᱥᱚᱢ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱳ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱒᱓᱖ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱙᱔ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱒᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱓.᱓᱘% ᱛᱟᱦᱮᱸ ᱠᱟᱱᱟ ᱾ ᱢᱩᱨᱮᱱᱟ ᱨᱮ ᱡᱟᱱᱟᱝ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱙ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱒.᱐᱗% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱘᱗% ᱦᱚᱲ ᱮᱞ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ ᱨᱚᱲᱟ ᱾
ᱧᱮᱧᱮᱞ ᱴᱷᱟᱶ
ᱱᱚᱣᱟ ᱥᱩᱨᱫᱟᱥ ᱵᱟᱵᱟ ᱟᱜ ᱛᱟᱯᱚ ᱦᱟᱥᱟ ᱢᱮᱱᱟᱜᱼᱟ ᱟᱹᱛᱩ ᱯᱚᱧᱪᱟᱭᱚᱛ ᱡᱤᱜᱽᱱᱤ ᱨᱮ ᱵᱷᱩᱛᱮᱥᱚᱵᱚᱨ ᱢᱚᱦᱟᱫᱮᱵᱽ ᱟᱜ ᱢᱚᱱᱫᱤᱨ ᱡᱤᱜᱽᱱᱤ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱢᱟᱛᱟ ᱵᱟᱥᱮᱭᱟ ᱵᱟᱞᱤ ᱟᱜ ᱢᱟᱨᱮ ᱢᱚᱱᱫᱤᱨ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱠᱨᱤᱥᱱᱟᱱᱚᱜᱚᱨ ᱑ ᱵᱚᱱᱚᱛ
ᱠᱨᱤᱥᱱᱟᱱᱚᱜᱚᱨ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱠᱨᱤᱥᱱᱟᱱᱚᱜᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱵᱷᱟᱞᱩᱠᱟ ᱫᱚ ᱱᱚᱣᱟ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ ᱠᱟᱱᱟ, 23.37732°N, 88.43616°W ᱨᱮ ᱢᱮᱱᱟᱜᱼᱟ ᱾
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱠᱚᱧᱮ ᱨᱮ ᱠᱨᱤᱥᱱᱟᱱᱚᱜᱚᱨ ᱒ ᱟᱨ ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱨᱤᱥᱱᱚᱜᱚᱸᱡᱽ ᱟᱨ ᱦᱟᱸᱥᱠᱷᱟᱞᱤ ᱥᱤᱰᱤ ᱵᱚᱱᱚᱛ, ᱮᱛᱚᱢ ᱨᱮ ᱥᱟᱱᱛᱤᱯᱩᱨ ᱥᱤᱰᱤ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱱᱚᱵᱚᱫᱤᱯ ᱥᱤᱰᱤ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱗᱓.᱑᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱒ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱒᱓᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱙᱒ ᱜᱚᱴᱟᱝ ᱢᱚᱣᱡᱟ ᱟᱨ ᱘᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱨᱤᱥᱱᱟᱱᱚᱜᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱨᱩᱭᱯᱩᱠᱩᱨ ᱨᱮ ᱢᱮᱱᱟᱜᱼᱟ ᱾
ᱠᱨᱤᱥᱱᱟᱱᱚᱜᱚᱨ ᱑ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱟᱥᱚᱱᱱᱚᱜᱚᱨ, ᱵᱷᱟᱞᱩᱠᱟ, ᱵᱷᱚᱱᱰᱚᱨᱠᱷᱳᱞᱟ, ᱵᱷᱚᱴᱡᱚᱝᱜᱽᱞᱟ, ᱵᱷᱤᱢᱯᱩᱨ, ᱪᱚᱠ ᱫᱤᱜᱽᱱᱚᱜᱚᱨ ᱫᱮᱯᱟᱨᱟ, ᱫᱤᱜᱽᱱᱚᱜᱚᱨ, ᱰᱚᱜᱟᱪᱤ, ᱡᱳᱣᱟᱱᱤᱭᱟ, ᱯᱚᱨᱟᱜᱟᱪᱟ ᱟᱨ ᱨᱩᱭᱯᱩᱠᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱑᱔,᱘᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱘᱕,᱘᱕᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱒᱘,᱙᱔᱘ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱖᱒,᱐᱘᱖ (᱕᱑%) ᱠᱚᱲᱟ ᱟᱨ ᱑᱕᱒,᱗᱔᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱒,᱙᱖᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱑᱓,᱒᱐᱔ (᱓᱕.᱙᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱐᱑᱙ (᱕.᱐᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱨᱮ ᱯᱮᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ: ᱥᱚᱸᱰᱟ (ᱯᱤ) (᱔,᱕᱑᱑), ᱵᱚᱨᱩᱭᱦᱩᱰᱟ (᱑᱑,᱔᱗᱔) ᱟᱨ ᱯᱚᱪᱷᱤᱢ ᱵᱷᱟᱛᱡᱚᱝᱜᱽᱞᱟ (᱑᱒,᱙᱖᱓) ᱾
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱚᱨᱟ ᱱᱚᱜᱚᱨ (᱔,᱑᱓᱗), ᱨᱩᱭ ᱯᱩᱠᱩᱨ (ᱯᱤ) (᱗,᱘᱒᱓), ᱥᱤᱢᱩᱞ ᱛᱟᱞᱟ (᱔,᱙᱓᱖), ᱥᱚᱵᱚᱨᱱᱟ ᱵᱤᱦᱟᱨ (᱑᱕,᱔᱖᱑), ᱟᱢᱜᱷᱟᱴᱟ (᱘,᱐᱓᱗), ᱩᱥᱤᱫᱽᱯᱩᱨ (᱕,᱘᱔᱗), ᱵᱷᱟᱞᱩᱠᱟ (᱑᱔,᱖᱕᱓), ᱫᱤᱜᱽᱱᱚᱜᱚᱨ (᱖,᱐᱒᱓), ᱤᱴᱞᱟ (᱖,᱐᱙᱗), ᱡᱟᱦᱟᱸᱜᱤᱨᱯᱩᱨ (᱖,᱑᱔᱔), ᱠᱨᱤᱥᱱᱟᱱᱚᱜᱚᱨ (ᱯᱤ) (᱑᱓,᱖᱔᱐), ᱱᱟᱞᱫᱚᱦᱟ (᱖,᱔᱔᱗), ᱠᱩᱞᱜᱟᱪᱷᱤ (᱕,᱐᱐᱓), ᱡᱟᱛᱨᱟᱯᱩᱨ (᱖,᱔᱖᱔), ᱰᱚᱜᱟᱪᱷᱤ (ᱯᱤ) (᱗,᱐᱑᱒), ᱡᱚᱞᱟᱞᱠᱷᱟᱞᱤ (᱘,᱒᱕᱑), ᱫᱚᱠᱠᱷᱤᱱᱡᱷᱤᱴᱠᱤᱯᱳᱴᱟ (᱘,᱘᱑᱖), ᱫᱩᱨᱜᱟᱯᱩᱨ (᱔,᱙᱒᱙), ᱥᱭᱱᱯᱩᱨ (᱗,᱒᱘᱖), ᱟᱥᱚᱱᱱᱚᱜᱚᱨ (᱑᱒,᱗᱙᱔), ᱫᱚᱯᱷᱚᱨᱯᱳᱴᱟ (᱙,᱒᱙᱕) ᱟᱨ ᱵᱷᱤᱢᱯᱩᱨ (᱘,᱐᱕᱗) ᱾
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱷᱚᱱᱰᱟᱨᱠᱷᱳᱞᱟ (᱓,᱙᱙᱒), ᱯᱚᱨᱟᱜᱟᱪᱟ (᱒,᱑᱓᱓), ᱪᱚᱠᱫᱤᱱᱚᱜᱚᱨ (᱑,᱕᱔᱘) ᱟᱨ ᱡᱳᱣᱟᱱᱤᱭᱟ (᱒,᱐᱖᱕) ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱒᱖᱐,᱖᱐᱗ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱘᱒.᱗᱘% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱔᱗,᱙᱙᱘ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑᱕.᱒᱕% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱷᱚᱨᱚᱢ ᱠᱚᱣᱟᱜ ᱮᱞ ᱒,᱔᱘᱒ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱑.᱑᱘% ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱓᱑᱑,᱘᱔᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱗᱗.᱐᱙% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱙᱐,᱘᱐᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱒᱒.᱔᱕% ᱛᱟᱦᱮᱸ ᱠᱟᱱᱟ ᱾ ᱑᱙᱙᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱒᱕᱕,᱑᱘᱙ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱗᱗.᱓᱒% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱗᱓,᱓᱕᱕ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱒᱒.᱒᱓% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱕.᱘᱔% ᱫᱚ ᱵᱟᱝᱞᱟ, ᱒.᱓᱔% ᱥᱟᱫᱽᱨᱤ ᱟᱨ ᱑.᱑᱓% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱘ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱖ ᱜᱚᱴᱟᱝ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱨᱟᱬᱟᱜᱷᱟᱴ-ᱞᱟᱞᱜᱚᱞᱟ ᱪᱟᱸᱜᱟ ᱞᱟᱭᱤᱱ ᱫᱚ ᱑᱙᱐᱕ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱱᱚᱣᱟ ᱥᱤᱰᱤ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱵᱟᱦᱟᱫᱩᱨᱯᱩᱨ ᱟᱨ ᱫᱷᱩᱵᱩᱞᱤᱭᱟᱹ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓ ᱫᱚ ᱠᱨᱤᱥᱱᱟᱱᱚᱜᱚᱨ (ᱱᱚᱫᱤᱭᱟ ᱦᱚᱱᱚᱛ ᱨᱮ) ᱠᱷᱚᱱ ᱜᱚᱥᱟᱵᱟ (ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱘ ᱫᱚ ᱢᱚᱡᱷᱫᱤᱭᱟᱹ (ᱱᱚᱫᱤᱭᱟ ᱦᱚᱱᱚᱛ ᱨᱮ) ᱠᱷᱚᱱ ᱥᱟᱱᱛᱟᱲᱰᱤᱦ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ, ᱘᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱯᱩᱱᱭᱟᱹ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱒ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱕᱐ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱙ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱤᱥᱱᱩᱯᱩᱨ ᱜᱨᱟᱢᱤᱬ ᱟᱥᱯᱟᱛᱟᱞ, ᱵᱤᱥᱱᱩᱯᱩᱨ ᱨᱮ ᱓᱐ ᱵᱮᱰ ᱟᱜ, ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱚᱱᱱᱚᱜᱚᱨ (᱑᱐ ᱵᱮᱰ ᱟᱜ) ᱟᱨ ᱵᱷᱟᱞᱩᱠᱟ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱮᱞᱚᱪᱤᱥᱛᱟᱱ (ᱯᱟᱠᱤᱥᱛᱟᱱ)
ᱵᱮᱞᱚᱪᱤᱥᱛᱟᱱ (/bəˌloʊtʃɪˈstɑːn/; ᱩᱨᱫᱩ: بلوچِستان ‬‎), ᱫᱚ ᱯᱟᱠᱩᱥᱛᱟᱱ ᱨᱮᱭᱟᱜ ᱯᱚᱱᱭᱟ ᱯᱚᱱᱚᱛ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ᱾ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱵᱮᱞᱚᱪᱤᱥᱛᱟᱱ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱴᱚᱴᱷᱟ ᱥᱮ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱮᱛᱚᱢ - ᱯᱟᱪᱷᱮ ᱱᱟᱠᱷᱟ ᱨᱮ ᱢᱮᱱᱟᱜ-ᱟ|ᱵᱮᱞᱚᱪᱩᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱟᱨ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱫᱚ ᱠᱩᱣᱮᱛᱛᱟ ᱠᱟᱱᱟ᱾ ᱱᱚᱱᱰᱮ ᱱᱟᱜ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱓᱔᱗.᱑᱙ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱠᱟᱱᱟ ᱟᱨ ᱦᱚᱲ ᱞᱮᱠᱷᱟ ᱫᱚ ᱑᱒,᱓᱔᱔,᱔᱐᱘ ᱠᱟᱱᱟ᱾ ᱴᱚᱴᱷᱟ ᱠᱤᱭᱟᱹ ᱯᱟᱹᱨᱥᱤ ᱵᱮᱞᱚᱪᱤ ᱠᱟᱱᱟ᱾
ᱥᱤᱢᱟᱹᱱᱟ
ᱵᱮᱞᱚᱪᱤᱥᱛᱟᱱ ᱨᱮᱭᱟᱜ ᱠᱚᱭᱮ- ᱥᱟᱢᱟᱝ ᱱᱟᱠᱷᱟ ᱨᱮ ᱯᱟᱧᱡᱟᱵᱽ ᱟᱨ ᱠᱷᱟᱭᱵᱟᱨ ᱯᱟᱠᱷᱛᱩᱱᱠᱷᱚᱣᱟ, ᱥᱟᱢᱟᱝ ᱟᱨ ᱮᱛᱚᱢ - ᱥᱟᱢᱟᱝ ᱱᱟᱠᱷᱟ ᱨᱮᱫᱚ  ᱥᱤᱱᱫᱷᱩ ᱯᱚᱱᱚᱛ, ᱮᱛᱚᱢ ᱱᱟᱠᱷᱟ ᱨᱮ ᱟᱨᱚᱵᱽ ᱫᱚᱨᱭᱟ, ᱯᱟᱪᱷᱮ ᱱᱟᱠᱷᱟ ᱨᱮ ᱤᱨᱟᱱ ᱟᱨ ᱟᱯᱷᱜᱟᱱᱤᱥᱛᱟᱱ ᱫᱚ ᱠᱚᱭᱮ ᱟᱨ ᱠᱚᱭᱮ - ᱯᱟᱪᱷᱮ ᱱᱟᱠᱷᱟ ᱨᱮ ᱢᱮᱱᱟᱜ-ᱟ᱾
ᱦᱚᱲ ᱞᱮᱠᱷᱟ
ᱵᱩᱨᱩ ᱴᱚᱴᱷᱟ ᱠᱟᱱ ᱛᱮ ᱟᱨ ᱫᱟᱜ ᱨᱮᱭᱟᱜ ᱚᱠᱩᱞᱟᱹᱱ ᱛᱮ ᱵᱮᱞᱚᱪᱤᱥᱛᱟᱱ ᱨᱮᱵᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱠᱚᱢᱟᱣ ᱜᱮᱭᱟ᱾ ᱢᱟᱨᱪ ᱒᱐᱑᱒ ᱨᱮ, ᱮᱛᱚᱦᱚᱵ ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱡᱮ, ᱵᱮᱞᱚᱪᱤᱥᱛᱟᱱ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱑᱓,᱑᱖,᱒,᱒᱒᱒ ᱦᱟ.ᱵᱤᱡ ᱥᱮᱴᱮᱨ ᱞᱮᱱᱟ᱾ᱱᱚᱣᱟ ᱠᱚ ᱢᱩᱫᱽ ᱨᱮ ᱠᱷᱩᱡᱽᱫᱟᱨ, ᱠᱮᱪ ᱟᱛ ᱯᱟᱧᱡᱽᱜᱩᱨ ᱡᱤᱞᱟᱹ ᱠᱚᱣᱟᱱ ᱛᱮ᱑᱙᱙᱘ ᱥᱮᱨᱢᱥ ᱨᱮ ᱕,᱕᱐᱑,᱑᱖᱕ ᱦᱟᱹᱵᱤᱡ, ᱛᱟᱦᱟ ᱑᱓᱙.᱓% ᱨᱮᱭᱟᱜ ᱵᱟᱹᱰ ᱦᱩᱭ ᱞᱮᱱᱟ, ᱡᱟᱦᱟ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱞᱮᱠᱷᱟᱜᱩᱴ ᱞᱮᱠᱷᱟ ᱨᱮᱛᱟᱜ ᱖.᱘᱕ ᱛᱟᱷᱮ ᱠᱟᱱ᱾ ᱩᱱ ᱚᱠᱛᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱞᱮᱠᱷᱟ ᱵᱟᱹᱰᱚᱜ ᱫᱚ ᱚᱱᱟ ᱴᱚᱴᱷᱟ ᱨᱮ ᱜᱮ ᱦᱩᱭ ᱞᱮᱱᱟ᱾ ᱵᱮᱞᱚᱪᱤᱥᱛᱟᱱ ᱨᱮᱭᱟᱜ ᱦᱚᱲ ᱞᱮᱠᱷᱟ ᱒᱐᱐᱓ ᱨᱮ ᱟᱢᱫᱟᱡᱽ ᱗.᱔᱕ ᱱᱤᱡᱩᱛ ᱠᱷᱚᱱ ᱒᱐᱐᱕ ᱨᱮ ᱗.᱘ ᱥᱮᱴᱮᱨ ᱞᱮᱱᱟ᱾ ᱒᱐᱑᱗ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱵᱮᱞᱚᱪᱩᱥᱛᱟᱱ ᱨᱮᱫᱚ  ᱑᱒,᱓᱔᱔,᱔᱐᱘ ᱞᱮᱠᱷᱟ ᱧᱟᱢ ᱮᱱᱟ᱾
ᱯᱟᱹᱨᱥᱤ
ᱵᱮᱞᱚᱪᱤᱥᱛᱟᱱ ᱨᱮᱭᱟᱜ ᱢᱟᱨᱟᱝ ᱯᱟᱹᱨᱥᱤ ᱫᱚ ᱵᱮᱞᱚᱪᱤ ᱠᱟᱱᱟ᱾ ᱚᱱᱟ ᱵᱮᱜᱚᱨ ᱵᱮᱞᱚᱪᱤᱥᱛᱟᱱ ᱨᱮ ᱯᱟᱥᱛᱚ, ᱯᱟᱧᱡᱟᱵᱤ, ᱥᱟᱨᱟᱭᱠᱤ, ᱩᱨᱫᱩ ᱮᱢᱥᱱ ᱯᱟᱹᱨᱥᱤ ᱠᱚ ᱨᱚᱲᱚᱜᱚᱜ ᱠᱟᱱᱟ᱾
ᱠᱟᱹᱣᱰᱤ ᱟᱹᱨᱤ
ᱵᱮᱞᱯᱪᱩᱥᱛᱟᱱ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱥᱤᱨᱡᱚᱱ ᱜᱮᱥ, ᱠᱩᱭᱞᱟᱹ ᱟᱨ ᱮᱴᱟᱜ ᱠᱷᱚᱱᱤᱡᱽ ᱫᱨᱚᱵᱭᱚ ᱨᱮ ᱴᱮᱦᱟ'ᱰ ᱟᱠᱟᱱᱟ᱾
ᱡᱟᱹᱛᱤ ᱜᱟᱛᱟᱠ ᱠᱚ
ᱵᱮᱞᱚᱪᱤᱥᱛᱟᱱ ᱨᱮ ᱵᱟᱨᱭᱟ ᱢᱟᱨᱟᱝ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱢᱤᱫ ᱫᱚ ᱤᱨᱟᱱᱤ ᱵᱮᱞᱚᱪ ᱦᱚᱲ ᱟᱨ ᱫᱚᱥᱟᱨ ᱫᱚ ᱯᱟᱠᱷᱛᱩᱱ ᱦᱚᱲ, ᱱᱩᱠᱩ ᱣᱟᱜ ᱞᱮᱠᱷᱟ ᱱᱚᱣᱟ ᱴᱚᱴᱷᱟ ᱨᱮ ᱱᱚᱝᱠᱟ ᱞᱮᱠᱟ 52% ᱟᱨ 36% ᱦᱤᱥ 2011 ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭ ᱧᱟᱢ ᱟᱠᱟᱱᱟ᱾ ᱥᱟᱨᱮᱡ 12% ᱦᱤᱥ ᱫᱚ ᱦᱩᱰᱤᱧ ᱦᱩᱰᱤᱧ ᱞᱮᱠᱷᱟ ᱨᱮ ᱢᱮᱱᱟᱜ ᱡᱟᱛᱤ ᱠᱚᱣᱟᱜ ᱠᱟᱱᱟ, ᱡᱮ-ᱞᱮᱠᱟ - ᱵᱨᱟᱦᱩᱭ ᱠᱚ, ᱦᱟᱡᱟᱨᱟ ᱠᱚ, ᱯᱟᱧᱡᱟᱵᱤ ᱠᱚ ᱟᱨ ᱟᱫᱚᱢ ᱩᱡᱽᱵᱟᱠ ᱟᱨ ᱛᱩᱲᱩᱠ ᱮᱢᱟᱱ ᱠᱚ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱧᱩᱛᱩᱢ ᱵᱮᱞᱚᱪᱤᱥᱛᱟᱱ ᱨᱮᱭᱟᱜ ᱢᱟᱱᱮᱠ "ᱵᱮᱞᱚᱪ ᱠᱚᱣᱟᱜ ᱝᱤᱥᱚᱢ"᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱡᱟᱱᱟᱢ ᱜᱚᱜᱚ
ᱡᱟᱱᱟᱢ ᱜᱚᱜᱚ ᱡᱟᱱᱟᱢ ᱜᱚᱜᱚ ᱦᱩᱭᱩᱜ ᱠᱟᱱᱟ ᱢᱤᱫᱴᱟᱝ ᱟᱣᱚ᱾ᱩᱱᱤ ᱜᱤᱫᱨᱟ ᱡᱟᱱᱟᱢ ᱠᱟᱛᱮ, ᱜᱤᱫᱨᱟ ᱟᱥᱩᱞᱜ ᱠᱩᱣᱟ ᱾ ᱩᱱᱤ ᱜᱮ ᱜᱤᱫᱨᱟ ᱨᱮᱱ ᱜᱚᱜᱚ ᱵᱟᱵᱟ ᱟᱨ ᱡᱟᱱᱟᱢ ᱜᱚᱜᱚ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱟ᱾প্রকৃতিগতভাবেই ᱢᱤᱫᱴᱟᱝ ᱟᱣᱚ ᱜᱤᱫᱨᱟ ᱡᱟᱱᱟᱢ ᱨᱮᱱᱟᱜ ᱦᱚᱠ ᱢᱮᱱᱟᱜ ᱛᱟᱣᱟ᱾ᱦᱟᱢᱵᱟᱞ ᱠᱟᱛᱮ ᱜᱤᱫᱨᱟ ᱡᱟᱱᱟᱢ ᱟ.ᱰᱤ ᱢᱟᱨᱟᱝᱟ ᱠᱟ.ᱢᱤ ᱠᱟᱱᱟ ᱟᱨ ᱜᱚᱜᱚ ᱟ ᱟ.ᱨᱤ ᱪᱟ.ᱨᱤ ᱟᱨ ᱫᱷᱚᱨᱚᱢ ᱨᱮᱱᱟ ᱟ.ᱰᱤ ᱱᱟᱯᱟᱭ ᱠᱟ.ᱢᱤ ᱠᱟᱱᱟ᱾ ᱟᱣᱟ ᱵᱤᱯᱥᱨᱤᱛ ᱦᱩᱭᱩᱜᱠᱟᱱᱟ ᱵᱟᱵᱟ ᱦᱚᱲ ᱵᱟᱵᱟ᱾ ✓ᱜᱚᱜᱚ ᱫᱤᱵᱚᱥ ✓ᱠᱚᱵᱤᱛᱟ ᱨᱮ ᱜᱚᱜᱚ ✓ᱤᱥᱞᱟᱢ ᱫᱷᱚᱨᱚᱢ ᱨᱮ ᱜᱚᱜᱚ ✓ᱦᱤᱱᱫᱩ ᱫᱷᱚᱨᱚᱢ ᱨᱮ ᱜᱚᱜᱚ ✓ᱵᱟᱨᱦᱮ ᱡᱚᱱᱚᱲ ✓ᱟᱨᱦᱚ ᱵᱟᱰᱟᱭᱡᱝ
ᱵᱟᱵᱷᱮᱨᱤᱭᱟᱱ ᱯᱟᱹᱨᱥᱤ
ᱵᱟᱵᱷᱮᱨᱤᱭᱟᱱ ᱥᱮ ᱚᱥᱴᱨᱳᱼᱵᱟᱵᱷᱮᱨᱤᱭᱟᱱ (ᱡᱚᱨᱢᱟᱱ: Bairisch) ᱫᱚ ᱪᱮᱛᱟᱱ ᱡᱚᱨᱢᱟᱱ ᱯᱟᱹᱨᱥᱤ ᱠᱚ ᱨᱮᱭᱟᱜ ᱢᱤᱫ ᱥᱮᱢᱞᱮᱫ ᱠᱟᱱᱟ ᱾ ᱱᱚᱶᱟ ᱫᱚ ᱥᱟᱢᱟᱝᱼᱠᱚᱧᱮ ᱡᱟᱨᱢᱟᱱᱤ, ᱜᱚᱴᱟ ᱚᱥᱴᱨᱤᱭᱟ ᱟᱨ ᱤᱴᱟᱞᱤ ᱨᱮᱭᱟᱜ ᱠᱚᱧᱮ ᱴᱟᱭᱨᱳᱞ ᱚᱱᱟ ᱥᱟᱶ ᱥᱟᱶ ᱥᱩᱭᱡᱟᱨᱞᱮᱱᱰ ᱨᱮᱱᱟᱜ ᱥᱟᱢᱱᱟᱣᱱ ᱠᱚᱨᱮ ᱠᱚ ᱨᱚᱲᱼᱟ ᱾ ᱑᱙᱔᱕ ᱥᱮᱨᱢᱟ ᱞᱟᱦᱟ ᱨᱮ ᱚᱥᱴᱨᱳᱼᱵᱟᱵᱷᱮᱨᱤᱭᱟᱱ ᱠᱚᱧᱮ ᱪᱮᱠ ᱯᱨᱚᱡᱟᱛᱚᱱᱛᱨᱚ ᱟᱨ ᱯᱟᱪᱮ ᱦᱟᱝᱜᱮᱨᱤ ᱨᱮᱭᱟᱜ ᱟᱫᱚᱢ ᱴᱚᱴᱷᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱛᱟᱦᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱟᱨᱢᱟᱱᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱡᱚᱨᱢᱟᱱ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱵᱚᱭᱫᱚᱱᱟᱛᱷᱫᱷᱟᱢ ᱫᱮᱣᱜᱷᱚᱨ ᱨᱮᱞ ᱥᱴᱮᱥᱚᱱ
ᱵᱚᱭᱫᱚᱱᱟᱛᱷᱫᱷᱟᱢ ᱨᱮᱞ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ BDME) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱫᱮᱣᱜᱷᱚᱨ ᱥᱚᱦᱚᱨ ᱨᱮᱱᱟᱜ ᱵᱚᱭᱫᱚᱱᱟᱛᱷᱫᱷᱟᱢ ᱴᱚᱴᱷᱟ ᱨᱮ ᱥᱮᱵᱟᱭ ᱮᱢ ᱠᱟᱱᱟ᱾ ᱥᱴᱮᱥᱚᱱ ᱨᱮ ᱢᱤᱫᱴᱟᱝ ᱯᱞᱮᱴᱯᱚᱨᱢ ᱢᱮᱱᱟᱜᱼᱟ᱾ ᱱᱚᱶᱟ ᱯᱞᱮᱴᱯᱷᱚᱨᱢ ᱨᱮ ᱱᱟᱯᱟᱭ ᱥᱩᱵᱤᱫᱷᱟᱹ ᱨᱮᱭᱟᱜ ᱟᱱᱟᱴ ᱢᱮᱱᱟᱜ ᱟᱠᱟᱫᱟ, ᱟᱨ ᱱᱚᱶᱟ ᱨᱮ ᱫᱟᱜ ᱟᱨ ᱥᱩᱵᱤᱫᱷᱟ ᱥᱟᱶᱛᱮ ᱟᱭᱢᱟ ᱜᱟᱱ ᱥᱩᱵᱤᱫᱷᱟᱹ ᱵᱟᱱᱩᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱫᱮᱣᱜᱷᱚᱨ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱛᱤᱨᱞᱟᱹ
ᱛᱤᱨᱞᱟᱹ ᱫᱚ ᱢᱟᱹᱱᱢᱤ ᱜᱟᱫᱮᱞ ᱨᱤᱱ ᱠᱩᱲᱤ ᱦᱚᱯᱚᱱ ᱠᱚ ᱢᱮᱛᱟ ᱠᱚᱣᱟ, ᱡᱟᱦᱟᱸᱭ ᱫᱚ ᱠᱚᱲᱟ ᱦᱚᱯᱚᱱᱟᱜ ᱠᱩᱲᱤ ᱡᱟᱱᱟᱝ ᱠᱟᱱᱟ ᱾ ᱛᱤᱨᱞᱟᱹ ᱟᱹᱲᱟᱹ ᱫᱚ ᱢᱮᱱ ᱞᱮᱠᱷᱟᱱ ᱵᱚᱭᱚᱥ ᱨᱮ ᱞᱟᱦᱟ ᱫᱷᱟᱨᱟ ᱠᱩᱲᱤ ᱦᱚᱯᱚᱱ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱶᱟ ᱟᱹᱲᱟᱹ ᱫᱚ ᱯᱩᱨᱟᱹᱯᱩᱨᱤ ᱛᱤᱨᱞᱟᱹ ᱞᱟᱹᱜᱤᱫ ᱜᱮ ᱵᱮᱵᱷᱟᱨᱚᱜᱼᱟ ᱾ ᱡᱮᱞᱮᱠᱟ ᱺ- ᱛᱤᱨᱞᱟᱹ ᱦᱚᱠ ᱾
ᱞᱮᱠᱟᱱ ᱞᱮᱠᱟᱱ ᱞᱟᱠᱪᱟᱨ ᱨᱮ ᱛᱤᱨᱞᱟᱹ
ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ